ആപ്പളിൻറെ പ്രീമിയം ഉത്പന്നങ്ങളായ ഐഫോൺ , ഐാപാഡ് തുടങ്ങിയ വിലക്കുറവിൽ ലഭിക്കും എന്ന് പറഞ്ഞ് പുതിയ തട്ടിപ്പ് . ഇന്ത്യയുടെ പല ഭാഗത്തു നിന്നുമായി അനേകർക്ക് ലക്ഷങ്ങൾ നഷ്ടമായ നൈജീരിയൻ ഓൺലൈൻ പണതട്ടിപ്പിന്റെ ഏറ്റവും പുതിയ രൂപമാണിതെന്നാണ് റിപ്പോർട്ട് . കഴിഞ്ഞ ദിവസം മലപ്പുറം പോലീസ് ഡൽഹിയിൽ നിന്നും നൈജീരിയക്കാരനെ പിടികൂടിയതോടെ പുറത്തുവന്നത് ഓൺലൈൻ പണത്തട്ടിപ്പിന്റെ ഞെട്ടിക്കുന്ന വെളിപ്പെടുത്തലുകളാണ് . ഐ ഫോൺ , ഐ പാഡ് , വിവിധ ബ്രാൻഡുകളുടെ ഇലക്ട്രോണിക് ഉപകരണങ്ങൾ എന്നിവയെല്ലാം വിലക്കുറവിൽ ലഭ്യമാകുമെന്ന് ഇന്റർനെറ്റിൽ പരസ്യം നൽകിയാണ് വൻ തുകകൾ അടിച്ചുമാറ്റുന്നതെന്ന് പോലീസ് കണ്ടെത്തിയിട്ടുണ്ട് . കഴിഞ്ഞ ദിവസം മഞ്ചേരി ആനക്കയം സ്വദേശിയുടെ പണം നഷ്ടമായതോടെയാണ് കൂറേക്കാലമായി പോലീസിനെ കുഴച്ചുകൊണ്ടിരിക്കുന്ന ഓൺലൈൻ തട്ടിപ്പിന്റെ കൂടുതൽ വിവരം പോലീസ് തെരഞ്ഞത് . ഇതേ തുടർന്നായിരുന്നു നൈജീരിയൻ പൌരൻ കുടുങ്ങിയത് . ഇയാൾ തലവനായുള്ള സംഘം അനേകരെയാണ് ഇന്ത്യയിലുടനീളം തട്ടിച്ചത് . ദില്ലി , മുംബൈ , ചെന്നൈ , ബംഗലുരു തുടങ്ങിയ വൻ നഗരങ്ങൾ കേന്ദ്രീകരിച്ച് തട്ടിപ്പ് നടത്താൻ ആഫ്രിക്കൻ പൌരന്മാർ അടങ്ങിയ വലിയ സംഘമാണ് ഉള്ളത് . തട്ടിപ്പ് വ്യാപകമാണെന്ന് കണ്ടെത്തിയതോടെ പോലീസ് പൌരന്മാർക്ക് കർശന നിർദേശവുമായി എത്തയിരിക്കുകയാണ് . സ്വന്തം അക്കൌണ്ട് നമ്പർ എടിഎം നമ്പറുകൾ എന്നിവ ആർക്കും പറഞ്ഞു കൊടുക്കരുത് . യഥാർത്ഥ അക്കൌണ്ട് ഉടമയെ ഉറപ്പിക്കാനായി റജിസ്റ്റർ ചെയ്ത ഫോണിലേക്ക് അയയ്ക്കുന്ന ബാങ്കിന്റെ നാലക്ക നമ്പറാണ് ഒടിപി . ഇത് ആർക്കും നൽകരുത് . വിസയ്ക്കായി ഇന്റർനെറ്റിനെ ആശ്രയിക്കുന്നുണ്ടെങ്കിൽ എംബസിയുമായി ബന്ധപ്പെട്ട ശേഷം മാത്രം പണമയയ്ക്കുക . വിദേശികളുടെ ഫേസ്ബുക്ക് അക്കൌണ്ടിൽ നിന്നം വരുന്ന ഫ്രണ്ട് റിക്വസ്റ്റുകൾ സ്വീകരിക്കരുത് . ഓൺലൈൻ പർച്ചസ് അറിയപ്പെടുന്ന വെബ്സൈറ്റിൽ നിന്നു മാത്രം നടത്തുക . സമ്മാനമടിച്ചു , ധനികൻ മരണസമയത്ത ഏൽപ്പിച്ച സംഖ്യ , നിങ്ങളുടെ പേരിൽ ആരോ നിക്ഷേപിച്ച പണം എന്നെല്ലുമുള്ള രീതിയിലെ തട്ടിപ്പ് സന്ദേശങ്ങളെ സൂക്ഷിക്കുക . തട്ടിപ്പിനിരയായാൽ ഉടൻ ജില്ലാ പോലീസ് സൈബർ സെല്ലിൽ പരാതി നൽകുക . ഇവയൊക്കെയാണ് തട്ടിപ്പിനെ നേരിടാൻ പോലീസ് നൽകുന്ന ഉപദേശം .


പൃഥ്വിരാജ് നാല് കോടിയുടെ ലംബോർഗിനി വാങ്ങിയതും ഇഷ്ട നമ്പറിട്ടതുമെല്ലാം ആരാധകർ ഏറെ ആഘോഷമാക്കിയതാണ് . എന്നാൽ കോടികൾ വില വരുന്ന ഈ കാർ തിരുവനന്തപുരത്തെ സ്വന്തം തറവാട്ടിലേക്ക് കൊണ്ടുവരാൻ പറ്റില്ലെന്നതിന് മല്ലിക സുകുമാരൻ നൽകിയ വിശദീകരണത്തിന് വ്യാപകമായ രീതിയിലാണ് പരിഹസിക്കപ്പെട്ടതും ട്രോളുകൾ ഉണ്ടാക്കിയതും . എന്നാൽ കാര്യമറിയാതെ വളഞ്ഞിട്ട് ട്രോളുന്നവർ അറിയേണ്ട ചില കാര്യങ്ങൾ ചൂണ്ടിക്കാണിച്ച് വർഷങ്ങളോളം പ്രൊഡക്ഷൻ കൺട്രോളറായി ഇവരോടൊപ്പമുള്ള സിദ്ധു എഴുതുന്ന കുറിപ്പ് ആരെയും ചിന്തിപ്പിക്കുന്നതാണ് . ട്രോൾ മഴയിൽ കുളിച്ചെങ്കിലും നിരവധി പേർ റോഡുകളുടെ നിലവാരം മെച്ചപ്പെടുത്തേണ്ടതിനെക്കുറിച്ച് മല്ലികയെ പിന്തുണച്ച് എത്തിയിരുന്നു . സിദ്ധുവിന്റെ കുറിപ്പിന്റെ പൂർണരൂപം ഇന്ദ്രനും രാജുവും ചെറിയകുട്ടികളാണ് . ചേച്ചി ഡ്രൈവ് ചെയ്തു അവരെ സ്കൂളിൽ വിടും . സർക്കാരിന് കൃത്യമായി ടാക്സ് കൊടുക്കുന്ന ഏതൊരാൾക്കും ചോദിക്കാവുന്ന പറയാവുന്ന കാര്യം തന്നെയാണ് ചേച്ചിയും പറഞ്ഞത് . സർക്കാരിന് കൊടുക്കാനുള്ള ടാക്സ് വെട്ടിക്കുകയോ വണ്ടികൾ അന്യനാട്ടിൽ രജിസ്റ്റർ ചെയ്തു ലാഭം ഉണ്ടാക്കുകയോ ചെയ്തിട്ടില്ല അവർ . ചേച്ചി ചോദിച്ച ഈ ചോദ്യങ്ങൾ സമൂഹത്തിൽ നിന്നുയരേണ്ടതാണ് . റോഡുകളുടെ ശോച്യാവസ്ഥയെ കുറിച്ച് ചാനലുകൾ പരമ്പരതന്നെ ടെലികാസ്റ് ചെയ്യാറുള്ളത് നമ്മൾ മറന്നുപോകരുത് . മെയിൻ റോഡുകളുടെ നില ഇപ്പോൾ മെച്ചപ്പെട്ടിട്ടുണ്ട് . മാത്രമല്ല ഡ്രൈവിങിനെ പറ്റിയുള്ള ഒരു പ്രോഗ്രാം ആയിരുന്നു അത് അപ്പോൾ അവരുടെ കാറുകളെ പറ്റി പറയുന്നത് സ്വാഭാവികം . പിന്നെ പലർക്കും അറിയാത്ത ഒരു കാര്യം ആ ഇന്റർവ്യൂ ഒരു ചോദ്യം ഉത്തരം പരിപാടിപോലെയാണ് ചോദ്യം അവർ കാണിക്കുന്നില്ലെന്നു മാത്രം . സാറിന്റെയും ചേച്ചിയുടെയും മനസിന്റെ നന്മയെ കുറിച്ച് ഞാൻ പറയാം . ഞാൻ സാറിന്റെ കൂടെ കൂടിയപ്പോൾ അദ്ദേഹത്തിന്റെ പടത്തിന്റെ ജോലികൾ ഏൽപ്പിക്കുക മാത്രമല്ല ചെയ്തത് . അദ്ദേഹത്തിന്റെ വീട്ടിൽ താമസിക്കാൻ സൌകര്യം തന്നു . അദ്ദേഹത്തോടൊപ്പം ഇരുന്നു ഭക്ഷണം കഴിക്കാനുള്ള സ്വാതന്ത്ര്യം അനുവദിച്ചു . ദൂരെ വിളിപ്പുറത്തു എവിടെയെങ്കിലും നിൽക്കേണ്ട യോഗ്യതയെ ഞാൻ ആരും അല്ലാതിരുന്ന ആ കാലത്ത് എനിക്കുണ്ടായിരുന്നുള്ളു . എന്നിട്ടും സാറും ചേച്ചിയും എന്നോട് കരുണകാട്ടി . കരുണയായിരുന്നില്ല നിറഞ്ഞ സ്നേഹം . സാറും ചേച്ചിയും ഇന്ദ്രനും രാജുവും അടങ്ങുന്ന ആ കുടുംബത്തിലെ ഒരംഗമായി മാറുകയായിരുന്നു ഞാനും . ഇന്നും ഞാനും ഭാര്യയും മക്കളും അനുഭവിച്ചുകൊണ്ടിരിക്കുന്നു ആ കുടുംബങ്ങളുടെ സ്നേഹം . ചേച്ചിയെ പരിചയം ഉള്ളവർക്കറിയാം ആ സ്നേഹവും കാരുണ്യവും . ട്രോൾ ഒരു തൊഴിൽ ആക്കിയിരിക്കുന്നവർക്കു മാനുഷീക മൂല്യങ്ങൾ നോക്കേണ്ട കാര്യമില്ലല്ലോ . ഷീരമുള്ളോരകിടിൻ ചുവട്ടിലും ചോര തന്നെ കൊതുകിനു കൌതുകം .


ഗൌമതിയും കമൽഹാസനും വേർപിരിഞ്ഞത് സിനിമാലോകത്ത് വൻ ചർച്ചയായിരുന്നു . ബ്ലോഗിൽ എഴുതിയ കുറിപ്പിലൂടെയായിരുന്നു കമൽഹാസനുമായി വേർപിരിയുന്ന കാര്യം ഗൌതമി ആരാധകരെ അറിയിച്ചത് . കമൽഹാസനുമായി വേർപിരിയാനുണ്ടായിരുന്ന കാര്യം എന്തായിരുന്നുവെന്ന് ഗൌതമി തുറന്നുപറയുന്നു . വീഡിയോ കാണാം . ഗൌതമിയുടെ വാക്കുകൾ കമൽഹാസനുമായി വേർപിരിയാൻ കാരണം ? ജീവിതത്തിൽ മാറ്റങ്ങൾ നടക്കും . എല്ലാവരും മാറും . മാറ്റങ്ങൾ ഒരേ പാതയിലായിരുന്നാൽ നല്ലതാണ് . മറിച്ച് വ്യത്യസ്ത പാതയിലായാൽ കഷ്ടമാകും . കഷ്ടം സഹിച്ച് ജീവിക്കേണ്ട അവസ്ഥ ആർക്കും ഇല്ല . അത് ആർക്കും നല്ലതുമല്ല . എനിക്ക് സമാധാനം വേണം . എന്റേത് വലിയ ജീവിതം അല്ല . വലിയ ലോകവും അല്ല . ഉള്ളത് ചെറിയ ലോകവും ജീവിതവുമാണ് . എനിക്ക് സമാധാനമായി ഇരിക്കണം . ശാന്തമാകണം അതുകൊണ്ട് ഞാൻ ആ തീരുമാനമെടുത്തു . ഒരു സാമാധഅന്തരീക്ഷത്തിൽ അത് അനുവദിച്ചു . അത്രമാത്രം . രജനീകാന്ത് രാഷ്ട്രീയത്തിൽ വരുമോ ? രജനീകാന്തിന്റെ രാഷ്ട്രീയ പ്രവേശനത്തെ കുറിച്ച് അദ്ദേഹം തീരുമാനിച്ച് പറയുന്നത് വരെ ഒന്നും പറയാൻ കഴിയില്ല . നടക്കാത്ത കാര്യം പറയാൻ പറ്റില്ല . ഒരു സാധാരണ മനുഷ്യനല്ല അദ്ദേഹം . അതുകൊണ്ടു തന്നെ അങ്ങനെ സംഭവിച്ചാൽ അതിന് ഇംപാക്ട് ഉണ്ടാവും . ആദ്യം അദ്ദേഹത്തെ തീരുമാനമെടുക്കാൻ അനുവദിക്കൂ . രാഷ്ട്രീയ പ്രവേശനം ഉണ്ടെങ്കിൽ എങ്ങനെയാണ് അദ്ദേഹത്തിന്റെ വരവ് , ഏതാണ് പ്ലാറ്റ്ഫോം , ലക്ഷ്യങ്ങൾ എന്തൊക്കെ എല്ലാം ഇതിനെ ആശ്രയിച്ചിരിക്കും . അല്ലാതെ ഒരാൾ വരുനമ്പോൾ ഇങ്ങനെയൊക്കെ നടക്കും എന്ന് പറയാൻ കഴിയില്ല . ആദ്യം അദ്ദേഹത്തെ തീരുമാനിക്കാൻ അനുവദിക്കൂം . കാത്തിരിക്കാം അതിന് .


രാജ്യത്തെ പ്രധാന സെല്ലുലാർ കമ്പനികളായ ഐഡിയ , വോഡഫോൺ ലയനത്തിനുള്ള നടപടികൾ അന്തിമഘട്ടത്തിൽ . നാഷണൽ കമ്പനി നിയമ ട്രിബ്യൂണൽ ലയനത്തിനുള്ള അനുമതി നൽകിയതോടെയാണ് നടപടികൾ ഊർജ്ജിതമായത് . വോഡഫോൺ ഐഡിയ ലിമിറ്റഡ് എന്ന പേരിൽ പുതിയ കമ്പനിയുടെ പ്രഖ്യാപനം ഉടനുണ്ടാകുമെന്നാണ് സൂചന . 80 , 000 കോടി രൂപയുടെ മൊത്തം വരുമാനമാണ് ലയനത്തിന് ശേഷം കമ്പനി പ്രതീക്ഷിക്കുന്നത് . 400 ദശലക്ഷം ഉപഭോക്താക്കൾ കമ്പനിക്കുണ്ടാകും . വോഡഫോണിന് 45.1 ശതമാനവും ഐഡിയക്ക് 26 ശതമാനവും ഓഹരികളാണ് പുതിയ കമ്പനിയിലുണ്ടാവുക . റിലയൻസ് ജിയോ എത്തിയതോടെയാണ് വോഡഫോണും ഐഡിയയും അടക്കമുള്ള കമ്പനികൾ കടുത്ത പ്രതിസന്ധിയിലായത് . ഇത് മറികടക്കാനാണ് ടെലികോം കമ്പനികൾ പുതിയ സാധ്യതകൾ തേടുന്നത് .


കോട്ടയത്തെ ഷൂട്ടിംഗ് ലൊക്കേഷനിലും തെരഞ്ഞെടുപ്പ് തിരക്ക് . പരസ്യ പ്രചരണവുമായി ഓടി നടക്കുന്ന സ്ഥാനാർത്ഥികളാണ് കക്ഷി രാഷ്ട്രിയ ഭേദമില്ലാതെ മലയാളത്തിന്റെ മെഗാസ്റ്റാറിനെ കാണാൻ ലൊക്കേഷനിൽ എത്തിയത് . കോട്ടയം സിഎംഎസ് കോളേജാണ് വേദി . തോപ്പിൽ ജോപ്പൻ എന്ന ചിത്രത്തിന്റെ ഷൂട്ടിംഗ് തകൃതിയായി പുരോഗമിക്കുന്നു . ഇടയ്ക്കു നായകനെ തേടി അതിഥിയത്തി . പേരു പറഞ്ഞ് സ്വയം പരിചയപ്പെടുത്തി . കോട്ടയത്തെ ഇടത് സ്ഥാനാർത്ഥിയുടെ കൈപിടിച്ച് വിജയാശംസ നേർന്നു മമ്മൂട്ടി . പിന്നാലെ സിനിമാ മന്ത്രിയെത്തി . ദീർഘകാലമായുള്ള സൌഹൃദം പുതുക്കാനും പങ്കുവക്കാനും വേദിയൊരുങ്ങിയതിൽ ഇരുവർക്കും സന്തോഷം . ഇടയ്ക്ക് അൽപ്പം തെരഞ്ഞെടുപ്പ് വർത്തമാനം . കേരളത്തിലിത്തവണ കടുത്ത മത്സരമാണെന്ന് മമ്മൂട്ടി . സന്ദർശനത്തിൽ രാഷ്ടീയമില്ലെന്ന് തിരുവഞ്ചൂർ . തനിക്ക് കോട്ടയത്ത് വോട്ടില്ലെന്ന് സ്ഥാനാർത്ഥികളോടും മാധ്യമങ്ങളോടുമായി മമ്മൂട്ടി പറഞ്ഞു .


ആധാർ അടിസ്ഥാനമാക്കിയുള്ള പേയ്മെന്റ് സംവിധാനം പ്രചരിപ്പിക്കുന്നതിനായി വ്യാപാരികൾക്ക് ഇൻസന്റീവ് പ്രഖ്യാപിച്ച് യുഐഡിഎഐ . ഡിജിറ്റൽ പണമിടപാടിന് വേണ്ടി ബയോമെട്രിക് സംവിധാനം ഉപയോഗിക്കുന്നവർക്കാണ് ബിസിനസ് കറസ്പോണ്ടന്റുകൾക്ക് ബാങ്കുകൾ നൽകുന്ന കമ്മീഷന്റെ രൂപത്തിൽ ഇൻസെന്റീവ് നൽകുന്നത് . ആധാർ കാർഡ് അടിസ്ഥാനമാക്കിയുള്ള പണമിടപാട് നടത്തുന്ന വ്യാപാരികൾക്ക് ബിസിനസ് കറസ്പോണ്ടന്റുകളിൽ നിന്ന് കമ്മീഷൻ സ്വീകരിക്കാം . എന്നാൽ ബിസിനസ് കറസ്പോണ്ടന്റുകൾ ഇല്ലാത്ത സ്ഥലങ്ങളിൽ വ്യാപാരികളുടെ ആധാർ കാർഡുമായി ബന്ധിപ്പിച്ച ബാങ്ക് അക്കൌണ്ടിലേയ്ക്ക് ഇൻസെന്റീവ് ഇനത്തിൽ ലഭിയ്ക്കേണ്ട പണം നേരിട്ടെത്തും . ബയോമെട്രിക് സംവിധാനം ഉപയോഗിച്ച് വ്യാപാരികൾ പണമിടപാട് നടത്തുന്നത് പണം പിൻവലിക്കുന്നതിനും സാധനങ്ങൾ വാങ്ങുന്നതിന് ഉപയോക്താക്കൾക്ക് ബാങ്കുകൾ , എടിഎം , ബിസിനസ് കറസ്പോണ്ടന്റുകൾ എന്നിവരെ സമീപിക്കേണ്ടിവരുന്നില്ല . കാർഡ് , സ്മാർട്ട്ഫോൺ , ഇന്റർനെറ്റ് ബാങ്കിംഗ് എന്നിവ ഉപയോഗിച്ച് പണമിടപാട് നടത്താൻ അസൌകര്യമുള്ളവർക്ക് ഡിജിറ്റൽ പണമിടപാട് എളുപ്പമാക്കുന്നതിന് വേണ്ടിയാണ് യുഐഡിഎഐയുടെ ഭാഗത്തുനിന്നുള്ള ഈ നീക്കം . രാജ്യത്തെ ഒരു ലക്ഷത്തിലധികം ബിസിനസ് കറസ്പോണ്ടന്റുകളാണ് നിലവിൽ പലതരം സേവനങ്ങൾക്ക് പണം വിതരണം ചെയ്യുന്നതിനായി ആധാർ പേയ്മെന്റ് സംവിധാനം ഉപയോഗിക്കുന്നത് . നോട്ട് നിരോധനത്തിന് ശേഷം മൊബൈൽ വാലറ്റ് , റൂപേ കാർഡ് , എന്നിവ ഉപയോഗിച്ചുള്ള ഡിജിറ്റൽ പണമിടപാടുകൾ വർധിച്ചിരുന്നു . ആധാർ അധിഷ്ഠിത പണമിടപാടുകളിലും നോട്ട് നിരോധനത്തിന് ശേഷം 2.5 മടങ്ങ് വർധനവുണ്ടായിട്ടുണ്ട് .


കേരളത്തിൽ നിന്നുള്ള സ്റ്റാർട്ട് അപ്പിന് ഗൂഗിളിന്റെ അംഗീകാരം . ഗൂഗിൾ ലോഞ്ച് പാഡ് ആക്സലറേറ്റർ രാജ്യത്ത് നിന്ന് തിരഞ്ഞെടുത്ത് ആറ് സ്റ്റാർട്ട് അപ്പുകളിൽ ഒന്ന് കേരളത്തിൽ നിന്നുള്ളതാണ് . റെസീപ്പി ബുക്ക് എന്ന സ്റ്റാർട്ട് അപ്പിനാണ് ഈ അംഗീകാരം ലഭിച്ചിട്ടുള്ളത് . ഇവർക്ക് ഗൂഗിളിൽ നിന്ന് സാമ്പത്തിക സഹായം ലഭിക്കും . ആറ് മാസം ഗൂഗിളിന്റെ ഉപദേശവും ലഭിക്കും . കൃത്രിമ ബുദ്ധി ( ആർട്ടിഫിഷ്യൽ ഇന്റലിജൻസ് ) ഉപയോഗിച്ച് ഉപയോക്താക്കളുടെ രുചിതാത്പര്യങ്ങൾക്കനുസരിച്ച് റെസീപ്പികൾ തയ്യാറാക്കുന്ന ആപ്ലിക്കേഷൻ ആണിത് . ഇപ്പോൾ തന്നെ സംഗതി വൻ ഹിറ്റ് ആണ് . നിങ്ങളുടെ കൈവശം ഉള്ള ചേരുവകൾ ഉപയോഗിച്ച് എന്തൊക്കെ ഉണ്ടാക്കാം എന്നാണോ ആലോചനയെങ്കിൽ ഈ ആപ്പ് അതിന് ഏറെ സഹായകമാകും . സ്നാപ്പ് ആന്റ് കുക്ക് എന്നത് ഇതിനാണ് . ചേരുവകളുടെ ഫോട്ടോ എടുത്ത് ആപ്പിൽ ഇടുക . . . ഉണ്ടാക്കാവുന്ന വിഭവങ്ങൾ നിങ്ങൾക്ക് മുന്നിൽ റെഡി ! ! ഫോട്ടോ എടുക്കാതെ ചേരുവകളുടെ വിവരങ്ങൾ നൽകിയാലും റെസീപ്പി കിട്ടും , വോയ്സ് കമാൻഡിലൂടേയും ഇത് സാധ്യമാണ് . അടുത്ത ഘട്ടത്തിൽ കൂടുതൽ സാധ്യതകൾ തേടുകയാണ് ഇവർ . ഒരു റസ്റ്റോറന്റിലെ ഏതെങ്കിലും വിഭവത്തെ തിരിച്ചറിഞ്ഞ് അതിന്റെ റെസീപ്പി കൂടി ഉപയോക്താക്കൾക്ക് പ്രാപ്യമാക്കാനാണ് ലക്ഷ്യം . അനൂപ് ബാലകൃഷ്ണൻ ആണ് റെസീപ്പി ബുക്കിന്റെ സഹസ്ഥാപകനും സിഇഒയും . കൊച്ചി എസ്എൻജി കോളേജ് ഓഫ് എൻജിനീയറിങ്ങിലെ പൂർവ്വ വിദ്യാർത്ഥിയായ നിഖിൽ ധർമനാണ് മറ്റൊരു സഹസ്ഥാപകൻ .


മലയാള സിനിമാ പ്രേക്ഷകർ ' ടേക്ക് ഓഫി ' നായുള്ള കാത്തിരിപ്പിലാണ് . മാർച്ച് 24നാണ് ടേക്ക് ഓഫ് തീയേറ്ററിലെത്തുക . സോഷ്യൽ മീഡിയയിൽ ചർച്ചയായ ട്രെയിലർ നൽകുന്ന പ്രതീക്ഷ ടേക്ക് ഓഫ് മികച്ച സിനിമാനുഭവമാകുമെന്നാണ് . എഡിറ്റർ മഹേഷ് നാരായണൻ ആദ്യമായി സംവിധാനം ചെയ്യുന്ന സിനിമയിൽ പാർവതി , കുഞ്ചാക്കോ ബോബൻ , ഫഹദ് , ആസിഫ് അലി തുടങ്ങി വൻ താരനിരയുമുണ്ട് . യുവകഥാകൃത്ത് പി വി ഷാജികുമാറും മഹേഷ് നാരായണനും ചേർന്നാണ് ടേക്ക് ഓഫിന്റെ തിരക്കഥയും സംഭാഷണവും രചിച്ചിരിക്കുന്നത് . ടേക്ക് ഓഫിന്റെ വിശേഷങ്ങൾ പി വി ഷാജികുമാർ ഏഷ്യാനെറ്റ് ന്യൂസ് ഓൺലൈനുമായി പങ്കുവയ്ക്കുന്നു . ഹണി ആർ കെ നടത്തിയ അഭിമുഖം . കന്യകാ ടാക്കീസ് ഭ്രമാത്മകമായിട്ടുള്ള ഒരു തലത്തിൽ പാപബോധത്തെയും ക്രിസ്ത്യാനിറ്റിയെയും നോക്കിക്കാണാൻ ശ്രമിച്ച സിനിമയാണ് . അത് ഇഷ്ടപ്പെട്ടവരും ഇഷ്ടപ്പെടാത്തവരും ഉണ്ട് . ഓരോരുത്തർക്കും അവരവരുതായ സിനിമാസങ്കൽപ്പമാണല്ലോ . . ടേക്ക് ഓഫ് വലിയ കാൻവാസിൽ , വലിയ ബജറ്റിൽ ചിത്രീകരിക്കപ്പെട്ട സിനിമയാണ് . സമകാലികമായ ഒരു സംഭവത്തെ കുടുംബപശ്ചാത്തലത്തിൽ ആഖ്യാനിക്കുന്ന സിനിമ . രണ്ടു സിനിമകൾക്കും മലയാള സിനിമയിൽ അതിന്റേതായൊരിടം തീർച്ചയായും ഉണ്ടാവുമെന്ന ഞാൻ വിശ്വസിക്കുന്നു . പാർവതിയുടെ മികച്ച ഒരു വേഷമായിരിക്കും ടേക്ക് ഓഫിലേത് എന്നാണ് ട്രെയിലറിൽ നിന്ന് ലഭിക്കുന്ന സൂചന ? എന്ന് നിന്റെ മൊയ്തീനും ചാർളിക്കും ശേഷം പാർവ്വതിയുടെ അഭിനയപാടവം ഏറ്റവും ആഴത്തിൽ ഉപയോഗപ്പെടുത്തിയ സിനിമയായിരിക്കും ടേക്ക് ഓഫ് . അസാമാന്യമായ കപ്പാസിറ്റിയുള്ള നടിയാണ് അവർ . അവരുടെ മുൻകാല സിനമകളിൽ നിന്നത് വ്യക്തമാണല്ലോ . ടേക്ക് ഓഫും വ്യത്യസ്തമല്ല . ഞങ്ങളുടെ സിനിമയിൽ സമീറയായി പാർവ്വതി ജീവിക്കുകയാണെന്ന് പറഞ്ഞാൽ അതിശയോക്തിയല്ല . പാർവ്വതി മാത്രമല്ല , ചാക്കോച്ചനും ഫഹദും മത്സരിച്ചഭിനയിച്ച ചിത്രം കൂടിയാണ് ടേക്ക് ഓഫ് . ഇതൊരു പാൻ ഇന്ത്യൻ മൂവിയായിരിക്കും . അസാമാന്യമായ മേക്കിങും എഡിറ്റിങ്ങും ടേക്ക് ഓഫിന്റെ പ്രത്യേകതയാണ് . വിശ്വരൂപം , സഹീർ , കാർത്തിക് കോളിങ് കാർത്തിക് തുടങ്ങിയ വലിയ സിനിമകൾക്കു വേണ്ടി ക്യാമറ ചലിപ്പിച്ച സാനു വർഗ്ഗീസാണ് ടേക്ക് ഓഫ് പകർത്തിയിരിക്കുന്നത് . ട്രാഫിക് , മുംബൈ പൊലീസ് , എന്ന് നിന്റെ മൊയ്തീൻ തുടങ്ങിയ ഒരുപാട് നല്ല സിനിമകളുടെ എഡിറ്ററായിരുന്ന മഹേഷ് നാരായണന്റെ കന്നിസംവിധാനസംരഭമാണ് . അതിഗംഭീരമായാണ് മഹേഷേട്ടൻ ടേക്ക് ഓഫ് ഒരുക്കിയിരിക്കുന്നത് . അത് നിങ്ങൾക്ക് സ്ക്രീനിൽ കാണാം . അത് ഞങ്ങളുടെ സിനിമയ്ക്കു കിട്ടിയ വലിയ ഒരു ഭാഗ്യമായി ഞാൻ കരുതുന്നു . മരിച്ചുപോയ പ്രശസ്ത സംവിധായകൻ രാജേഷ് പിള്ളയുടെ ബാനറിലാണ് ടേക്ക് ഓഫ് ഒരുങ്ങിയിരിക്കുന്നത് . രാജേഷ് പിള്ളയോടുള്ള മലയാള സിനിമയുടെ സ്നേഹവും ടേക്ക് ഓഫിലൂടെ പറയാൻ ശ്രമിക്കുന്ന വിഷയത്തിന്റെ കരുത്തുമാകാം മലയാളത്തിന്റെ പ്രിയതാരങ്ങളും സംവിധായകരും മറ്റ് അണിയറപ്രവർത്തകരും ടേക്ക് ഓഫിന്റെ പ്രചരണത്തിന് വേണ്ടി ഒന്നിച്ചിറങ്ങിയത് എന്ന് ഞാൻ കരുതുന്നു . വായനയ്ക്കു പുറമേ കാഴ്ചയുടെ അനുഭവവും സമ്മാനിക്കുന്ന കഥകളാണ് പലതും . ഇവയിൽ ഏതു കഥയാണ് സ്വന്തം തിരക്കഥയിൽ ആദ്യം സിനിമയായി വരാൻ ആഗ്രഹിക്കുന്നത് ( + 18 കന്യകാ ടാക്കീസ് ആയി മാറിയത് മാറ്റിനിർത്തിയിട്ടാണ് ചോദ്യം ) ? അങ്ങനെ കഥകളെല്ലാം സിനിമകളാവണമെന്ന ആഗ്രഹമില്ല . സിനിമയാകാൻ വേണ്ടിയൊരിക്കലും ഞാൻ കഥയെഴുതിയിട്ടുമില്ല . ദൃശ്യാനുഭവം കഥകളിൽ കടന്നുവരുന്നതിന്റെ പ്രധാന കാരണം ദൃശ്യങ്ങളോടുള്ള അമിതമായ ഇഷ്ടം തന്നെ . അതുകൊണ്ടു തന്നെ ഒരു കഥയെഴുതുമ്പോൾ മനസ്സിൽ പെട്ടെന്നു തന്നെ വിഷ്വൽ രൂപ്പപെടും . അതു വാക്കുകളിലേക്ക് പകർത്തിവെയ്ക്കുന്നു . ഒട്ടേറെ കഥകളിൽ സിനിമയ്ക്കുള്ള സാധ്യതയുണ്ടെന്ന് വായിച്ചവരും സുഹൃത്തുക്കളും അഭിപ്രായപ്പെട്ടിട്ടുണ്ട് . അങ്ങനെയുള്ള പല ചർച്ചകളും നടക്കുകയുണ്ടായിട്ടുണ്ട് . നടക്കുന്നുമുണ്ട് . മാറഡോണ , ഹൊപുൻ , സമയം , ചൂട്ട് അങ്ങനെ പല കഥകൾ . . ഇതിനോട് അനുബന്ധിച്ച് മറ്റൊരു ചോദ്യവുമുണ്ട് . സിനിമയിൽ സജീവമാകുമ്പോൾ പി വി ഷാജികുമാർ എന്ന കഥാകൃത്തിനെ വായനക്കാർക്ക് നഷ്ടമാകുമോ ? ഞാൻ അങ്ങനെ ചിന്തിച്ചിട്ടേയില്ല . . കഥയെഴുത്തിനാണ് ഞാൻ എപ്പോഴും മുൻഗണന നൽകുന്നത് . കഥയെഴുത്താണ് എന്റെ ജീവൻ , എന്ത് നഷ്ടപ്പെട്ടാലും എഴുതാതെ ജീവിക്കാനാകരുത് എന്നയൊരൊറ്റ ആഗ്രഹമേയുള്ളൂ . എന്നെ ജീവിപ്പിക്കുന്നത് തന്നെ എഴുത്താണ് . കഥകൾ എഴുതുമ്പോൾ അനുഭവിക്കുന്ന സ്വാതന്ത്യവും ആനന്ദവും തിരക്കഥയെഴുത്ത് എനിക്ക് തന്നിട്ടില്ല . കഥയെഴുത്തിൽ എഴുത്തുകാരൻ രാജാവാണ് , അവൻ തന്നെയാണ് മന്ത്രിയും പ്രജയും . അവൻ ഭരിക്കുന്നു . അവൻ ഭരിക്കപ്പെടുന്നു . കഥയാണ് രാജ്യം . പക്ഷേ , സിനിമയെഴുത്ത് അങ്ങനെയല്ലല്ലോ ? അവനു മുന്നിൽ ഒരു പ്രൊഡ്യൂസർ ഉണ്ട് , കാണികളുണ്ട് . ടെക്നീഷ്യൻമാരുണ്ട് . അവരുടെ അഭിപ്രായങ്ങൾ , വിമർശനങ്ങൾ ഒക്കെ മാനിക്കേണ്ടതായി വരും . പുത്തൻപണത്തിൽ മമ്മൂട്ടിക്കൊപ്പമുണ്ടായിരുന്നല്ലോ ? മമ്മൂട്ടിക്കൊപ്പമുള്ള അനുഭവം ? പുത്തൻ പണത്തിൽ കുമ്പളക്കാരനായ നിത്യാനന്ദ ഷേണായി ആയാണ് മമ്മൂക്ക അഭിനയിക്കുന്നത് . മമ്മൂക്കയും മമ്മൂക്കയുടെ കൂട്ടാളികളും കാസർഗോഡൻ സ്ലാങിലുള്ള മലയാളമാണ് സംസാരിക്കുന്നത് . കാസർഗോഡൻ ഡയലോഗുകൾ എഴുതാനും അത് കൃത്യമായി പറഞ്ഞുപഠിപ്പിക്കാനുമാണ് രഞ്ജിയേട്ടൻ ( രഞ്ജിത്ത് ) എന്നെ വിളിക്കുന്നത് . രഞ്ജിയേട്ടന്റെ സെറ്റിലെത്തുന്നതിനു മുമ്പ് മമ്മൂക്കയുമായി ചെറിയൊരു പരിചയമുണ്ട് . നടനും എഴുത്തുകാരനുമായ ശ്രീരാമേട്ടൻ ( വി കെ ശ്രീരാമൻ ) അഡ്മിൻ ആയിട്ടുള്ള ഞാറ്റുവേല എന്ന വാട്സ് ആപ് ഗ്രൂപ്പുണ്ട് . അതിൽ മമ്മൂക്കയും അംഗമാണ് . ഒരു ദിവസം ഒട്ടോ റെനോ കാസ്റ്റിലെയുടെ ' അപ്പോളിക്കൽ ഇന്റലക്ച്വൽസ് ' എന്ന കവിത കാസർഗോഡ് ശൈലിയിൽ പരിഭാഷപ്പെടുത്തി ഞാറ്റുവേലയിൽ ഞാൻ ഇടുകയുണ്ടായി . അത് വായിച്ച് ഞാനിതൊന്ന് പാടിനോക്കട്ടെ എന്നും പറഞ്ഞ് മമ്മൂക്ക അത് ഞാറ്റുവേലയുടെ ആദ്യ വാർഷിക സമ്മേളനത്തിൽവെച്ച് പാടി . അതെന്നെ സംബന്ധിച്ചിടത്തോളം വലിയ അംഗീകരാമായിരുന്നു . അതാണ് തുടക്കം . മൂന്നു മാസമാണ് പുത്തൻ പണത്തിൽ മമ്മൂക്കയുടെ കൂടെയുണ്ടായിരുന്നത് , ഷൂട്ടിങ് മുതൽ ഡബ്ബിങ് തീരുംവരെ . മമ്മൂക്കയെന്ന് മഹാനടന്റെ കൂടെ വർക്ക് ചെയ്യുന്നതിന്റെ പരിഭ്രമവും ആശങ്കകളും വല്ലാതെയുണ്ടായിരുന്നു . നമുക്കങ്ങനെ പരിചയങ്ങളില്ലല്ലോ . അതിന്റെയൊരിത് . പക്ഷേ എല്ലായ്പ്പോഴും ഏറെ സ്നേഹത്തോടെയാണ് അദ്ദേഹം പെരുമാറിയത് . പൊതുവെ ആളുകൾ കാസർഗോഡൻ ശൈലിയിലുള്ള മലയാളം കേൾക്കുമ്പോൾ പരിഹസിക്കുക പതിവാണ് , ഇതെന്ത് ഭാഷയാണെന്നൊക്കെപ്പറഞ്ഞ് . . എനിക്ക് ഏറ്റവും വലിയ സന്തോഷം തോന്നിയത് , ഒരിക്കൽ പോലും മമ്മൂക്ക കാസർഗോഡൻ ശൈലിയെ പരിഹസിച്ച് സംസാരിച്ചിട്ടില്ല എന്നതാണ് . അത് ചെറിയൊരു കാര്യമല്ല . ഓരോ നാടിന്റെയും സംസ്കാരത്തിന്റെ ഭാഗമാണ് ഭാഷ . ഒരു ഭാഷയ്ക്കു തന്നെ നാടിനനുസരിച്ച് പല പല ശൈലികളുമുണ്ടാവാം , പുതിയ വാക്കുകളുണ്ടാവാം , പ്രയോഗങ്ങളുണ്ടാവാം . ഭാഷയെ ബഹുമാനിക്കുമ്പോൾ ആ സംസ്കാരത്തെയാണ് ബഹുമാനിക്കുന്നത് . ഞങ്ങൾ കാസർഗോട്ടുകാർ ഉപയോഗിക്കുന്ന ഓരോ വാക്കുകളും പ്രയോഗങ്ങളും വളരെ ശ്രദ്ധയോടെ കേൾക്കുകയും മനസ്സിലാക്കുകയും അത് പറയാൻ വളറെ താൽപ്പര്യം കാണിക്കുകയും ചെയ്തു മമ്മൂക്ക . അഭിനയിക്കുന്ന വേഷയിൽ കാസർഗോഡൻ ശൈലിയിൽ മമ്മൂക്ക സംസാരിക്കുന്നത് കാണുമ്പോൾ വല്ലാത്ത സന്തോഷം തോന്നിയിട്ടുണ്ട് . ഞങ്ങളുടെ നാട്ടുകാരനായി മാറുകയാണല്ലോ മമ്മൂക്ക , എന്ന അഹങ്കാരത്തിന്റെ ആനന്ദം കൂടിയാണെന്ന് കൂട്ടിക്കോ . ഏത് നാടിനും അതിന്റേതായ ഭാഷാശീലങ്ങൾ ഉണ്ടെന്നും അത് പരിഹസിക്കപ്പെടേണ്ട ഒന്നല്ലെന്നും പറയാതെ പറഞ്ഞുതരുന്നു ആ വലിയ നടൻ . എന്നാണ് പി വി ഷാജികുമാറിൽ നിന്ന് ഒരു നോവൽ പ്രതീക്ഷിക്കാനാകുക ? എഴുത്തിലാണ് . ഈ വർഷം എന്തായാലും പൂർത്തിയാക്കണം എന്നാണ് ആഗ്രഹം . സോഷ്യൽ മീഡിയയിൽ വളരെ ഉറക്കെത്തന്നെ അഭിപ്രായം പറയാറുണ്ട് . ഇത് ചിലരുടെയെങ്കിലും ശത്രുതയ്ക്ക് കാരണമാകാറില്ലേ ? അതിൽ ആശങ്കയുണ്ടാകാറില്ലേ ? എനിക്കു പ്രതികരിക്കണമെന്ന് തോന്നുമ്പോൾ പറയാൻ പറ്റിയൊരിടമായിട്ടാണ് ഞാൻ ഫേസ്ബുക്കിനെ കാണുന്നത് . ശത്രുക്കളില്ലാതെ മരിക്കുന്നവൻ ജീവിതത്തിൽ ഒന്നും ചെയ്തിട്ടില്ല എന്നാണർത്ഥം എന്നുപറഞ്ഞ വിജയൻ മാഷിന്റെ വാക്കുകളെ കൂടെ കൂട്ടാനാണ് എനിക്കിഷ്ടം . പണ്ട് ചായക്കടകളും ബസ് സ്റ്റോപ്പുകളും കൊടിമരങ്ങളും വൈകുന്നേരങ്ങളിൽ രൂപപ്പെടുത്തിയിരുന്ന സംവാദങ്ങളുടെ വെർച്വൽ രൂപമായിട്ടാണ് ഞാൻ ഫേസ്ബുക്കിനെ കാണുന്നത് . നോക്കൂ , ഇപ്പോൾ ആളുകൾക്ക് ഇരുന്ന് ചർച്ച ചെയ്യാൻ പറ്റിയ ഇടങ്ങൾ മിക്കവാറും ഇല്ലാതായ മട്ടാണ് . പുതുതായുണ്ടാക്കപ്പെടുന്ന ബസ് സ്റ്റോപ്പുകളിൽ ഇരിപ്പിടങ്ങൾ ഇല്ലേയില്ല . അങ്ങനെയിപ്പോ ചർച്ച ചെയ്തും ഇടപ്പെട്ടും ഈ ലോകത്തെ ആരും നന്നാക്കാൻ നോക്കേണ്ട എന്ന് പുതിയ അധികാരം നമ്മോട് പറയുമ്പോൾ അതിനെ നിഷേധിക്കാനുള്ള അവസരമായി വിർച്വൽ ഇടങ്ങളെ ഞാൻ കാണുന്നു .


മോഹൻലാലും രഞ്ജിത്തും വീണ്ടുമൊന്നിക്കുന്ന ' ഡ്രാമാ ' യുടെ രണ്ടാം ടീസർ പുറത്തെത്തി . മോഹൻലാലും ആശാ ശരത്തും പ്രത്യക്ഷപ്പെടുന്ന 24 സെക്കൻറ് വീഡിയോയിൽ മോഹൻലാലിൻറെ ഡയലോഗാണ് ഉള്ളത് . ' ഫെമിനിസ്റ്റുകളുടെ ഇൻറർനാഷണൽ കോർട്ടിൽ പോലും എൻറെയീ കേസിന് ജാമ്യം കിട്ടും . പിന്നെ , വെറുതെ വിടുകേം ചെയ്യും ' എന്നാണ് ഡയലോഗ് . ലോഹത്തിന് ശേഷം മോഹൻലാലിനെ നായകനാക്കി രഞ്ജിത്ത് സംവിധാനം ചെയ്യുന്ന ചിത്രമാണിത് . ലണ്ടനിലായിരുന്നു പ്രധാനമായും ചിത്രീകരണം . വർണചിത്ര ഗുഡ് ലൈൻ പ്രൊഡക്ഷൻസിന്റെയും ലില്ലിപാഡ് മോഷൻ പിക്ചേഴ്സിന്റെയും ബാനറിൽ എംകെ നാസ്സറും മഹാ സുബൈറും ചേർന്നാണ് ചിത്രത്തിന്റെ നിർമ്മാണം . കനിഹ , കോമൾ ശർമ്മ , നിരഞ്ജ് , സിദ്ദിഖ് , ടിനി ടോം , ബൈജു , സുരേഷ് കൃഷ്ണ എന്നിവർക്കൊപ്പം മൂന്ന് പ്രമുഖ സംവിധായകരും ചത്രത്തിൽ കഥാപാത്രങ്ങളായെത്തുന്നുണ്ട് . ദിലീഷ് പോത്തൻ , ശ്യാമപ്രസാദ് , ജോണി ആന്റണി എന്നിവരാണ് ചിത്രത്തിൽ വ്യത്യസ്ത കഥാപാത്രങ്ങളായെത്തുന്നത് . ഛായാഗ്രഹണം അഴകപ്പൻ . എഡിറ്റിംഗ് സന്ദീപ് നന്ദകുമാർ . കേരളപ്പിറവി ദിനമായ നവംബർ ഒന്നിന് തീയേറ്ററുകളിലെത്തും .


തന്ത്രപരമായ വഴിതെറ്റിക്കൽ എന്ന് യുദ്ധതന്ത്രങ്ങളിൽ വിശേഷിപ്പിക്കുന്ന രീതി . പക്ഷെ തന്ത്രപരമായി വഴിതെറ്റിക്കേണ്ടത് ലോകത്തിലെ ഏറ്റവും ശക്തരായ സൈന്യങ്ങളിൽ ഒന്നിനെ . എന്നിട്ടും 23 - ാം ഹെഡ്ക്വട്ടേർസ് സ്പെഷ്യൽ ട്രൂപ്പ് എന്ന ' ഗോസ്റ്റ് ആർമി ' അത് ചെയ്തു . വിജയിക്കുകയും ചെയ്തു . 1 , 100 പേർ അടങ്ങുന്ന ഈ സൈന്യത്തിൽ പക്ഷെ സൈനികർ ഉണ്ടായിരുന്നില്ല എന്നതാണ് സത്യം . നടന്മാർ , കലാകാരന്മാർ , കലാസംവിധായകർ , എഞ്ചിനീയർമാർ , വസ്തുശിൽപ്പികൾ എന്നിവർ അടങ്ങിയ സംഘം . ഇങ്ങനെയുള്ള ഒരു സംഘത്തിന് ലഭിക്കുന്ന ദൌത്യം ലോകത്തെ ഏറ്റവും ശക്തനും , ക്രൂരനുമായ ഏകധിപതിയെയും അയാളുടെ സൈന്യത്തേയും കബളിപ്പിക്കുക . അത് ഒരിക്കലും അത്ര ആയാസകരമായ കാര്യമല്ലെന്ന് അറിയാത്തവരല്ലായിരുന്നു ആ സംഘത്തിലെ ആരും . അന്നത്തെക്കാലത്ത് ഏറ്റവും സാങ്കേതികമായി വികസിച്ച ടീം ആയിരുന്നു നാസി സൈന്യം . എങ്കിലും നാസികളെ പൊട്ടന്മാരാക്കുവാൻ ഈ സംഘത്തിന് യുദ്ധ രംഗത്ത് നാടകം കളിക്കേണ്ടി വന്നു എന്നതാണ് ചരിത്രം . ശാരീരികമായും മാനസികമായും ശത്രുവിനെ തളർത്തുക എന്നതായിരുന്നു ഈ സൈന്യത്തിൻറെ രൂപീകരണ ഉദ്ദേശം . ആകാശ നിരീക്ഷണം നടത്തുന്ന ചാര വിമാനങ്ങളുടെയും മറ്റും കണ്ണിൽ പൊട്ടാത്ത ടാങ്കുകളും , റബ്ബർ വിമാനങ്ങളും ഉപയോഗിച്ച് വലിയൊരു മിലിറ്ററി ഡ്രൂപ്പാണ് ശത്രുക്കൾ എന്ന് തോന്നിപ്പിക്കുകയായിരുന്നു ഈ ഗോസ്റ്റ് ആർമിയുടെ ലക്ഷ്യം . കളിക്കൊപ്പുകൾ പോലുള്ള ടാങ്കുകൾ നിരത്തിവയ്ക്കുന്നതിനിടയിൽ ചില യഥാർത്ഥ ടാങ്കുകളും ഉണ്ടാകും എന്നതാണ് സത്യം . വൻ ടാങ്ക് ശേഖരമാണ് എതിരാളിക്കെന്ന് പലപ്പോഴും ഗോസ്റ്റ് ആർമിയുടെ സെറ്റുകൾ കണ്ട് ജർമ്മൻകാർ ഞെട്ടിയെന്ന് ചരിത്രം പറയുന്നു . via GIPHY ഇത്തരത്തിൽ വിന്യസിക്കുന്ന യൂണിറ്റുകളെ ആക്രമിക്കാൻ വെറുതെ ആയുധങ്ങൾ പാഴാക്കിയിട്ടുണ്ടെ ജർമ്മൻ സൈന്യം . ഒടുവിൽ യാഥാർത്ഥ എതിരാളികൾ എത്തുമ്പോൾ ജർമ്മൻ സൈന്യം ശരിക്കും വിയർത്തു എന്ന് തന്നെ പറയാം . ശബ്ദങ്ങൾ ഉണ്ടാക്കി ശസ്ത്രുവിൻറെ ശ്രദ്ധതിരിക്കാനും മറ്റും ഈ ട്രൂപ്പിന് സംവിധാനങ്ങൾ ഉണ്ടായിരുന്നു . 20 കിലോമീറ്റർ അകലേക്കുവരെ സൈന്യം മാർച്ച് ചെയ്യുന്ന ശബ്ദം ഇവർ പ്രക്ഷേപണം ചെയ്യുമായിരുന്നു . അതുപോലെ തന്നെ സന്ദേശങ്ങൾ കൈമാറുന്ന സൈനിക വയർലെസ് സന്ദേശങ്ങളുടെ മിമിക്രി സ്റ്റേഷൻ ഇവർ ഉണ്ടാക്കി . ഇത് പ്രകാരം നൽകിയ സന്ദേശങ്ങൾ യഥാർത്ഥ എതിരാളിയുടെ നീക്കമാണെന്ന് വിചാരിച്ച് ജർമ്മൻ സൈന്യം കുരുക്കിൽ പെട്ടത് പലതവണയാണ് . രണ്ടാം ലോകമഹായുദ്ധത്തിൻറെ അവസാന കാലത്താണ് സഖ്യസേന യൂറോപ്പിൻറെ പടിഞ്ഞാറൻ യുദ്ധമുഖത്ത് ഈ പരീക്ഷണം നടത്തിയത് 1944 - 45 കാലത്ത് ഈ സൈന്യം 21 വിജയകരമായ ദൌത്യങ്ങൾ നടത്തി . ജർമ്മൻ സൈന്യം കാലക്രമേണ ഈ ഗ്രൂപ്പിനെ ഫാൻറം ട്രൂപ്പ് എന്നാണ് വിളിച്ചത് . യൂറോപ്പിൽ മാത്രമല്ല അച്ചുതണ്ട് ശക്തികൾക്കെതിരെ ലോകത്തിൻറെ പലഭാഗത്തും ഫാൻറം സൈന്യം ഉപയോഗിക്കപ്പെട്ടു . 1945 ൽ രണ്ടാംലോക മഹായുദ്ധം അവസാനിച്ചതോടെ പൂർണ്ണമായും പിരിച്ചുവിടപ്പെട്ട സൈന്യം . അമേരിക്കയുടെയും മറ്റും സൈനിക രഹസ്യമായി കിടന്നു . പക്ഷെ 1996ൽ ഈ സൈനിക സംഘത്തെക്കുറിച്ചുള്ള വിവരങ്ങൾ പരസ്യപ്പെടുത്തി . സംഘത്തിലെ മുഴുവൻ സൈനികരുടെയും പേരും പുറത്തുവന്നു . എന്നാൽ ഈ സംഘത്തിൻറെ പല ദൌത്യങ്ങളും ഇപ്പോഴും വെളിപ്പെടുത്താത്ത രഹസ്യങ്ങളാണ് .


2011 - 2012 കാലയളവിൽ ട്വന്റി - 20 ലോകകപ്പിലെ മൂന്ന് മത്സരങ്ങളിലും ആറ് ടെസ്റ്റുകളിലും ആറ് ഏകദിനങ്ങളിലും സ്പോട് ഫിക്സിംഗ് ( തത്സമയ വാതുവെപ്പ് ) നടന്നുവെന്നാണ് അൽജസീറയുടെ വെളിപ്പെടുത്തൽ . വാതുവെപ്പിൽ ഏഴ് ഇംഗ്ലീഷ് താരങ്ങളും അഞ്ച് ഓസ്ട്രേലിയൻ താരങ്ങളും മൂന്ന് പാക്കിസ്ഥാൻ താരങ്ങളും മറ്റൊരു രാജ്യത്തെ ഒരു കളിക്കാരനും പങ്കാളികളായതായും ഡോക്യുമെന്ററിയിൽ പറയുന്നു . 2011ൽ ലോർഡ്സിൽ നടന്ന ഇന്ത്യാ - ഇംഗ്ലണ്ട് ടെസ്റ്റും ഇതേവർഷം കേപ്ടൌണിൽ നടന്ന ഓസ്ട്രേലിയ - ദക്ഷിണാഫ്രിക്ക ടെസ്റ്റും 2011 ഏകദിന ലോകകപ്പിലെ അഞ്ച് കളികളിലും 2012 ട്വന്റി - 20 ലോകകപ്പിലെ മൂന്ന് കളികളിലും 2012ൽ യുഎഇയിൽ നടന്ന ഇംഗ്ലണ്ട് - പാക്കിസ്ഥാൻ ടെസ്റ്റ് പരമ്പരയിലും തത്സമയ വാതുവെപ്പ് നടന്നതായും മുനാവർ ഫയൽ എന്നപേരിൽ ഡോക്യുമെന്ററിയിൽ വ്യക്തമാക്കുന്നു . മത്സരം പൂർണമായും ഒത്തുകളിക്കുന്നതിന് പകരം ഏതെങ്കിലും ഓവറോ സെഷനോ മാറ്റിമറിക്കുന്ന സ്പോട്ട് ഫിക്സിംഗാണ് ഈ മത്സരങ്ങളിലെല്ലാം നടന്നത് . സ്പോട് ഫിക്സിങ്ങിന്റെ ഭാഗമായി ബാറ്റ്സ്മാൻമാർ സ്വാഭാവിക ശൈലിക്കുചേരാത്ത പ്രകടനം നടത്തിയതായാണു ചാനലിന്റെ കണ്ടെത്തൽ . ഇത്തരത്തിൽ 15 മത്സരങ്ങളിൽ നിന്നായി ആകെ 26 ഒത്തുകളികൾ നടന്നു . ഇംഗ്ലണ്ട് , ഓസ്ട്രേലിയ , പാക്കിസ്ഥാൻ എന്നീ ടീമുകളിലെ താരങ്ങളാണ് സ്പോട് ഫിക്സിങ്ങിൽ ഏർപ്പെട്ടത് . മറ്റ് ചില ടീമുകളിലെ പല പ്രമുഖ താരങ്ങളും ഉൾപ്പെട്ടതായും സൂചനയുണ്ട് . വാതുവെപ്പിന്റെ സൂത്രധാരനായ മുംബൈ സ്വദേശി അനീൽ മുനവറുമായി സംസാരിച്ചതിൽ നിന്നാണ് ഇക്കാര്യം വ്യക്തമായതെന്ന് ചാനൽ പറഞ്ഞു . ഇയാൾ പല പ്രമുഖ താരങ്ങൾക്കൊപ്പം നിൽക്കുന്ന ചിത്രവും ചാനൽ പുറത്ത് വിട്ടു . യുഎഇയിൽ നടന്ന ഇംഗ്ലണ്ട് - പാക്കിസ്ഥാൻ മൂന്നാം ടെസ്റ്റിനിടെ പാക് താരം ഉമർ അക്മൽ ഹോട്ടൽ ലോബിയിൽ ഡി കമ്പനി പ്രതിനിധിയുമായി കൂടിക്കാഴ്ച നടത്തുന്ന ചിത്രവും പുറത്തുവിട്ടിട്ടുണ്ട് . അനീൽ മുനവറിന് അധോലോക നായകൻ ദാവൂദ് ഇബ്രാഹിമുമായി ബന്ധമുണ്ടെന്നും ചാനൽ പറയുന്നു . ഫോൺ സംഭാഷണങ്ങളിൽ മുനവർ നടത്തുന്ന 26 പ്രവചനങ്ങളിൽ 25 എണ്ണവും ശരിയായിട്ടുണ്ട് എന്നതാണു സ്പോട് ഫിക്സിങ് നടന്നതിനുള്ള തെളിവായി കാണുന്നത് . സംഭാഷണത്തിന്റെ കൂടുതൽ വിവരങ്ങൾ വരും ദിവസങ്ങളിൽ പുറത്തുവിടുമെന്ന് ചാനൽ അറിയിച്ചു . അതേസമയം , വിഷയത്തിൽ അന്വേഷണം നടത്തി ശക്തമായ നടപടി സ്വീകരിക്കുമെന്ന് ഐസിസി വ്യക്തമാക്കി .


തെ ന്നി ന്ത്യ ൻ ന ട ൻ അ ർ ജു നെ തി രേ ന ടി ശ്രു തി ഹ രി ഹ ര ൻറെ പ രാ തിയിൽ പോ ലീ സ് അ ർ ജു നെ തി രെ ഇ ന്ത്യ ൻ ശി ക്ഷാ നി യ മം 354 ( ലൈം ഗി ക ഉ പ ദ്ര വം ) , 509 ( സ്ത്രീ ത്വ ത്തെ അ പ മാ നി ക്കു ന്ന ത ര ത്തി ലു ള്ള സം സാ രം , അം ഗ വി ക്ഷേ പം ) , 506 ( ഭീ ഷ ണി പ്പെ ടു ത്ത ൽ ) വ കു പ്പു ക ൾ അ നു സ രി ച്ച് കേ സ് ര ജി സ്റ്റ ർ ചെ യ്തു . ര ണ്ടു വ ർ ഷ ത്തി നി ടെ ന ട ന്ന മൂ ന്നു സം ഭ വ ങ്ങ ളാ ണ് ശ്രു തി ഹ രി ഹ ര ൻ പ രാ തി യി ൽ പ രാ മ ർ ശി ക്കു ന്ന ത് . 2015 ന വം ബ റി ൽ ഇ രു വ രു മൊ ന്നി ച്ചു ള്ള വി സ്മ യ എ ന്ന ചി ത്ര ത്തി ൻറെ ബംഗളുരു ഹെ ബ്ബാ ളി ലെ ലൊ ക്കേ ഷ നി ൽ വ ച്ചാ ണ് അ ർ ജു നി ൽ നി ന്ന് ആ ദ്യ മാ യി മോ ശം അ നു ഭ വ മു ണ്ടാ യ തെ ന്ന് പ രാ തി യി ൽ പ റ യു ന്നു . റി ഹേ ഴ്സ ലി ൻറെ സ മ യ ത്ത് താ രം അ നു വാ ദ മി ല്ലാ തെ ത ൻറെ ശ രീ ര ത്തി ൽ സ്പ ർ ശി ച്ചെ ന്നും ലൈം ഗി കാ തി ക്ര മം ന ട ത്തി യെ ന്നു മാ ണ് ശ്രു തി യു ടെ ആ രോ പ ണം . താ നൊ രു പു തു മു ഖ ന ടി യും അ ർ ജു ൻ വ ള രെ മു തി ർ ന്ന താ ര വു മാ യി രു ന്ന തി നാ ൽ അ ന്ന് പ രാ തി പ്പെ ടാ ൻ ധൈ ര്യ പ്പെ ട്ടി ല്ലെ ന്നും ശ്രു തി പ റ ഞ്ഞു . അ തേ ചി ത്ര ത്തി ൻറെ മ റ്റൊ രു സീ ൻ ചി ത്രീ ക രി ക്കു മ്പോഴും ത നി ക്ക് മോ ശം അ നു ഭ വ മു ണ്ടാ യെ ന്നും സം വി ധാ യ ക നോ ട് കാ ര്യം പ റ ഞ്ഞെ ങ്കി ലും പ്ര യോ ജ ന മു ണ്ടാ യി ല്ലെ ന്നും അ വ ർ പ രാ തി യി ൽ പ റ യു ന്നു . അ തേ വ ർ ഷം ഡി സം ബ റി ലാ ണ് ര ണ്ടാ മ ത്തെ സം ഭ വം ന ട ന്ന ത് . ദേ വ ന ഹ ള്ളി യി ലെ ഒ രു ആ ശു പ ത്രി യി ലാ യി രു ന്നു ലൊ ക്കേ ഷ ൻ . ചി ത്രീ ക ര ണ ത്തി നി ടെ ത ന്നെ സ മീ പി ച്ച അ ർ ജു ൻ രാ ത്രി ത ൻറെ യൊ പ്പം സ്വ കാ ര്യ നി മി ഷ ങ്ങ ൾ ചെ ല വ ഴി ക്കാ ൻ ക്ഷ ണി ച്ചു വെ ന്ന് ശ്രു തി ആ രോ പി ച്ചു . പി ന്നീ ട് ഒ രു ദി വ സം അ ദ്ദേ ഹം ത ൻറെ റി സോ ർ ട്ടി ലേ ക്ക് ക്ഷ ണി ച്ച താ യും താ ൻ കാ ര്യം തി ര ക്കി യ പ്പോ ൾ ത ൻറെ മു റി യി ൽ ആ രു മി ല്ലെ ന്ന് അ ർ ജു ൻ പ റ ഞ്ഞ താ യും ശ്രു തി പ രാ തി യി ൽ പ റ ഞ്ഞു . 2016 ജൂ ലൈ 18നാ ണ് മൂ ന്നാ മ ത്തെ സം ഭ വം . യു ബി സി റ്റി യി ലെ ലൊ ക്കേ ഷ നി ൽ ത നി യെ നി ന്ന ത ന്നെ പി ന്നി ൽ നി ന്ന് കെ ട്ടി പ്പി ടി ച്ച അ ർ ജു ൻ ത ൻറെ മു റി യി ലേ ക്ക് വ രാ ൻ ആ വ ശ്യ പ്പെ ട്ടു വെ ന്ന് ശ്രു തി ആ രോ പി ച്ചു . വ രി ല്ലെ ന്ന് പ റ ഞ്ഞ പ്പോ ൾ ഒ രു ദി വ സം ത ന്നെ മു റി യി ലെ ത്തി ക്കു മെ ന്ന് താ രം മ റു പ ടി പ റ ഞ്ഞു വെ ന്നും ഇ ക്കാ ര്യ ങ്ങ ൾ ആ രോ ടെ ങ്കി ലും പ റ ഞ്ഞാ ൽ ത ൻറെ ക രി യ ർ ത ക ർ ക്കു മെ ന്ന് ഭീ ഷ ണി പ്പെ ടു ത്തി യെ ന്നും ശ്രു തി പ റ യു ന്നു . മീ ടു കാ ന്പ യ്നി ൻറെ ചു വ ടു പി ടി ച്ചു ള്ള ശ്രു തി യു ടെ വെ ളി പ്പെ ടു ത്ത ൽ തെ ന്നി ന്ത്യ ൻ സി നി മാ മേ ഖ ല യി ൽ വ ലി യ കോ ളി ള ക്കം സൃ ഷ്ടി ച്ചി രു ന്നു . ന ടി ക്ക് പി ന്തു ണ യു മാ യി നി ര വ ധി താ ര ങ്ങ ൾ രം ഗ ത്തെ ത്തി . ശ്രു തി ക്കെ തി രേ അ ർ ജു ൻ അ ഞ്ചു കോ ടി രൂ പ യു ടെ മാ ന ന ഷ്ട ക്കേ സ് ന ല്കി യി ട്ടു ണ്ട് . ബം ഗ ളൂ രു സി റ്റി സി വി ൽ കോ ർ ട്ടി ൽ അ ർ ജു നു വേ ണ്ടി അ ന ന്ത ര വ ൻ ധ്രു വ് സാ ർ ജ യാ ണ് കേ സ് ന ല്കി യ ത് .


ഉറുമ്പുകൾ ഉറങ്ങാറില്ല എന്ന സിനിമയിലൂടെ ശ്രദ്ധേയനായ ജിജു അശോകൻ സംവിധാനം ചെയ്യുന്ന പുതിയ സിനിമയാണ് പ്രേമസൂത്രം . ചെമ്പൻ വിനോദ് , ബാലു , ലിജോ മോൾ തുടങ്ങിയവരാണ് ചിത്രത്തിൽ പ്രധാന കഥാപാത്രത്തെ അവതരിപ്പിക്കുന്നത് . സ്കൂൾ വിദ്യാർഥിയായ പ്രകാശന് തന്റെ സഹപാഠിയായ അമ്മുവിനോട് പ്രണയമാണ് . അത് പക്ഷേ പ്രകാശന് തുറന്നുപറയാൻ കഴിയുന്നില്ല . അമ്മുവിന് പ്രകാശനെ ഇഷ്ടവുമല്ല . അമ്മുവിന്റെ പ്രണയം നേടാനുള്ള വഴികൾ തേടി പ്രകാശൻ വികെപിയുടെ സമീപത്ത് എത്തുന്നത് . വികെപിയുടെ സഹായത്തോടെ അമ്മുവിന്റെ സ്നേഹം പിടിച്ചുപറ്റാൻ പ്രകാശൻ നടത്തുന്ന ശ്രമങ്ങളാണ് പ്രേമസൂത്രത്തിൽ പറയുന്നത് . അമ്മുവായി ലിജോമോളും വികെപിയായി ചെമ്പൻ വിനോദും പ്രകാശനായി ബാലുവും വേഷമിടുന്നു .


മോഹൻലാലിന് നന്ദി പറഞ്ഞ് നടൻ ജയറാം . ആകാശ മിഠായി എന്ന തന്റെ പുതിയ സിനിമയുടെ മോഷൻ പിക്ചറിന് ശബ്ദം നൽകിയതിനാണ് ജയറാം നന്ദി പറഞ്ഞത് . ഫേസ്ബുക്ക് വീഡിയോയിലൂടെയായിരുന്നു ജയറാം നന്ദി പറഞ്ഞത് . മോഷൻ ടൈറ്റിൽ ഇത്രയും ഹിറ്റാവാൻ കാരണം അതിന് പിന്നിലെ മാസ്മരിക ശബ്ദമാണ് . അത് മറ്റാരുമല്ല . മലയാളത്തിന്റെ മഹാനടനായ മോഹൻലാലാണ് അതിന് ശബ്ദം നൽകിയത് . ആകാശമിഠായിയുടെ ക്രൂ അദ്ദേഹത്തോട് എത്ര നന്ദി പറഞ്ഞാലും മതിയാവില്ല . താങ്ക് യു ലാലേട്ടാ . . . താങ്ക് യു സോ മച്ച് . ആ മാജിക്കൽ വോയിസിന് . - ജയറാം പറഞ്ഞു . സമുദ്രക്കനി തമിഴിൽ സംവിധാനം ചെയ്ത അപ്പയുടെ മലയാളം റീമേക്കാണ് ആകാശ മിഠായി . ഇനിയ , കലാഭവൻ ഷാജോൺ , സരയു , ഉഷ തുടങ്ങിയവരും സിനിമയിൽ പ്രധാന കഥാപാത്രങ്ങളെ അവതരിപ്പിക്കുന്നു . കെ ഗിരീഷ് കുമാർ ആണ് തിരക്കഥ എഴുതിയിരിക്കുന്നത് . അളഗപ്പൻ ആണ് ഛായാഗ്രാഹണം നിർവഹിച്ചിരിക്കുന്നത് .


പൊ തു മേ ഖ ലാ സ്ഥാ പ ന മാ യ എ യ ർ ഇ ന്ത്യ യു ടെ സ്വ കാ ര്യ വ ത്ക ര ണ ത്തി ന് കേ ന്ദ്ര മ ന്ത്രി സ ഭ യു ടെ അ നു മ തി . എ യ ർ ഇ ന്ത്യ യു ടെ ഓ ഹ രി ക ൾ സ്വാ ക ര്യ മേ ഖ ല യ്ക്കു വി റ്റ ഴി ക്കു ന്ന തി ന് ത ത്വ ത്തി ൽ കാ ബി ന റ്റ് അം ഗീ കാ രം ന ൽ കി യ താ യി കേ ന്ദ്ര ധ ന മ ന്ത്രി അ രു ൺ ജെ യ്റ്റ്ലി പ റ ഞ്ഞു . ക മ്പ നി ന ഷ്ട ത്തി ലാ ണെ ന്ന് ചൂ ണ്ടി ക്കാ ട്ടി യാ ണ് ന ട പ ടി . എ ന്നാ ൽ , എ ത്ര ശ ത മാ നം ഓ ഹ രി ക ൾ വി ൽ ക്കു മെ ന്നു വ്യ ക്ത ത യാ യി ട്ടി ല്ല . കേ ന്ദ്ര വ്യോ മ യാ ന മ ന്ത്രാ ല യ ത്തി ൻറെ ശി പാ ർ ശ യി ലാ ണു കാ ബി ന റ്റ് തീ രു മാ നം . ഇ ത നു സ രി ച്ച് ധ ന മ ന്ത്രി ചെ യ ർ മാ നാ യ സ മി തി ഓ ഹ രി വി റ്റ ഴി ക്കു ന്ന തു സം ബ ന്ധി ച്ച തീ രു മാ നം എ ടു ക്കും . ഈ ന ട പ ടി ക്കാ ണ് കേ ന്ദ്ര മ ന്ത്രി സ ഭ യോ ഗം അ നു മ തി ന ൽ കി യ തെ ന്ന് ജ യ്റ്റ്ലി വ്യ ക്ത മാ ക്കി . എ ത്ര ശ ത മാ നം ഓ ഹ രി ക ൾ വി റ്റ ഴി ക്ക ണ മെ ന്നു സം ബ ന്ധി ച്ചു ഈ സ മി തി യാ ണു തീ രു മാ ന മെ ടു ക്കേ ണ്ട ത് . സ മി തി അം ഗ ങ്ങ ൾ ആ രൊ ക്കെ യാ ണെ ന്നു സം ബ ന്ധി ച്ചു പ്ര ധാ ന മ ന്ത്രി ന രേ ന്ദ്ര മോ ദി തീ രു മാ നം എ ടു ക്കു മെ ന്നും ജ യ്റ്റ്ലി പ റ ഞ്ഞു . ടാ റ്റ ഗ്രൂ പ്പ് സിം ഗ പ്പൂ ർ എ യ ർ ലൈ ൻ സു മാ യി ചേ ർ ന്ന് എ യ ർ ഇ ന്ത്യ യു ടെ ഓ ഹ രി വാ ങ്ങാ ൻ പ ദ്ധ തി യി ടു ന്ന താ യി ക ഴി ഞ്ഞാ ഴ്ച റി പ്പോ ർ ട്ടു ക ൾ വ ന്നി രു ന്നു . ഇ തി ന് പി ന്നാ ലെ യാ ണ് സ ർ ക്കാ രി ൻറെ തീ രു മാ നം വ ന്ന ത് . 52000 കോ ടി രൂ പ യു ടെ ക ട ബാ ദ്ധ്യ ത യു ള്ള എ യ ർ ഇ ന്ത്യ യി ൽ 100ശ ത മാ നം സ്വ കാ ര്യ വ ത്ക്ക ര ണം ന ട പ്പാ ക്ക ണ മെ ന്നാ ണ് നീ തി ആ യോ ഗ് ശു പാ ർ ശ ചെ യ്ത ത് .


അണ്ടർ 17 ലോകകപ്പിൽ പന്തുതട്ടാൻ ബ്രസീലിയൻ കൌമാര വിസ്മയം വിനീഷ്യസ് ജൂനിയർ ഇന്ത്യയിലെത്തില്ല . ലോകകപ്പിൻറെ താരമാകുമെന്ന് പ്രവചിക്കപ്പെട്ട വിനീഷ്യസ് വരില്ലെന്ന കാര്യം ബ്രസീൽ ടീം മീഡിയ മാനേജർ ഗ്രിഗോറിയോ ഫെർണാണ്ടസ് സ്ഥിരീകരിച്ചു . ഒക്ടോബർ ഏഴിന് കൊച്ചിയിൽ സ്പെയിനിനെതിരെയാണ് ബ്രസീലിൻറെ ആദ്യ മത്സരം . സൌത്ത് അമേരിക്കൻ ചാമ്പ്യൻഷിപ്പിൽ ഏഴ് ഗോളടിച്ച് ടോപ്പ് സ്കോററായിരുന്നു 17കാരനായ വിനീഷ്യസ് . വേഗവും പ്രതിഭയും കൊണ്ട് നെയ്മറിൻറെ പിൻഗാമിയെന്ന് വാഴ്ത്തപ്പെടുന്ന താരമാണ് വിനീഷ്യസ് . റയൽ മാഡ്രിഡ് 45 മില്ല്യൺ യൂറോ നൽകി ബ്രസീലിൻറെ വണ്ടർ ബോയിയെ കഴിഞ്ഞ വർഷം ടീമിലെത്തിച്ചിരുന്നു . എന്നാൽ വിനീഷ്യസിൻറെ അഭാവത്തിലും കപ്പുയർത്താൻ ബ്രസീലിനാകുമെന്ന് ടീം മാനേജ്മെൻറ് അറിയിച്ചു . ലോൺ വ്യവസ്ഥയിൽ വിനീഷ്യസ് കളിക്കുന്ന ഫ്ലെമൻഗോ ക്ലബ് കോപ്പ ഡി ബ്രസീലിൽ പരാജയപ്പെട്ടതാണ് പുതിയ തീരുമാനമെടുക്കാൻ പ്രേരിപ്പിച്ചത് .


തമിഴകത്തിന്റെ സ്റ്റൈൽ മന്നൻ രജനികാന്ത് നായകനാകുന്ന കാല തീയേറ്ററിലെത്തുകയാണ് . തീയേറ്റർ റൈറ്റ്സിൽ കാല നേടിയ കളക്ഷൻ ആന്ധ്രാബോക്സ്ഓഫിസ് ഡോട് കോം പുറത്തുവിട്ടു . തമിഴകത്ത് 60 കോടി രൂപയ്ക്കാണ് കാലയുടെ തിയേറ്റർ റൈറ്റ്സ് വിട്ടുപോയത് . ആന്ധ്രപ്രദേശ് / നിസാം മേഖലയിൽ 33 കോടി രൂപയാണ് ലഭിച്ചത് . കേരളത്തിൽ 10 കോടി രൂപയ്ക്കാണ് തിയേറ്റർ റൈറ്റ്സ് വിറ്റതെന്നാണ് റിപ്പോർട്ട് . ഇന്ത്യയുടെ മറ്റ് വിഭാഗങ്ങളിൽ നിന്നുള്ള തിയേറ്റർ റൈറ്റ്സ് ഏഴ് കോടി രൂപയും വിദേശത്ത് നിന്ന് 45 കോടി രൂപയുമാണ് . തിയേറ്റർ റൈറ്റ്സ് വിറ്റതിൽ നിന്ന് ഏകദേശം 155 കോടി രൂപയാണ് ലഭിച്ചത് . ബ്രോഡ്കാസ്റ്റ് റൈറ്റ്സിന് 70 കോടി രൂപയോളവും മ്യൂസിക് റൈറ്റ്സിന് അഞ്ച് കോടി രൂപയുമാണ് ലഭിച്ചത് . റിലീസിന് മുന്നേ ഏകദേശം 230 കോടി രൂപയോളം കാല സ്വന്തമാക്കിയെന്നാണ് റിപ്പോർട്ട് . കബാലിക്ക് ശേഷം പാ രഞ്ജിത്തും രജനികാന്തും ഒന്നിക്കുന്ന ചിത്രമാണ് കാല . ധാരാവിയിലെ അധോലോക നായകനായിട്ടാണ് രജനികാന്ത് ചിത്രത്തിൽ അഭിനയിക്കുന്നത് . സന്തോഷ് നാരായണൻ ആണ് സംഗീത സംവിധാനം നിർവഹിച്ചിരിക്കുന്നത് .


ശ്രീലങ്കക്കെതിരായ ഏകദിന പരമ്പരയിലെ ആദ്യ മത്സരത്തിൽ നാണംകെട്ട് ഇന്ത്യൻ ബാറ്റ്സ്മാൻമാർ . മികച്ച ഫോമിലല്ലാത്ത ലങ്കക്കെതിരെ 38.2 ഓവറിൽ ഇന്ത്യ 112 റൺസിന് പുറത്തായി . അർദ്ധ സെഞ്ചുറി നേടിയ മുൻ നായകൻ മഹേന്ദ്ര സിംഗ് ധോണി ( 65 ) മാത്രമാണ് ബാറ്റിംഗ് നിരയിൽ പൊരുതി നോക്കിയത് . കുൽദീപ് യാദവ് 19 റൺസും ഹർദിക് പാണ്ഡ്യ 10 റൺസുമെടുത്ത് പുറത്തായി . പത്ത് ഓവറിൽ 13 റൺസ് വഴങ്ങി നാല് വിക്കറ്റ് വീഴ്ത്തിയ സരങ്ക ലക്മലാണ് ഇന്ത്യയെ എറിഞ്ഞിട്ടത് . നുവാൻ പ്രദീപ് രണ്ടും മാത്യൂസ് , പെരേര , ധനൻഞ്ജയ , പതിരാന എന്നിവർ ഓരോ വിക്കറ്റുകളും വീഴ്ത്തി . രണ്ടാം ഓവറിൽ അക്കൌണ്ട് തുറക്കും മുമ്പ് ശിഖർ ധവാനെ എയ്ഞ്ചലോ മാത്യൂസ് പറഞ്ഞയച്ചു . പിന്നാലെ രണ്ട് റൺസ് മാത്രമെടുത്ത രോഹിത് ശർമ്മയെ പുറത്താക്കി ലക്മൽ തേർവാഴ്ച്ച തുടങ്ങി . അടുത്തതായി 18 പന്തുകൾ നേരിട്ട് റണ്ണൊന്നുമെടുക്കാതെ ദിനേശ് കാർത്തിക് ലക്മലിന് വിക്കറ്റ് നൽകി കൂടാരം കയറി . അരങ്ങേറ്റ മത്സരത്തിനെത്തിയ ശ്രേയസ് അയ്യർക്ക് ഒൻപത് റൺസെടുക്കാനെയായുള്ളൂ . രണ്ട് റൺസെടുത്ത മനീഷ് പാണ്ഡെയായിരുന്നു ലക്മലിൻറെ മൂന്നാമത്തെ ഇര . പിന്നീടെത്തിയ ധോണി മികച്ച രീതിയിൽ കളിച്ചെങ്കിലും സഹതാരങ്ങളിൽ നിന്ന് പിന്തുണ ലഭിച്ചില്ല . കൂറ്റനടികൾ പ്രതീക്ഷിച്ച ആരാധകർക്ക് നിരാശ സമ്മാനിച്ച് ഹർദിക് പാണ്ഡ്യയും ( 10 ) ന് പുറത്തായി . പിന്നീട് റണ്ണൊന്നുമെടുക്കാതെ ലക്മലിന് നാലാം വിക്കറ്റ് സമ്മാനിച്ച് ഭുവനേശ്വർ കുമാറും വന്ന വേഗത്തിൽ മടങ്ങിയപ്പോൾ നേരിയ പ്രതീക്ഷ ധോണി - കുൽദീപ് സഖ്യത്തിലായി . കുൽദീപ് യാദവ് പുറത്തായതിന് പിന്നാലെ ജസ്പ്രീത് ഭൂംമ്രയും അക്കൌണ്ട് തുറക്കാതെ കളംവിട്ടു . ഒടുവിൽ യശ്വേന്ദ്ര ചഹലിനെ കാഴ്ച്ചക്കാരനാക്കി ധോണിയുടെ വക കൂറ്റനടികൾ . അതിനിടെ അർദ്ധ സെഞ്ചുറിയും മുൻ നായകൻ പിന്നിട്ടു . ഒടുവിൽ തിസാര പെരേരക്ക് വിക്കറ്റ് സമ്മാനിച്ച് ധോണി മടങ്ങിയപ്പോൾ ഇന്ത്യ 112ൽ ഒതുങ്ങി .


ഒരു ക്ലീഷേ പ്രണയകഥയമായി ശ്രീനിവാസനും മകൻ ധ്യാൻ ശ്രീനിവാസനും . സാൾട്ട് മാംഗോ ട്രീക്ക് ശേഷം രാജേഷ് സംവിധാനം ചെയ്യുന്ന ചിത്രത്തിലാണ് ഇരുവരും അഭിനയിക്കുന്നത് . ഇതാദ്യമായാണ് ധ്യാൻ ശ്രീനിവാസന് ഒപ്പം അഭിനയിക്കുന്നത് . ക്ലീഷേ പ്രണയകഥ എന്ന ടാഗ്ലൈനിൽ ഒരുങ്ങുന്ന ചിത്രത്തിൽ ധ്യാൻ , ശ്രീനിവാസന്റെ മകനായാണ് അഭിനയിക്കുന്നത് . അച്ഛന്റെ പ്രണയം കണ്ട് കൊതിക്കുന്ന മകനായാണ് ധ്യാൻ അഭിനയിക്കുന്നത് . പ്രണയിച്ച് വിവാഹം കഴിച്ച അച്ഛന്റെയും അമ്മയുടെയും ജീവിതം അസൂയയോടെ നോക്കുന്ന മകനാണ് ധ്യാൻ . മകനു വേണ്ടി മാത്രം ജീവിക്കുന്ന അച്ഛനായി ശ്രീനിവാസനും വേഷമിടുന്നു . തിരുവനന്തപുരമാണ് ലൊക്കേഷൻ .


ഫുട്ബോൾ മത്സരം പുരോഗമിക്കുമ്പോൾ ഗോളിക്ക് മൂത്രമൊഴിക്കാൻ മുട്ടിയാൽ എന്തു ചെയ്യും . . . ഒന്നും ചെയ്യാനില്ല ഗോൾപോസ്റ്റിന് സമീപം കാര്യം സാധിക്കുമെന്നായിരിക്കും ഇംഗ്ലണ്ട് നാഷണൽ ലീഗിലെ സാൾഫോൾഡ് സിറ്റിയുടെ ഗോൾകീപ്പറുടെ ഉത്തരം . ഇംഗ്ലണ്ടിൽ നടന്ന നാഷണൽ ലീഗിനിടെ ഗോൾകീപ്പർ മാക്സ് ക്രൊക്കൊംബെയാണ് പണിപറ്റിച്ചത് . കളിക്കുന്നതിനിടയിൽ ഗ്രൌണ്ടിൽ മൂത്രമൊഴിച്ച താരത്തെ അധികനേരം റഫറി കളിക്കാൻ വിട്ടില്ല . ഉടൻ തന്നെ ചുവപ്പു കാർഡ് നൽകി ഗാലറിയിലേക്ക് പറഞ്ഞയച്ചു . 87ാം മിനിറ്റിലായിരുന്നു ഗോൾകീപ്പറെ റഫറി ഗാലറി കയറ്റിയത് . സംഭവത്തിൽ മാക്സ് മാപ്പ് ചോദിച്ച് രംഗത്തെത്തി . ശങ്ക പിടിച്ച് നിർത്താനാകാത്തതിനാലാണ് അങ്ങനെ ചെയ്തതെന്നും എല്ലാവരോടും മാപ്പ് ചോദിക്കുന്നതായും മാക്സ് ട്വിറ്ററിൽ കുറിച്ചു . മൂത്രമൊഴിക്കാനുള്ള അവകാശത്തെ തടഞ്ഞു എന്നതടക്കമുള്ള രസകരമായ ട്വീറ്റകളിലൂടെയാണ് സംഭവം സോഷ്യൽ മീഡിയ ആഘോഷിക്കുന്നത് . എന്നാൽ കളിക്കിടെ ഇത്തരം അനുഭവങ്ങൾ നേരിട്ട ആദ്യ താരമല്ല മാക്സ് . കഴിഞ്ഞ ഫെബ്രുവരിയിൽ ഇന്ത്യയ്ക്കെതിരായ ടെസ്റ്റിൽ ബാറ്റ് ചെയ്യുകയായിരുന്ന ഓസീസ് താരം മാറ്റ റെൻഷോ ടോയ്ലെറ്റിൽ പോയത് വാർത്തയായിരുന്നു . 2009ൽ നടന്ന ചാമ്പ്യൻസ് ലീഗ് മത്സരത്തിനിടെ ആഴ്സണിലിന്റെ ജർമൻ താരം ജെൻസ് ലേമാൻ പരസ്യബോർഡിന് പുറകിൽ കാര്യം സാധിച്ച രസകരമായ സംഭവവും അരങ്ങേറിയിരുന്നു .


ബംഗ്ലേദേശ് പ്രീമിയർ ലീഗിൽ എൽബിഡബ്ല്യു അപ്പീൽ നിരസിച്ചതിന് അമ്പയറോട് പൊട്ടിത്തെറിച്ച് ഷക്കീബ് അൽ ഹസൻ . ധാക്ക ഡൈനാമൈറ്റ്സ് താരമായ ഷക്കീബ് തിങ്കളാഴ്ച നടന്ന കോമില്ല വിക്ടോറിയൻസിനെതിരാ മത്സരത്തിലാണ് അമ്പയറോട് ചൂടായത് . വിക്ടോറിയൻസ് താരമായ ഇമ്രു കൈസിനെതിരായ എൽബിഡബ്ല്യു അപ്പീൽ അമ്പയർ നരസിച്ചപ്പോഴായിരുന്നു ഷക്കീബിന്റെ രോഷപ്രകടനം . ആ സമയം വിക്ടോറിയൻസിന് ജയിക്കാൻ 68 പന്തിൽ 74 റൺസായിരുന്നു വേണ്ടിയിരുന്നത് . അമ്പയറോടുള്ള മോശം പെരുമാറ്റത്തിന് ഷക്കീബിന് മാച്ച് ഫീയുടെ 50 ശതമാനം പിഴയായി ഒടുക്കേണ്ടിവന്നു . ഒപ്പം മൂന്ന് ഡീ മെറിറ്റ് പോയന്റുകളും ഷക്കീബിനെതിരെ ചുമത്തി . നാലു ഡീ മെറിറ്റ് പോയന്റുകളായാൽ ഷക്കീബിന് ഒറു മത്സര വിലക്ക് വരും . ബംഗ്ലാദേശ് പ്രീമിയർ ലീഗിൽ ഡൈനാമൈറ്റ്സിനായി ഈ സീസണിൽ ഏറ്റവും കൂടുതൽ വിക്കറ്റെടുത്തത് ഷക്കീബാണ് .


പൊതുമേഖല ബാങ്കുകളായ വിജയ ബാങ്ക് , ദേന ബാങ്ക് , ബാങ്ക് ഓഫ് ബറോഡ എന്നിവയുടെ ലയനത്തിന് കേന്ദ്ര മന്ത്രിസഭ അനുമതി നൽകി . ബാങ്ക് ഓഫ് ബറോഡയിൽ മറ്റ് രണ്ട് ബാങ്കുകളെ ലയിപ്പിക്കുകയാണ് ചെയ്യുക . ലയന ശേഷം രൂപീകൃതമാകുന്ന ബാങ്കിന് 14.82 ലക്ഷം കോടിയുടെ സംയോജിത ബിസിനസ് ഉണ്ടാകുമെന്നാണ് കണക്കാക്കുന്നത് . എസ്ബിഐ , ഐസിഐസിഐ എന്നിവയ്ക്ക് പിന്നിൽ മൂന്നാമത്തെ വലിയ ബാങ്ക് ആകും ഇതോടെ ബാങ്ക് ഓഫ് ബറോഡ ( ബിഒബി ) . ഈ ബാങ്കിന് 5.71 ശതമാനം നിഷ്ക്രിയാസ്തിയാകും ഉണ്ടാകുക . കഴിഞ്ഞ വർഷമാണ് പൊതുമേഖല ബാങ്കുകളുടെ ലയന നടപടിക്ക് സർക്കാർ തുടക്കമിട്ടത് . നേരത്തെ സ്റ്റേറ്റ് ബാങ്ക് ഓഫ് ഇന്ത്യയോട് അഞ്ച് അനുബന്ധ ബാങ്കുകളെയും ഭാരതീയ മഹിള ബാങ്കിനെയും ലയിപ്പിച്ചിരുന്നു . ആഗോള തലത്തിലെ ബാങ്കുകളെ പോലെ കരുത്തുറ്റ സുസ്ഥിരമായ ബാങ്കുകൾ സൃഷ്ടിക്കുകയാണ് ലയനത്തിലൂടെ സർക്കാർ ലക്ഷ്യമിടുന്നത് . ലയത്തിലൂടെ രൂപീകൃതമാകുന്ന ബാങ്കിന് സർക്കാരിൻറെ ഭാഗത്ത് നിന്ന് മൂലധന സഹായമുണ്ടാകും .


ബ്ലൂവെയിൽ എന്ന ഓൺലൈൻ കൊലയാളി ഗെയിം കളിച്ച് മുംബൈയിൽ 14കാരൻ ജീവനൊടുക്കിയതായി റിപ്പോർട്ട് . ശരീരത്തിൽ മുറിവേൽപിക്കുന്ന വീഡിയോ ചിത്രീകരിച്ച് അപ്ലോഡ് ചെയ്ത് തുടങ്ങുന്ന ഗെയിമിന്റെ അൻപതാം ഘട്ടം കെട്ടിടത്തിനുമുകളിൽനിന്നും ചാടി സ്വയം ജീവനൊടുക്കുക എന്നതാണ് . കൌമാരക്കാരെ മനശാസ്ത്രപരമായി അടിമകളാക്കുന്ന ഈ ഗെയിം കളിച്ച് ലോകത്ത് 200ലധികം പേർ ഇതുവരെ ആത്മഹത്യ ചെയ്തിട്ടുണ്ട് . മുംബൈ അന്ധേരിയിൽ താമസിക്കുന്ന പതിനാലുകാരൻ കഴിഞ്ഞ ദിവസം ഏഴുനിലക്കെട്ടിടത്തിൻറെ ടെറസിൽനിന്നും ചാടി ആത്മഹത്യ ചെയ്തു . ബ്ലൂവെയിൽ എന്ന ഒൺലൈൻ കൊലയാളി ഗെയിം കളിച്ചാണ് ഈ ആത്മഹത്യയെന്ന ഞെട്ടിക്കുന്ന വിവരമാണ് മുംബൈ പൊലീസ് വൃത്തങ്ങളിൽനിന്നും മനസിലാക്കാനായത് . പൊലീസ് ഇതുവരെ ഇക്കാര്യം ഔദ്യോഗികമായി സ്ഥിരീകരിച്ചിട്ടില്ല . വൈമാനികനാകണം എന്നായിരുന്നു ഈ ഒൻപതാം ക്സാസുകാരൻറെ സ്വപ്നം . റഷ്യൽപോയി പരിശീലനം നേടണമെന്നും മാതാപിതാക്കളോട് ഇവൻ പറയാറുണ്ടത്രേ . റഷ്യയിലാണ് ഈ ഗെയിം കളിച്ച് ഏറ്റവും കൂടുതൽപേർമരിച്ചത് എന്നതും ഇതിനോടൊപ്പം ചേർത്ത് വായിക്കണം . റഷ്യയിൽ മാത്രം ഇതുവരെ 130 കൌമാരക്കാരാണ് ബ്ലൂവെയിൽ അഥവാ നീലത്തിമീംഗലം എന്നുപേരുള്ള ഈ ഗെയിം കളിച്ച് ആത്മഹത്യ ചെയ്തത് . ബ്രട്ടനടക്കമുള്ള രാജ്യങ്ങളിൽ പ്രചരിച്ച ഈ ഗെയിംകളിച്ച് 200പേർ ഇതുവരെ ആത്മഹത്യ ചെയ്തു . ഇന്ത്യയിലെ ആദ്യ ബ്ലൂവെയിൽ ആത്മഹത്യയാണ് അന്ധേരിയിലേത് എന്നാണ് പുറത്തുവരുന്ന വിവരം . കളിച്ചു തുടങ്ങുന്ന കൌമാരക്കാരെ അവസാനം ആത്മഹത്യയിലേക്കെത്തിക്കുന്ന അപകടകാരിയായ ഒരു സൈക്കോളജിക്കൽ ഗെയിമാണ് ബ്ലൂവെയിൽ . പ്ലേസ്റ്റോറിലോ ആപ്പ് സ്റ്റോറുകളിലോ ഈ ഗെയിം ലഭിക്കില്ല . ഓൺലൈനായി കളിക്കുന്നതാണ് വ്യാപകമായ രീതി . ആത്മഹത്യ , മരണം തുടങ്ങിയ ഒരു വിവരങ്ങളും ഇല്ലാതെയാണ് ഗെയിം പരിജയപ്പെടുത്തുന്നത് . തീർത്തും ആവേശം നിറയ്ക്കുന്ന ഗെയിം പിന്നീട് അതിന്റെ അപകടമുഖം പുറത്തു കാണിക്കുന്നു . അമ്പത് ഘട്ടങ്ങളാണ് ഗെയിമിലുള്ളത് . ആദ്യ ഘട്ടങ്ങളിൽ മുറിയിൽ തനിച്ചിരുന്ന് ഹൊറർ സിനിമകൾ കാണുന്ന ചിത്രം അപ് ലോഡ് ചെയ്യാൻ ആവശ്യപ്പെടും , തുടർന്ന് ശരീരത്തിൽ മുറിവുകൾ ഉണ്ടാക്കിയതിന്റെ ദൃശ്യങ്ങൾ അപ് ലോഡ് ചെയ്യണം . ഒടുവിൽ അമ്പതാം ദിവസം ഗെയിം അഡ്മിന്റെ നിയന്ത്രണത്തിലായ യുവാക്കളോട് ആത്മഹത്യ ചെയ്യാൻ നിർദ്ദേശം നൽകും . അപ്പോഴേക്കും അഡ്മിൻറെ നിർദേശം അനുസരിക്കുന്ന മാനസീകവസ്ഥയിലായിട്ടുണ്ടാകും ഇത് കളിക്കുന്നവർ . 21 വയസുള്ള റഷ്യൻ യുവാവ് ഫിലിപ്പ് ബുഡീക്കിൻ ആണ് ഗെയിം രൂപകൽപന ചെയ്തതെന്നാണ് കണ്ടെത്തൽ . 2014ൽ ആണ് ഈ ഗെയിമിന് തുടക്കം കുറിച്ചതെന്നാണ് കരുതപ്പെടുന്നത് . ഇത്തരത്തിൽ അപകടകാരിയായ ഗെയിമിന് പലരാജ്യങ്ങളും വിലക്കേർപ്പെടുത്തിയിട്ടുണ്ടെങ്കിലും മറ്റു പല പേരുകളിലും ഇത് വ്യാപകമാണ് . ഇന്റർനെറ്റിൽ ഇതിനെ പൂർണമായും ചെറുക്കാൻ സാധ്യമല്ലെന്നതാണ് സാങ്കേതിക വിദഗ്ധർ നൽകുന്ന വിശദീകരണം . ഇന്ത്യൻ ശരാശരിയേക്കാൾ മുകളിലാണ് കേരളത്തിലെ ഓൺലൈൻ സ്മാർട്ട് ഫോൺ ഉപഭോക്താക്കളുടെ തോതെന്നിരിക്കെ നമ്മൾ സൂക്ഷിക്കണം .


സാംസങ്ങിന് ഏറെ പേരുദോഷം കേൾപ്പിച്ച ഫോൺ മോഡലായിരുന്നു ഗ്യാലക്സി നോട്ട് 7 . നിരന്തരം വന്ന പൊട്ടിത്തെറി റിപ്പോർട്ടുകൾ കാരണം ഫോൺ വിപണിയിൽ നിന്ന് പിൻവലിച്ചു . വിപണിയിൽ നിന്ന് പിൻവലിച്ചതിനൊപ്പം തന്നെ ഫോണിന് വിമാനങ്ങളിൽ വിലക്ക് ഏർപ്പെടുത്തുകയും ചെയ്തു . എന്നാൽ ഇത്തരം പ്രശ്നങ്ങൾക്കെല്ലാം പരിഹാരം കണ്ടുകൊണ്ട് ഒരു വർഷത്തിന്ശേഷം സംസങ്ങ് ഗ്യാലക്സി നോട്ട് 8നെ വിപണിയിൽ എത്തിച്ചു . ഫോണിൻറെ പ്രചാരണാർത്ഥം വിമാനത്തിലും നോട്ട് 8 സൌജന്യമായി വിതരണം ചെയ്തു . സ്പെയിൽ നിന്നുള്ള യാത്രാവിമാനത്തിലാണ് ഫോൺ വിതരണം ചെയ്തത് . വിമാനത്തിൽ ഉണ്ടായിരുന്ന 200 യാത്രക്കാർക്കും ഫോൺ സൌജന്യമായി നൽകി . ഫോൺ പൊട്ടിത്തെറിക്കില്ലെന്നും എല്ലാം കൊണ്ടും സുരക്ഷിതമാണെന്നും ബോധ്യപ്പെടുത്താൻ വേണ്ടിയാണ് ആയിരം ഡോളർ ( ഏകദേശം 64,000 രൂപ ) വില വരുന്ന ഗ്യാലക്സി നോട്ട് 8 ഇരുന്നൂറ് യാത്രക്കാർക്ക് വിതരണം ചെയ്തത് . വിമാനത്തിലെ ജീവനക്കാർ തന്നെയാണ് യാത്രക്കാർക്ക് ഫോൺ വിതരണം ചെയ്യുന്നത് . വിമാനത്തിൽ ഫോൺ വിതരണം ചെയ്യുന്ന വീഡിയോ ഇപ്പോൾ സോഷ്യൽ മീഡിയായിൽ ഹിറ്റാണ് .


6 ജിബി റാം സ്മാർട്ഫോണുകളുടെ ചാകരക്കാലമാണിത് . ഇന്ത്യയിൽ ലഭ്യമാകുന്ന മികച്ച 6ജിബി റാം സ്മാർട്ഫോണുകളാണ് ഇവിടെ പരിചയപ്പെടുത്തുന്നത് . വൺ പ്ലസ് 6 മുതൽ ഒപ്പോ റിയാം 1 വരെയുളള സ്മാർട്ഫോണുകളാണ് പരിചയപ്പെടുത്തുന്നത് . വൺ പ്ലസ് 6 - ( 34,999 രൂപ ) ഇന്ത്യൻ വിപണിയിൽ ലഭ്യമായിട്ടുളള 6 ജിബി റാം ഫോണുകളിൽ മുമ്പനാണ് വൺ പ്ലസ് 6 . ക്വാൽക്കം സ്നാപ്ഡ്രാഗൺ 845 എസ്ഒസിയോടൊപ്പം അഡേണോ 63 - ജിപിയു ഫോണിന് കരുത്തേകുന്നു . കോണിങ് ഗറില്ല ഗ്ലാസ് 5 സംരക്ഷണത്തെടെയുളള 6,28 ഇഞ്ച് ഫുൾ എച്ച്ഡി + 19:9 സ്ക്രീനാണ് ഫോണിനുളളത് . 16 എംപി + 20 എംപി ഡ്യുവൽ റിയർ ക്യാമറയാണ് ഫോണിന്റെ പ്രത്യേകത . ആൻഡ്രോയിഡ് 8.1 അടിസ്ഥാനമാക്കി ഓക്സിജൻ ഒഎസ് 5.1ലാണ് ഫോൺ പ്രവർത്തിക്കുന്നത് . 64 ജിബി സ്റ്റോറേജുളള ഫോണിന് 34,999 രൂപയാണ് വില . ഹോണർ 10 ( 32,999 ) വൺ പ്ലസ് 6നേക്കാളും 2000 രൂപ കുറവുളള ഫോൺ 128 ജിബി സ്റ്റോറേജാണ് ലഭ്യമാക്കുന്നത് . മികച്ച ഡിസൈനിലുളള ഫോൺ ഒരു കൈ കൊണ്ടും അനായാസം ഉപയോഗിക്കാനാവും . 5 . 84 ഇഞ്ച് 2280 * 1080 ഫുൾ എച്ച്ഡി + ഐപിഎസ് സ്ക്രീനാണ് ഫോണിന് . ഗറില്ല ഗ്ലാസിന്റെ സംരക്ഷണവും ഫോണിന് ലഭ്യമാണ് . 16 എംപി + 24 എംപി ഡ്യൂവൽ റിയർ സെൻസറും 24 എംപി സെൽഫി സെൻസറും ഫോണിനുണ്ട് . ആൻഡ്രോയിഡ് ഒറിയോ അടിസ്ഥാനമാക്കി ഇഎംയുഐ 8.1ലാണ് ഫോണിന്റെ ഓപ്പറേറ്റിങ് സിസ്റ്റം . ഹോണർ വ്യു 10 ( 29,999 രൂപ ) ഹൈ സിലക്കൺ കിറിൻ 970 ചിപ്സെറ്റോടെ വരുന്ന ഫോൺ 5.99 ഇഞ്ച് 18:9 ഫുൾ എച്ച്ഡി സ്ക്രീനോടെയാണ് വരുന്നത് . 13എംപി + 20 എംപി ഡ്യൂവർ റിയർ ക്യാമറയും 13 എംപി സെൽഫി ക്യാമറയും ഫോണിനുണ്ട് . 128 ജിബി വരെ ഉയർത്താവുന്ന സംവിധാനവും ഫോണിനുണ്ട് . സാംസങ് ഗാലക്സി എ8 + ( 27,990 രൂപ ) 16 എംപി + 8 എംപി ഡ്യൂവൽ സെൽഫി ക്യാമറയോടെ വരുന്ന സാംസങ്ങിന്റെ ആദ്യ സ്മാർട്ഫോണാണിത് . ബ്രാൻഡ് നിങ്ങൾ കണക്കാക്കുന്നയാളാണെങ്കിൽ ഈ വിലയ്ക്ക് എടുക്കാൻ പറ്റുന്ന മികച്ച 6 ജിബി റാം ഫോൺ ഇതാണ് . എഫ് / 1.7 അപേർച്ചറോടെ 16 എംപി പിൻക്യാമറയാണ് ഫോണിനുളളത് . 6 ഇഞ്ച് സൂപ്പർ അമോൽഡ് ഡിസ്പ്ലേയ്ക്ക് 2220 * 1080 പിക്സൽ റെസല്യൂഷനാണുളളത് . ഐപി86 റൈറ്റഡ് വെളളവും പൊടിയും തടയുന്ന സംവിധാനവും ഫോണിലുണ്ട് . 64 ജിബി എക്സ്പാന്റബിൾ സ്റ്റോറേജുളള ഫോണിന് 27,990 രൂപയാണ് വില . ഒപ്പോ എഫ്7 ( 26,990 ) മികച്ച സെൽഫി ക്യാമറയുളള ഫോണാണ് നിങ്ങൾ നോക്കുന്നതെങ്കിൽ ഒപ്പോ എഫ്7 നിങ്ങളെ നിരാശപ്പെടുത്തില്ല . 25 എംപിയാണ് ഫോണിന്റെ സെൽഫി ക്യാമറ . 6 . 23 ഇഞ്ച് 19:9 ഫുൾ എച്ച്ഡി ഡിസ്പ്ലേയാണ് ഫോണിന് . മോട്ടറോള മോട്ടോ എക്സ് 4 ( 24,999 ) 25 , 000 രൂപയ്ക്ക് താഴെയുളള മികച്ച 6 ജിബി റാം ഫോൺ ഇത് തന്നെയാണ് . 5 . 2 ഇഞ്ച് ഫുൾ എച്ച്ഡി ഡിസ്പ്ലേയാണ് ഫോണിന് . ആൻഡ്രോയിഡ് ഒറിയോയിലേക്ക് അപ്ഗ്രേഡ് ചെയ്യാൻ കഴിയുന്ന ഓപ്പറേറ്റിങ് സിസ്റ്റമാണ് ഫോണിന് . കാണാൻ ഭംഗിയുളള ഫോണിന് പ്രീമിയം ഗ്ലാസും മെറ്റൽ ഡിസൈനുമാണ് . വെളളവും പൊടിയും കയറുന്നതിൽ നിന്നും തടയുന്ന ഐപി68 സംവിധാനവും ഫോണിലുണ്ട് . 12 എംപി + 8 എംപി ഡ്യുവൽ റിയർ ക്യാമറയും പ്രത്യേകതയാണ് . 64 ജിബിയാണ് ഫോണിന്റെ സ്റ്റോറേജ് . ഷവോമി റെഡ്മി നോട്ട് 5 പ്രോ ( 16,999 രൂപ ) 20 , 000 രൂപയ്ക്ക് താഴെയുളള മികച്ച ഫോണുകളിൽ മുമ്പനാണ് ഷവോമി റെഡ്മി നോട്ട് 5 പ്രോ . 6 ജിബി റാമും 64 ജിബി സ്റ്റോറേജുമാണ് ഫോണിന് . ക്വാൽക്കം സ്നാപ്ഡ്രാഗൺ 636 ഒക്ട - കോർ പ്രൊസസറാണ് ഫോണിന് . മെറ്റൽ ബോഡി ആയത് കൊണ്ട് തന്നെ താഴെ വീണാൽ പെട്ടെന്ന് കേടാവുമെന്ന ഭയം വേണ്ട . 12 എംപി + 5 എംപി ഡ്യുവൽ റിയർ ക്യാമറയുണ്ടെന്നതാണ് ഫോണിന്റെ മറ്റൊരു പ്രത്യേകത . കൂടാതെ 20 എംപിയാണ് സെൽഫി ക്യാമറ . 5 . 99 ഇഞ്ച് 18:9 ഫുൾ എച്ച്ഡി കോണിങ് ഗറില്ല ഗ്ലാസാണ് ഫോണിനുളളത് . 6 ജിബി റാം ഉളള ഏറ്റവും കുറഞ്ഞ നിരക്കിലുളള മികച്ച ഫോണാണ് ഒപ്പോ റിയാം 1.6 ഇഞ്ച് ഫുൾ എച്ച്ഡി സ്ക്രീനാണ് ഫോണിനുളളത് . 128 ജിബിയാണ് ഫോണിന്റെ സ്റ്റോറേജ് . വേണമെങ്കിൽ എസ്ഡി കാർഡിലൂടെ ഇത് ഉയർത്താനും കഴിയും . 13 എംപി റിയർ ക്യാമറ , 8 എംപി സെൽഫി ക്യാമറ എന്നിവ ഫോണിനുണ്ട് .


സിനിമാ മേഖലയിലെ പീഡനകഥകളാണ് അടുത്തിടയായി സമൂഹമാധ്യമങ്ങളിൽ ഉയർന്നുവരുന്നത് . ഹോളിവുഡിൽ കഴിഞ്ഞ കുറച്ചു ദിവസങ്ങളായി നിർമാതാവ് ഹാർവി വെയ് ൻസ്റ്റൈൻ വിവാദം ചൂടുപിടിച്ചു കൊണ്ടിരിക്കുന്നു . ഹോളിവുഡിലെ മിക്ക നായികമാരും വെയ്ൻസ്റ്റീനെതിരെ രംഗത്തുവരികയും ചെയ്തു . ബോളിവുഡ് താരവും മുൻ ലോകസുന്ദരിയുമായ ഐശ്വര്യ റായിയേയും വെയ്ൻസ്റ്റീൻ നോട്ടമിട്ടിരുന്നുവെന്നും ഐശ്വര്യയുടെ മാനേജർ വെളിപ്പെടുത്തിയിരുന്നു . ഈ വിഷയത്തിൽ ഏറ്റവും അവസാനമായി പ്രതികരണവുമായി രംഗത്തെത്തിയിരിക്കുകയാണ് ബോളിവുഡ് താരസുന്ദരി പ്രിയങ്ക ചോപ്ര . ഹോളിവുഡിൽ ഹാർവി വെയ്ൻസ്റ്റീൻമാർ ഒന്നല്ല കുറേയുണ്ടെന്നാണ് പ്രിയങ്കയുടെ തുറന്നുപറച്ചിൽ . മെയർ ക്ലെയർ പവർ ട്രിപ്പ് പരിപാടിക്കിടെയാണ് മുൻ ലോകസുന്ദരി കൂടിയായ പ്രിയങ്കയുടെ പ്രതികരണം . അയാളെപ്പോലുള്ളവർ എല്ലായിടത്തുമുണ്ടെന്നും പ്രിയങ്ക പ്രതികരിച്ചു . വെയ്ൻസ്റ്റീൻ വിഷയം ലൈംഗികമായ ഒന്നു മാത്രമല്ലെന്നും അധികാരവുമായി ബന്ധപ്പെട്ടതാണെന്നും പ്രിയങ്ക കൂട്ടിച്ചേർത്തു . ഇതൊരു ഒറ്റപ്പെട്ട വികാരമാണ് . സ്ത്രീകൾക്ക് സ്വാതന്ത്യം വേണം . നിങ്ങൾ ഒരു പ്രത്യേകരീതിയിൽ വസ്ത്രം ധരിക്കണമെന്ന് പറയാൻ മറ്റാരേയും അനുവദിക്കരുത് എന്നും താരം പറഞ്ഞു . ഒക്ടോബർ മുതലാണ് വെയ്ൻസ്റ്റീൻ വിഷയം വാർത്തയാകാൻ തുടങ്ങിയത് . ഹോളിവുഡിലെ പ്രശസ്തനായ നിർമ്മാതാവായ വെയ്ൻസ്റ്റീൻ നായികമാരെയടക്കം ലൈംഗികമായി ചൂഷണം ചെയ്തിരുന്നു എന്ന് ന്യൂയോർക്ക് ടൈംസ് മാഗസിൻ റിപ്പോർട്ട് ചെയ്തിരുന്നു . ആഞ്ജലീന ജോളിയടക്കമുള്ള പ്രശസ്ത താരങ്ങൾ വെയ്ൻസ്റ്റീനെതിരെ രംഗത്തെത്തിയിരുന്നു .


2015 ജനവരി 26 , ഗ്രീസിന്റെ ചരിത്രത്തിലെ ഏറെ നിർണായകമായ ദിനം . ഗ്രീസിലെ ഇടതുപക്ഷ പാർട്ടിയായ സിരിസയുടെ നേതാവ് അലക്സിസ് സിപ്രസ് ഗ്രീസിന്റെ പ്രധാനമന്ത്രിയായി ചുമതലയേറ്റു . ഗ്രീസിൽ ഇടതുപക്ഷം അധികാരത്തിൽ എത്തുന്നത് യൂറോപ്യൻ യൂണിയൻ ഏറെ ആശങ്കയോടെ കണ്ട നാളുകളായിരുന്നി പിന്നീട് . യൂറോപ്യൻ യൂണിയന്റെ സാമ്പത്തിക നയങ്ങളെ അത്രമേൽ എതിർക്കുന്നു പാർട്ടിയായിരുന്നു സിരിസ . അധികാരമേൽക്കുമ്പോൾ ഏറെ വെല്ലുവിളികളാണ് സിപ്രസിനെ കാത്തിരുന്നത് . യൂറോപ്യൻ യൂണിയനും സിപ്രസും തമ്മിലുള്ള പ്രശ്നങ്ങൾ ആഗോള വിിപണിയെത്തന്നെ ബാധിയ്ക്കുമെന്ന അവസ്ഥയിലേയ്ക്കാണ് കാര്യങ്ങളുടെ പോക്ക് . ഏഷ്യൻ വിപണികളെ ഗ്രീസ് പ്രതിസന്ധി കാര്യമായി ബാധിയ്ക്കും . ഇതിന്റെ പ്രതിഫലനം ഇന്ത്യൻ വിപണയിൽ ഉണ്ടാകുമെന്ന് പറയേണ്ട ആവശ്യമില്ലല്ലോ . കഴിഞ്ഞ ദിവസം ഇക്കാര്യം നമ്മൾ കണ്ടതാണ് . . .


സ്പിന്നും പേസും ഒരുപോലെ എറിയുന്ന നിരവധി ബൌളർമാർ ലോക ക്രിക്കറ്റിലുണ്ട് . ഓസ്ട്രേലിയയുടെ ആൻഡ്ര്യൂ സൈമണ്ട്സിനെ പോലുള്ളവർ . എന്നാൽ ഇടം കൈ കൊണ്ടും വലം കൈ കൊണ്ടും ഒരേവേഗത്തിൽ ഒരു പോലെ പന്തെറിയുന്നവരെക്കുറിച്ച് അധികം ആരും കേട്ടു കാണില്ല . തലയെടുപ്പുള്ള ഒരുപാട് പേസ് ബൌളർമാരെ സമ്മാനിച്ചിട്ടുള്ള പാക്കിസ്ഥാനിൽ നിന്നാണ് ഇരു കൈകൊണ്ടും ഒരുപോലെ പന്തെറിയാൻ കഴിയുന്ന യാസിർ ജാനെന്ന അത്ഭുത പ്രതിഭയെക്കുറിച്ചുള്ള വാർത്തകൾ വരുന്നത് . വലം കൈ കൊണ്ട് 145 കിലോ മീറ്റർ വേഗത്തിൽ പന്തെറിയാൻ കഴിയുന്ന യാസിറിന് ഇടം കൈ കൊണ്ട് 135 കിലോ മീറ്റർ വേഗത്തിൽ പന്തെറിയാൻ കഴിയും . അസാമാന്യ മികവുള്ള ബൌളറാണ് 21കാരനായ യാസിറെന്ന് പരിശീലകനായ മുഹമ്മദ് സൽമാനും പറയുന്നു . പാക്കിസ്ഥാൻ സൂപ്പർ ലീഗിൽ ലാഹോർ ഖലാൻഡാർസിന്റെ താരമാണ് യാസിർ ഇപ്പോൾ . യാസിറിന്റെ മികവു കണ്ട ഖലാൻഡാർസ് 10 വർഷ കരാറാണ് ഒറ്റയടിക്ക് കൈമാറിയത് . ബാറ്റ്സ്മാൻ ഇടം കൈയനാണോ വലം കൈയനാണോ എന്ന് നോക്കി ബൌളിംഗ് രീതിയിൽ മാറ്റം വരുത്താൻ യാസിറിന് കഴിയും . ഒരോവറിൽ തന്നെ രണ്ടും കൈകളുപയോഗിച്ചും ബൌൾ ചെയ്യുന്നതിന് നിലവിൽ വിലക്കില്ല .


സ്മാർട്ട് ഫോൺ ക്യാമറകളിലുടെയും വെബ് ക്യാമറകളിലൂടെയും ഉപഭോക്താക്കളെ നിരീക്ഷിക്കാൻ കഴിയുന്ന സാങ്കേതിക വിദ്യ ഫേസ്ബുക്ക് കരസ്തമാക്കിയതായി റിപ്പോർട്ട് . അടുത്തിടെ പുറത്തെത്തിയ ഫെയ്സ്ബുക്ക് സമർപ്പിച്ച പേറ്റന്റ് രേഖയിലാണ് ഈ വിവരങ്ങളടങ്ങിയിരിക്കുന്നതെന്ന് പാശ്ചാത്വ ടെക് സൈറ്റുകൾ റിപ്പോർട്ട് ചെയ്യുന്നു . 2015 നവംബർ 24ന് ഫയലിൽ സ്വീകരിച്ച പേറ്റന്റ് അപേക്ഷയ്ക്ക് 2017 മെയ് 25ന് അനുമതി നൽകിയെന്നും റിപ്പോർട്ടുകൾ ഉണ്ട് . ഫേസ്ബുക്ക് ടൈം ലൈനിൽ വ്യത്യസ്തങ്ങളായ വിവരങ്ങൾ തെളിയുമ്പോൾ നിങ്ങളുടെ മുഖത്തുണ്ടാകുന്ന ഭാവചലനങ്ങൾ നിരീക്ഷിക്കാനാണ് ഫെയ്സ്ബുക്ക് പുതിയ സാങ്കേതിക വിദ്യ പ്രയോഗിക്കുന്നത് . ഇതോടൊപ്പം തന്നെ നിങ്ങളുടെ ഫെയ്സ്ബുക്ക് ഫീഡിൽ വരുന്ന ഉള്ളടക്കം ഇതിനനുസരിച്ച് ക്രമീകരിക്കപ്പെടും . നിങ്ങളൂടെ ഒരു സുഹൃത്ത് ഫെയ്സ്ബുക്കിൽ പോസ്റ്റ് ചെയ്യുന്ന ചിത്രം കാണുമ്പോൾ നിങ്ങൾ ചിരിക്കുകയാണെങ്കിൽ ഫെയ്സ്ബുക്കിന്റെ പുതിയ സാങ്കേതിക വിദ്യ നിങ്ങളുടെ മുഖഭാവം നിരീക്ഷിക്കുയും ആ സുഹൃത്ത് പോസ്റ്റ് ചെയ്യുന്ന മറ്റുചിത്രങ്ങൾ കൂടി നിങ്ങളുടെ ന്യൂസ്ഫീഡിൽ പ്രദർശിപ്പിക്കും . ഇനി ഏതെങ്കിലും പോസ്റ്റുകളോട് നിങ്ങൾ മുഖം തിരിക്കുകയാണെങ്കിൽ നിങ്ങളുടെ ന്യൂസ്ഫീഡിൽ കാണിക്കാതെ ഫേസ്ബുക്ക് തടയുകയും ചെയ്യും . എന്നാൽ വളരെ ലളിതമായി ഫേസ്ബുക്ക് ഉപയോക്താവിൻറെ സ്വകാര്യതയിലേക്ക് കടന്നുകയറാം എന്നതാണ് ഇതിനെതിരെ ഉയരുന്ന വിമർശനം .


ഇന്ത്യ - വിൻഡീസ് അഞ്ചാം ഏകദിനത്തിനായി കാര്യവട്ടത്ത് ഒരുക്കിയിരിക്കുന്നത് ബാറ്റ്സ്മാൻമാർക്ക് അനുകൂലമായ റൺ ഒഴുകും പിച്ച് . മുൻ മത്സരങ്ങളിലെ പോലെ ബാറ്റ്സ്മാൻമാർക്ക് അനായാസം സ്ട്രോക്കുകൾ കളിക്കാവുന്ന വിക്കറ്റാണ് ഒരുക്കിയിരിക്കുന്നത് . ഈ പിച്ചിൽ 300ലധികം ടോട്ടൽ പ്രതീക്ഷിക്കാമെന്നും മത്സരത്തിൻറെ ജനറൽ കൺവീനറായ ജയേഷ് ജോർജ് വ്യക്തമാക്കി . മുപ്പത് വർഷങ്ങൾക്ക് ശേഷം തിരുവനന്തപുരം വേദിയാവുന്ന ഏകദിന മത്സരം റൺമഴയാകുമെന്ന് ഇതോടെ ഉറപ്പായി . കഴിഞ്ഞ വർഷം ഇന്ത്യ - ന്യൂസീലാൻഡ് ടി20 മത്സരത്തിന് ഇവിടം വേദിയായിരുന്നു . എന്നാൽ മഴ തടസപ്പെടുത്തിയ മത്സരം എട്ട് ഓവറായി വെട്ടിച്ചുരുക്കിയിരുന്നു . എന്നാൽ ഇക്കുറി പിച്ചൊരുക്കാൻ കാലാവസ്ഥ അനുകൂലമായിരുന്നതായും ജയേഷ് ജോർജ് പറഞ്ഞു . പരമ്പര വിജയിയെ തീരുമാനിക്കുന്നതിൽ നാളത്തെ മത്സരം നിർണായകമാണ് . നിലവിൽ 2 - 1ന് മുന്നിലാണ് ഇന്ത്യ . കാര്യവട്ടം ഗ്രീൻഫീൽഡ് സ്റ്റേഡിയത്തിൽ ഉച്ചയ്ക്ക് 1.30ന് മത്സരം ആരംഭിക്കും .


സാംസങ്ങിൻറെ ഗ്യാലക്സി എസ്9 , എസ്9 പ്ലസ് സംബന്ധിച്ച് നിർണ്ണായക വിവരങ്ങൾ പുറത്ത് . സാംസങ്ങിൻറെ അടുത്ത ഫ്ലാഗ്ഷിപ്പ് മോഡൽ ഫിബ്രവരിയിൽ പുറത്തിറക്കാനാണ് സാംസങ്ങ് ആലോചിക്കുന്നത് . ബാഴ്സിലോനയിലെ ലോക മൊബൈൽ കോൺഗ്രസിലായിരിക്കും ഈ ഫോണുകൾ ഇറക്കുക എന്നാണ് ഇപ്പോൾ പുറത്തുവരുന്ന വിശേഷം . ബ്ലൂബെർഗിൻറെ റിപ്പോർട്ട് പ്രകാരം അടുത്ത മാർച്ച് ആദ്യത്തോടെ സാംസങ്ങ് ഗ്യാലക്സി എസ്9 , എസ്9 പ്ലസ് എന്നിവ വിപണിയിൽ എത്തും . ഐഫോൺ X അടക്കം ഇന്ത്യപോലും തങ്ങളുടെ ആദ്യവിപണിയായി തിരഞ്ഞെടുത്തതിനാൽ . സാംസങ്ങ് ഗ്യാലക്സി എസ്9 ൻറെ ആദ്യഘട്ട ഷിപ്പിംഗിൽ ഇന്ത്യയും പെടുമെന്നാണ് റിപ്പോർട്ട് . മുൻപ് ലോസ്ആഞ്ചലോസിലെ കൺസ്യൂമർ ഇലക്ട്രോണിക് ഷോയിൽ എസ്9 പ്രതീക്ഷിച്ചിരുന്നെങ്കിലും അതുണ്ടാകില്ലെന്നാണ് പുതിയ റിപ്പോർട്ട് . വിലയിൽ ഗ്യാലക്സി എസ്8 വിലയ്ക്ക് തുല്യമായിരിക്കും ഗ്യാലക്സി എസ്9 എന്നാണ് റിപ്പോർട്ട് . ഗ്യാലക്സി എസ്8 ലോഞ്ചിംഗ് സമയത്ത് ഇന്ത്യയിലെ വില 57,990 ആയിരുന്നു . ഗ്യാലക്സി എസ്8 പ്ലസിന് 64,990 രൂപയും . അതിന് സമാനമായിരിക്കും എസ്9 , എസ്9 പ്ലസ് വില എന്നാണ് പ്രതീക്ഷിക്കപ്പെടുന്നത് . കൂടുതൽ വിശാലമായ സ്ക്രീൻ ആയിരിക്കും ഗ്യാലക്സി എസ്9ന് എന്നാണ് റിപ്പോർട്ട് . ഐഫോൺ Xനെക്കാൾ മികച്ച ഫേസ് ഐഡി സംവിധാനം ഒരുക്കാനുള്ള ശ്രമത്തിലാണ് സാംസങ്ങ് . സ്നാപ് ഡ്രാഗൺ 845 പ്രോസസ്സർ ആയിരിക്കും ഫോണിലുണ്ടാകുക എന്ന് വ്യക്തമാണ് .


സെലിബ്രിറ്റികളുടെ സ്വകാര്യത വിൽക്കുന്നവരാണ് പാപ്പരാസികൾ . ഇത്തരത്തിൽ തന്റെ സ്വകാര്യ ചിത്രം പണം തട്ടാൻ ശ്രമിച്ചവർക്ക് കിടിലൻ മറുപടിയുമായി വന്നിരിക്കുകയാണ് ഓസ്ട്രേലിയൻ ഗായികയായ സിയാ ഫർളർ . തന്റെ സ്വകാര്യ വസതിയിൽ നഗ്നയായി നിന്ന് സൺ ബാത്ത് ചെയ്യുന്ന താരത്തിന്റെ ചിത്രം ഏതോ വിരുതൻ പകർത്തുകയും അവ ഒരു ഫോട്ടോ ഏജൻസിക്ക് വലിയ വിലയ്ക്ക് വിൽക്കാൻ ശ്രമിച്ചതോടെയാണ് സിയ ഇക്കാര്യത്തിൽ വ്യത്യസ്തമായ മറുപടിയുമായി വന്നത് . സാമൂഹിക മാധ്യമങ്ങളിൽ കൂടി പ്രചരിച്ചു കൊണ്ടിരിക്കുന്ന ഈ ചിത്രം സിയ തന്നെ തന്നെ ട്വിറ്ററിലൂടെ പരസ്യമാക്കി . ' എന്റെ ആരാധകർക്ക് ആരോ എന്റെ നഗ്ന ചിത്രങ്ങൾ വിൽക്കാൻ ശ്രമിക്കുന്നുണ്ട് . നിങ്ങളുടെ പണം ലാഭിച്ചോളൂ . ഇതാ ഇവിടെ ആ ചിത്രം സൌജന്യമായി കാണാം . ' എന്ന അടിക്കുറിപ്പോടെയാണ് സിയ ചിത്രം ട്വിറ്ററിൽ പരസ്യമാക്കിയത് . സിയയുടെ പതിനഞ്ചിൽ പരം ചിത്രങ്ങളാണ് ഇത്തരത്തിൽ ഏജൻസി വിൽക്കാൻ ശ്രമിച്ചത് . ഏജൻസിയുടെ വാട്ടർമാർക് ചിത്രങ്ങളിലുണ്ടെങ്കിലും ഇതിന്റെ ഉറവിടം കണ്ടെത്താനായിട്ടില്ല . സിയക്ക് പൂർണപിന്തുണയുമായി ആരാധകർ എത്തിയിട്ടുണ്ട് .


കുത്തനെ വർദ്ധിപ്പിച്ച സർവ്വീസ് ചാർജ്ജുകൾക്കെതിരായ ജനരോഷം ഫലം കാണുന്നു . രാജ്യത്തെ ഏറ്റവും വലിയ പൊതുമേഖലാ ബാങ്കായ എസ് . ബി . ഐ ഇന്റർനെറ്റ് - മൊബൈൽ ബാങ്കിംഗ് സേവനങ്ങൾ വഴിയുള്ള പണം കൈമാറ്റത്തിനുള്ള സർവ്വീസ് ചാർജുകൾ വെട്ടിക്കുറിച്ചു . എൻ . ഇ . എഫ് . ടി , ആർ . ടി . ജി . എസ് ( NETF & RTGD ) സർവ്വീസ് ചാർജുകൾ 75 ശതമാനം വരെയാണ് വെട്ടിക്കുറച്ചത് . പുതിയ നിരക്കുകൾ ജൂലൈ 15മുതൽ പ്രാബല്യത്തിൽവരും . 2017 മാർച്ചിലെ കണക്ക് പ്രകാരം എസ് . ബി . ഐക്ക് 3.27കോടി ഇന്റർനെറ്റ് ബാങ്കിംഗ് ഉപയോക്താക്കളും 2കോടിയോളം മൊബൈൽ ബാങ്കിങ് ഉപയോക്താക്കളുമാണുള്ളത് . കൂടുതൽ പേരെ ഡിജിറ്റൽ പണമിടപാടുകളിലേക്ക് ആകർഷിക്കാനാണ് ബാങ്കിന്റെ ശ്രമം . ഡിജിറ്റൽവത്കരണവും ഇടപാടുകളിലെ മികവുമാണ് ബാങ്കിന്റെ സുപ്രധാന ലക്ഷ്യങ്ങളെന്ന് മാനേജിംഗ് ഡയറക്ടർ രജ്നീഷ് കുമാർ പറഞ്ഞു . ചാർജുകൾ വെട്ടിക്കുറയ്ക്കന്നത് ഇന്റർനെറ്റ് - മൊബൈൽ ബാങ്കിങ് സേവനങ്ങളെ പ്രോൽസാഹിപ്പിക്കുമെന്നും ഡിജിറ്റൽ സമ്പദ്ഘടനയെന്ന സർക്കാരിന്റെ ലക്ഷ്യത്തിലേക്കുള്ള ചുവടുവയ്പ്പാകുമെന്നും അദ്ദേഹം അഭിപ്രായപ്പെട്ടു . സജീവമല്ലാത്ത അക്കൌണ്ടുകൾക്ക് ഏപ്രിൽ ഒന്നു മുതൽ ഏർപ്പെടുത്തിയ പിഴയുൾപ്പെടെയുള്ള വർദ്ധിപ്പിച്ച സർവ്വീസ് ചാർജുകൾ പുനഃപരിശോധിക്കാൻ സർക്കാർ നേരത്തെ എസ്ട് . ബി . ഐയോട് ആവശ്യപ്പെട്ടിരുന്നു .


മലയാളി താരം നിഹാൽ സരിന് മുൻ ലോക ചെസ് ചാമ്പ്യൻ വിശ്വനാഥൻ ആനന്ദിൻറെ പ്രശംസ . നിലവിലെ പ്രകടനത്തിൻറെ അടിസ്ഥാനത്തിൽ നിഹാൽ ഭാവിയിൽ ലോകചാമ്പ്യൻ ആകുമെന്ന് ആനന്ദ് പറഞ്ഞു . കൊൽക്കത്തയിൽ നടന്ന റാപ്പിഡ് ചെസ് ടൂർണമെൻറിൽ കൌമാര താരമായ സരിൽ പ്രയാസപ്പെടും എന്നാണ് കരുതിയത് . എന്നാൽ ടൂർണമെൻറിൽ സരിൻറെ പ്രകടനം അത്ഭുതപ്പെടുത്തിയെന്ന് മുൻ ലോക ചാമ്പ്യൻ പറയുന്നു . വെളുത്ത കരുക്കളുമായി കളിക്കുമ്പോൾ സരിനെ തോൽപിക്കുക എളുപ്പമല്ലെന്നും ആനന്ദ് പറഞ്ഞു . സരിനെതിരെ ടൂർണമെൻറിൽ ആനന്ദ് സമനിലയുമായി രക്ഷപ്പെടുകയായിരുന്നു . പതിനാല് വയസ്സിൽ താഴെയുള്ളവരുടെ ലോക റാങ്കിംഗിൽ ഒന്നാം സ്ഥാനക്കാരനാണ് സരിൻ . ലോക ചാമ്പ്യനാകുകയാണ് തൻറെ ലക്ഷ്യമെന്ന് നിഹാൽ മത്സരശേഷം കേരളത്തിൽ മടങ്ങിയെത്തിയപ്പോൾ പറഞ്ഞിരുന്നു .


ഏകീകൃത നിരക്കിലുള്ള ജിഎസ്ടിയെന്ന കോൺഗ്രസിന്റെ ആവശ്യം തള്ളി പ്രധാനമന്ത്രി നരേന്ദ്രമോദി . ബെൻസ് കാറിനും പാലിനും ഒരേ നിരക്കിൽ നികുതി ഏർപ്പെടുത്താൻ കഴിയില്ലെന്ന് അദ്ദേഹം പരിഹസിച്ചു . എല്ലാ ഉൽപ്പന്നങ്ങൾക്കും 18 ശതമാനം ഏകീകൃത നികുതിയെന്ന കോൺഗ്രിസിന്റെ ആവശ്യം ഭക്ഷ്യ സാധനങ്ങളുടെ വില വൻതോതിൽ ഉയരാൻ ഇടയാക്കുമെന്നും മോദി പറഞ്ഞു . ചരക്ക് സേവന നികുതി നടപ്പാക്കി ഒരു വർഷം പൂർത്തിയാകുമ്പോഴേക്കും നികുതി ദായകരുടെ പരിധിയിലേക്ക് 70 ശതമാനം പേരെ എത്തിക്കാനായി . 17 നികുതികൾക്കും 23 സെസുകൾക്കും പകരം ഒരൊറ്റ നികുതി എന്നതിലേക്ക് കാര്യങ്ങൾ മാറി . രാജ്യത്ത് ചെക്പോസ്റ്റുകൾ ഇല്ലാതാക്കി . എക്സൈസ് , ഡ്യൂട്ടി , സർവ്വീസ് ചർജ്ജുകൾ , വാറ്റ് പോലുള്ള സംസ്ഥാന നികുതികൾ ഇവയെല്ലാം ഇല്ലാതാക്കുക വഴി പരോക്ഷ നികുതികളെ കൂടുതൽ ലളിതമാക്കാൻ കഴിഞ്ഞു . സംസ്ഥാന സർക്കാറുകളിൽ നിന്നും വ്യാപാരികളിൽ നിന്നും മറ്റ് നിരവധി മേഖലകളിൽ പ്രവർത്തിക്കുന്നവരിൽ നിന്നും വിവരങ്ങൾ ശേഖരിച്ച് ജിഎസ്ടി സംവിധാനത്തെ കുറ്റമറ്റതാക്കിക്കൊണ്ടിരിക്കുകയാണെന്നും മോദി പറഞ്ഞു . എല്ലാ സാധനങ്ങൾക്കും ഒരു നികുതി നിരക്ക് ഏർപ്പെടുത്തിയാൽ കാര്യങ്ങൾ വളരെ ലളിതമാകും . പക്ഷേ ഭക്ഷ്യ ഉൽപ്പന്നങ്ങൾ പൂജ്യം ശതമാനം നികുതിയിൽ കിട്ടുന്ന ഇപ്പോഴത്തെ അവസ്ഥ ഉണ്ടാവില്ല . ബെൻസ് കാറിനും പാലിനും ഒരേ നിരക്കിൽ നികുതി ഏർപ്പെടുത്താനാവുമോ ? ഒരൊറ്റ നിരക്കിലെ നികുതി വേണമെന്നാണ് കോൺഗ്രസിലെ സുഹൃത്തുക്കൾ പറയുന്നത് . എന്നുവെച്ചാൽ ഇപ്പോൾ പൂജ്യം ശതമാനവും അഞ്ച് ശതമാവുമൊക്കെ മാത്രം നികുതി കൊടുത്ത് ജനങ്ങൾ വാങ്ങുന്ന ഭക്ഷ്യ ഉൽപ്പന്നങ്ങൾക്ക് 18 ശതമാനം നികുതിനൽകേണ്ടി വരുമെന്നാണ് അതിന്റെ അർത്ഥമെന്നും അദ്ദേഹം പറഞ്ഞു .


ട്വന്റി - 20 പരമ്പരയിലെ ആദ്യ മത്സരത്തിൽ ഇന്ത്യക്കെതിരെ ഓസ്ട്രേലിയക്ക് മികച്ച തുടക്കം . ടോസ് നഷ്ടപ്പെട്ട് ആദ്യം ബാറ്റ് ചെയ്യുന്ന ഓസ്ട്രേലിയ 11 ഓവറിൽ മൂന്ന് വിക്കറ്റ് നഷ്ടത്തിൽ 83 റൺസെടുത്തു . അഞ്ചു റൺസുമായി ഗ്ലെൻ മാക്സ്വെല്ലും ഏഴ് റണ്ണുമായി മാർക് സ്റ്റോയിനസും ക്രീസിൽ . നാലു സിക്സറും ഒരു ബൌണ്ടറിയും പറത്തി 37 റൺസെടുത്ത ക്രിസ് ലിൻ ആണ് ഓസീസ് സ്കോർ ബോർഡ് ചലിപ്പിച്ചത് . ഭുവനേശ്വർകുമാറിനെയും ജസ്പ്രീത് ബൂമ്രയെയും കരുതലോടെ കളിച്ച ഓസ്ട്രേലിയ ഓപ്പണിംഗ് വിക്കറ്റിൽ 24 റൺസെടുത്തു . ആദ്യ മാറ്റമായി എത്തിയ ഖലീൽ ആഹമ്മദ് തന്റെ ആദ്യ പന്തിൽ തന്നെ ഡാർസി ഷോർട്ടിനെ ( 7 ) കുൽദീപ് യാദവിന്റെ കൈകളിലെത്തിച്ചു . ക്രിസ് ലിൻ തകർത്തടിക്കാൻ തുടങ്ങിയതോടെ ഓസീസ് സ്കോർ കുതിച്ചു . 24 പന്തിൽ 27 റൺസെടുത്ത ക്യാപ്റ്റൻ ആരോൺ ഫിഞ്ചിനെ കുൽദീപ് യാദവ് വീഴ്ത്തി . പിന്നാലെ ലിന്നിനെയും കുൽദീപ് സ്വന്തം ബൌളിംഗിൽ പിടികൂടി . ഇന്നലെ പ്രഖ്യാപിച്ച 12 അംഗ ടീമിൽ നിന്ന് യുസ്വേന്ദ്ര ചാഹലിനെ ഒഴിവാക്കിയാണ് ഇന്ത്യ ഇറങ്ങിയത് .


ഇന്ത്യൻ പരിശീലകനാവാൻ താൽപര്യമുണ്ടെന്ന് മുൻ ഇന്ത്യൻ നായകനും ടീം ഡയറക്ടറുമായിരുന്ന രവി ശാസ്ത്രി . പരിശീലക സ്ഥാനത്തേക്ക് അപേക്ഷിക്കുമെന്നും രവി ശാസ്ത്രി പറഞ്ഞു . പരിശീലകനാക്കുമെന്ന് ഉറപ്പു ലഭിച്ചാൽ മാത്രമെ താൻ അപേക്ഷ അയക്കൂ എന്ന വാർത്തകൾ അടിസ്ഥാനരഹിതമാണെന്നും ശാസ്ത്രി പറഞ്ഞു . ഡങ്കൻ ഫ്ലെച്ചർ ടീം കോച്ചായിരുന്നപ്പോൾ 2014 മുതൽ 2016 വരെ ടീമിന്റെ ഡയറക്ടറായി ശാസ്ത്രി പ്രവർത്തിച്ചിട്ടുണ്ട് . ശാസ്ത്രി ടീം ഡയറക്ടായിരിക്കെ ഇന്ത്യൻ ടീം ഏകദിന , ട്വന്റി - 20 ലോകകപ്പുകളുടെ സെമിയിലെത്തുകയും ചെയ്തു . 2016ൽ ഡങ്കൻ ഫ്ലെച്ചർക്ക് പകരക്കാരനെ തേടി ബിസിസിഐ അപേക്ഷ ക്ഷണിച്ചപ്പോഴും ശാസ്ത്രി അപേക്ഷിച്ചിരുന്നു . എന്നാൽ ഉപദേശക സമിതി അംഗങ്ങൾക്ക് മുന്നിൽ വീഡിയോ കോൺഫറൻസിലൂടെ അഭിമുഖത്തിൽ പങ്കെടുത്ത ശാസ്ത്രിയ്ക്കെതിരെ സമിതി അംഗമായ സൌരവ് ഗാംഗുലി നിലപാടെടുത്തു . ഇന്ത്യൻ പരിശീലകനാവാൻ ആഗ്രഹിക്കുന്നവർ നേരിട്ട് അഭിമുഖത്തിനെത്തുകയാണ് വേണ്ടതെന്ന് ഗാംഗുലി വ്യക്തമാക്കിയതോടെ ശാസ്ത്രിയുടെ സാധ്യത മങ്ങി . പിന്നീട് അനിൽ കുംബ്ലെയെ ഉപദേശക സമിതി അംഗങ്ങളായ സച്ചിനും ഗാംഗുലിയും ലക്ഷ്മണും ചേർന്ന് തെരഞ്ഞെടുക്കുകയായിരുന്നു . കുംബ്ലെയും ക്യാപ്റ്റൻ വിരാട് കോലിയും തമ്മിലുള്ള അഭിപ്രായ ഭിന്നത രൂക്ഷമായതോടെ ചാമ്പ്യൻസ് ട്രോഫിക്ക് ശേഷം കുംബ്ലെ പരിശീലക സ്ഥാനം രാജിവെയ്ക്കുകയായിരുന്നു . ക്യാപ്റ്റൻ വിരാട് കോലിയുമായും ടീം അംഗങ്ങളുമായും അടുത്ത ബന്ധം പുലർത്തുന്ന ശാസ്ത്രിയ്ക്ക് പരിശീലക സ്ഥാനത്തേക്ക് സാധ്യത കൂടുതലാണെന്നാണ് സൂചന . എന്നാൽ ഇക്കാര്യത്തിൽ ഉപദേശകസമിതിയുടെ അംഗങ്ങളുടെ നിലപാട് നിർണായകമാവും .


ചുംബനം വന്ധ്യതയ്ക്കു കാരണമാകും എന്ന് പഠനം . ഉമിനീരിലൂടെ പകരുന്ന ഹ്യൂമൻ ഹെർപിസ് വൈറസാണ് വന്ധ്യതയിലേക്ക് നയിക്കുക എന്നാണ് പഠനം പറയുന്നത് . ഇറ്റലിയിലെ യൂണിവേഴ്സിറ്റി ഓഫ് ഫേരാരയിൽ നടന്ന പഠനത്തിലാണ് ഇക്കാര്യം പുറത്തു വന്നത് . പഠനത്തിൽ സഹകരിച്ച ഗർഭധാരണം നടക്കാത്ത 43 ശതമാനം സ്ത്രീകളുടെ യൂട്രെസിലും ഈ വൈറസിൻറെ സാന്നിധ്യം കണ്ടെത്തനായി . ഇതാണു ഗർഭധാരണം നടക്കുന്നതിനു തടസമാകുന്നതെന്നും പഠനം പറയുന്നു . എന്നാൽ ഗർഭധാരണം നടന്ന സ്ത്രീകളിൽ ഈ വൈറസിൻറെ സാന്നിധ്യം കണ്ടെത്താൻ കഴിഞ്ഞില്ലെന്ന് പഠനം പറയുന്നു . ചുംബിക്കുമ്പോൾ പകരുന്ന ഉമിനീരിലൂടെയാണ് ഈ വൈറസ് പകരുന്നതെന്നു പഠനം പറയുന്നു . ജേർണൽ പിഎൽഒഎസിൽ ആണ് ഈ പഠനം പുറത്തുവിട്ടത് ഈ ഗവേഷണത്തിൽ 15 വയസിനും 44 വയസിനും ഇടയിലുള്ളവരെയാണ് പഠനത്തിന് വിധേയരാക്കിയത് .


മലയാളികളുടെ പ്രിയതാരം രജിഷ വിജയൻ നായികയാകുന്ന പുതിയ ചിത്രം ' ജൂണി ' ന്റെ ആദ്യ ടീസർ പുറത്തിറങ്ങി . നവാഗതനായ അഹമ്മദ് കബീർ സംവിധാനം ചെയ്യുന്ന ചിത്രത്തിൽ ഒരു കൌമാര വിദ്യാർത്ഥിനിയെയാണ് രജിഷ അവതരിപ്പിക്കുന്നത് . ചിത്രത്തിൽ ജോജു ജോർജ് പ്രധാന വേഷത്തിലെത്തുന്നുണ്ട് . ജോസഫിന് ശേഷം ജോജു അഭിനയിക്കുന്ന ചിത്രമാണ് ജൂൺ . ചിത്രത്തിൽ രണ്ട് കാലഘട്ടത്തിലെ കഥാപാത്രത്തെയാണ് രജിഷ അവതരിപ്പിക്കുന്നത് . ഇതിനായി രണ്ട് ലുക്കിൽ താരമെത്തും . ജൂൺ എന്ന പെൺകുട്ടിയുടെ 17 മുതൽ 27 വയസുവരെയുള്ള ജീവിതമാണ് ചിത്രം പറയുന്നത് . ജൂണിന്റെ കൌമാരമാണ് ചിത്രം പ്രധാനമായും കൈകാര്യം ചെയ്യുന്നത് . 16 പുതുമുഖങ്ങളെ അവതരിപ്പിക്കുന്ന ചിത്രത്തിൽ സത്യം ശിവം സുന്ദരം ഫെയിം അശ്വതി , അർജുൻ അശോകൻ , അജു വർഗീസ് എന്നിവർ മറ്റ് കഥാപാത്രങ്ങളെ അവതരിപ്പിക്കുന്നു .


മികച്ച സഹനടനുളള ദേശീയ ചലച്ചിത്ര അവാർഡ് ലഭിച്ച ഫഹദ് ഫാസിലിൻറെ ആദ്യ പ്രതികരണമെത്തി . വളരെയധികം സന്തോഷമുണ്ട് എന്നാണ് ഫഹദിൻറെ ആദ്യ പ്രതികരണം . ' എൻറെ ഇഷ്ടത്തിനുളള ചിത്രങ്ങൾ പ്രേക്ഷകർക്ക് ഇഷ്ടമാകുമോ എന്നായിരുന്നു എൻറെ സംശയം . ഞാൻ മലയാളത്തിൽ ജനിച്ചതുകൊണ്ടാണ് എനിക്ക് ഇത്രയെറെ നല്ല ചിത്രങ്ങൾ ചെയ്യാൻ പറ്റിയത് . അതൊരു ഭാഗ്യമായി കാണുന്നു ' എന്നും ഫഹദ് മാധ്യമങ്ങളോട് പറഞ്ഞു . തൊണ്ടിമുതലും ദൃക്സാക്ഷിയും എന്ന ചിത്രത്തിനാണ് ഫഹദിന് പുരസ്കാരം ലഭിച്ചത് . ' പുരസ്കാരങ്ങൾക്ക് പുറമെ തിയറ്ററുകളിൽ ചിത്രം വിജയിക്കുന്നതിലാണ് എൻറെ സന്തോഷം . വളരെയധികം വെല്ലുവിളിയുത്തിയ കഥാപാത്രമായിരുന്നു തൊണ്ടിമുതലും ദൃക്സാക്ഷിയിലെയും . പൊലീസ് സ്റ്റേഷനിൽ ഇതുവരെ കയറിയിട്ടില്ലാത്ത തനിക്ക് ഒരു കള്ളൻറെ വേഷം ചെയ്യുക എന്നതായിരുന്നു വെല്ലുവിളി എന്നും ഫഹദ് കൂട്ടിചേർത്തു .


ഇന്ത്യയുടെ ബജറ്റ് അവതരണത്തെ അമേരിക്കൻ കമ്പനികൾ ഏറെ പ്രതീക്ഷയോടെയാണ് കണ്ടിരുന്നത് . നേരിട്ടുള്ള വിദേശ നിക്ഷേപത്തിന് ഏറെ അനുകൂലമായ സാഹചര്യമായിരിയ്ക്കും ഇന്ത്യയിൽ ഉണ്ടാകാൻ പോകുന്നതെന്നായാരുന്നു ഭൂരിഭാഗം കമ്പനികളുടേയും പ്രതീക്ഷ . ഈ പ്രതീക്ഷ യാഥാർത്ഥ്യമായതിൻറെ സന്തോഷത്തിലാണ് കന്പനികൾ . ഇന്ത്യയിൽ നിക്ഷേപത്തിന് തയ്യാറെടുത്ത പല പ്രമുഖ അമേരിയ്ക്കൻ കമ്പനികളും ബജറ്റിനെപ്പറ്റി മികച്ച അഭിപ്രായമാണ് പറഞ്ഞതെന്ന് യുഎസ് ഇന്ത്യ ബിസിനസ് കൌൺസിൽ ( യുഎസ്ഐബിസി ) പ്രസിഡന്റ് മുകേഷ് അഖി പറഞ്ഞു . ധനക്കമ്മി 3.9 ശതമാനത്തിൽ നിന്നും 3.5 ശതമാനമായി കുറയ്ക്കുന്നത് ആശ്വാസമാകുന്നു . സാന്പത്തിക രംഗത്ത് സ്ഥിരത നിലനിർത്താൻ ഇന്ത്യയ്ക്ക് കഴിയുമെന്നും കന്പിനകൾ പ്രതീക്ഷിയ്ക്കുന്നു . പുതിയ വിപണികൾക്ക് ഏറെ ആശ്വാസകരമാണ് ഈ പ്രഖ്യാപനം . കഴിഞ്ഞ 18 മാസത്തിനിടെ അമേരിയ്ക്കൻ കമ്പനികൾ ഇന്ത്യയിൽ നേരിട്ട് നടത്തിയ വിദേശ നിക്ഷേപം 15 ബില്യൺ ഡോളർ ആണ് . വരും വർഷം 27 ബില്യൺ ഡോളർ നിക്ഷേപമാണ് പ്രതീക്ഷിയ്ക്കുന്നത് . ഫുഡ് പ്രോഡക്ട് മാർക്കറ്റിംഗ് രംഗത്തും നിക്ഷേപം നടത്താൻ കമ്പനികൾ ആലോചിയ്ക്കു്നനുണ്ട് . നികുതി ബാധ്യതകൾ കുറയ്ക്കുന്നതും ബജറ്റിനെ ബിസിനസ് ഫ്രണ്ട്ലി ആക്കുന്നു . കഴിഞ്ഞ ദിവസമാണ് കേന്ദ്രമന്ത്രി അരുൺ ജെയ്റ്റ്ലി ബജറ്റ് അവതരിപ്പിച്ചത് .


നരേന്ദ്ര മോദിയുടെ നേതൃത്വത്തിലുള്ള ബിജെപി സർക്കാർ അധികാരത്തിലെത്തി ഒരാഴ്ച തികയും മുമ്പ് ഡീസൽ വില കൂട്ടി . ലിറ്ററിന് 50 പൈസയാണ് കൂട്ടിയിരിക്കുന്നത് . സംസ്ഥാന നികുതികൾ കൂടി ചേരുമ്പോൾ വില വീണ്ടും കൂടും . കേരളത്തിൽ ഡീസൽ വില ലിറ്ററിന് 65 മുതൽ 75 പൈസ വരെ കൂടുമെന്നാണ് റിപ്പോർട്ട് . മെയ് 31 ന് അർദ്ധരാത്രിമുതൽ പുതുക്കിയ നിരക്ക് നിലവിൽ വന്നു . കഴിഞ്ഞ മൂന്നാഴ്ചക്കുള്ളിൽ രണ്ട് തവണയാണ് ഡീസൽ വിലയിൽ വർധനയുണ്ടായത് . യുപിഎ സർക്കാർ ഇന്ധന വിലവർദ്ധന നടപ്പാക്കിയപ്പോഴെല്ലാം പ്രതിഷേധവുമായി രംഗത്തെത്തിയ ബിജെപി , സ്വന്തം സർക്കാർ അധികാരത്തിലെത്തി ഒരാഴ്ചക്കുള്ളിൽ തന്നെ ഡീസൽ വില കൂട്ടിയതിൽ പലയിടത്തും പ്രതിഷേധം ഉയരുന്നുണ്ട് . പെട്രോളിയം മന്ത്രി ധർമന്ദ്ര പ്രധാൻ ആണ് വിലകൂട്ടിയ കാര്യം പ്രഖ്യാപിച്ചത് . എണ്ണക്കമ്പനികളുമായി നടത്തിയ ചർച്ചക്ക് ശേഷമായിരുന്നു പ്രഖ്യാപനം . സബ്സിഡി നൽകുന്നതിലൂടെയുള്ള നഷ്ടം നികത്താനായി എല്ലാ മാസവും ഡീസലിന് 50 പൈസ വർദ്ധിപ്പിക്കാൻ കഴിഞ്ഞ യുപിഎ സർക്കാരാണ് തീരുമാനമെടുത്തിരുന്നത് . എൻഡിഎ സർക്കാർ അധികാരത്തിലെത്തിയിട്ടും ഇക്കാര്യത്തിൽ മാറ്റമുണ്ടായിട്ടില്ല . മാസം തോറുമുള്ള വില വർദ്ധന തുടരും എന്നാണ് എണ്ണക്കമ്പനികൾ നൽകുന്ന വിവരം .


കണ്ടുപിടിത്തങ്ങളുടെ കാര്യത്തിൽ ഒട്ടും പിന്നിലല്ല നമ്മുടെ എഞ്ചിനിയറിംഗ് വിദ്യാർത്ഥികൾ . വളരെ രസകരമായ എത്രയോ ആപ്പുകൾ ഇവർ നിർമ്മിച്ചിട്ടുണ്ട് . ഇവിടെ അനിരുദ്ധ് ഗോയൽ എന്ന പന്ത്രണ്ടാം ക്ലാസ് വിദ്യാർത്ഥി പുതിയൊരു മൊബൈൽ ആപ്ലിക്കേഷനുമായി രംഗത്തെത്തിയിരിക്കുകയാണ് . കാലങ്ങളായി വിദ്യാർത്ഥികളനുഭവിക്കുന്ന തലവേദനയ്ക്ക് ഒരുപക്ഷെ ഈ ആപ്ലിക്കേഷൻ ഒരു പരിഹാരമായേക്കാം . പഠനത്തിൽ പത്തുതലയാണ് അനിരുദ്ധിന് . എന്നാൽ മിക്ക വിദ്യാർത്ഥികളും അനുഭവിക്കുന്ന ആ തലവേദന , ഹാജർ , അത് അനിരുദ്ധിനെയും കുഴക്കി . ആരോഗ്യ പ്രശ്നങ്ങളുടെ ഭാഗമായും പരീക്ഷയുടെ തയ്യാറെടുപ്പിനായും അനിരുദ്ധിന് പലപ്പോഴായി ക്ലാസിൽ നിന്നും അവധിയെടുക്കേണ്ടി വന്നിട്ടുണ്ട് . പലപ്പോഴും ആവശ്യത്തിന് ഹാജറില്ലാത്തതിനാൽ സ്കൂൾ അധികാരികൡ നിന്നുൾപ്പെടെ നിരവധി ചോദ്യങ്ങൾ നേരിട്ടിട്ടുണ്ട് ഈ മിടുക്കൻ . അങ്ങനെയാണ് തന്നെപ്പോലെ നീണ്ട അവധിയെടുക്കുന്ന കുട്ടികൾക്കു സഹായകമായി ഒരു ആപ്ലിക്കേഷൻ എന്ന തീരുമാനത്തിൽ അനിരുദ്ധ് എത്തിയത് . ആപ്പിനെക്കുറിച്ച് അനിരുദ്ധ് പറയുന്നു’നിങ്ങളുടെ നിലവിലെ ഹാജറും , നിങ്ങൾക്ക് ഇനി വേണ്ട ഹാജറും എത്രയെന്ന് ആദ്യം ആപ്ലിക്കേഷനിൽ ഇൻപുട്ട് ചെയ്യണം . ആ വിവരങ്ങൾ ഉപയോഗിച്ച് ഇനി എത്ര ദിവസം നിങ്ങൾ ക്ലാസിൽ പോകേണ്ടതുണ്ട് , എത്ര ദിവസം നിങ്ങൾക്ക് അവധിയെടുക്കാം തുടങ്ങിയ വിവരങ്ങൾ എല്ലാം പറഞ്ഞു തരും . ’ അറ്റെൻഡക്സ് എന്നാണ് ഈ ആപ്ലിക്കേഷന്റെ പേര് . അദ്ധ്യാപകരുടേയും രക്ഷിതാക്കളുടേയും അനുമതി ആവശ്യമില്ലാതെ വിദ്യാർത്ഥികൾക്ക് ഹാജർ സംബന്ധിച്ച് വിവരങ്ങളെക്കുറിച്ച് കൃത്യമായ ധാരണ ലഭ്യമാക്കുന്ന ആദ്യത്തെ മൊബൈൽ ആപ്ലിക്കേഷനാണിത് . സ്കൂളിൽ സി പ്ലസ് പ്ലസ് എന്ന കംപ്യൂട്ടർ ഭാഷ പഠിച്ചിട്ടുണ്ടെങ്കിലും പുറത്തു നിന്നു പഠിച്ച മാസീവ് ഓപെൺ ഓൺലൈൻ വഴിയാണ് കോഡിങ് ഉൾപ്പെടെയുള്ള കാര്യങ്ങളെക്കുറിച്ച് അനിരുദ്ധ് കൂടുതൽ മനസിലാക്കുന്നത് . മധ്യവേനലവധിക്കാലത്താണ് ഈ ആപ്ലിക്കേഷനായുള്ള പദ്ധതികൾ തുടങ്ങിയത് . തന്റെ സീനിയേഴ്സ് ഇത്തരത്തിൽ പല ആപ്ലിക്കേഷനും ഉണ്ടാക്കിയിട്ടുണ്ടെന്നും അതിൽ നിന്ന് പ്രചോദനം ഉൾക്കൊണ്ടാണ് താൻ അറ്റെൻഡെക്സ് രൂപപ്പെടുത്തിയതെന്നും അനിരുദ്ധ് പറഞ്ഞു . സ്കൂളും , ട്യൂഷൻ ക്ലാസുമൊക്കെയായി സമയം കണ്ടെത്താൻ ഏറെ ബുദ്ധിമുട്ടിയെങ്കിലും വൈകുന്നേരങ്ങളും രാത്രികളുമെല്ലാം വേണ്ടരീതിയിൽ പ്രയോജനപ്പെടുത്തിയാണ് അനിരുദ്ധ് ഈ ആപ്പിനായി അദ്ധ്വാനിച്ചത് . തനിക്ക് സ്കൂളിലെ പാഠങ്ങൾ എളുപ്പത്തിൽ പഠിച്ചെടുക്കാൻ കഴിയുമെന്നും എന്നാൽ നല്ല മാർക്കു വാങ്ങുന്നതിൽ മാത്രമല്ല തന്റെ താത്പര്യമെന്നും അനിരുദ്ധ് വ്യക്തമാക്കി .


ക്രിക്കറ്റിലെ മിന്നുംതാരമാണ് ഇംഗ്ലണ്ടിൻറെ സാറാ ടൈലർ . ലോകകപ്പിലെ ഒമ്പത് ഇന്നിംഗ്സുകളിൽ നിന്ന് 396 റൺസ് നേടിയതോടെ സാറയുടെ വ്യക്തി ജീവിതം തിരഞ്ഞ് പലരുമിറങ്ങി . രണ്ട് കുട്ടികൾക്കൊപ്പം ചിരിച്ചുകൊണ്ട് സോഷ്യൽ മീഡിയയിൽ സാറാ പ്രത്യക്ഷപ്പെട്ടതോടെ ആ കഥകൾക്ക് ജീവൻവെച്ചു . എന്നാൽ ചിത്രത്തിനു പിന്നിലെ യാഥാർത്ഥ്യമെന്താണെന്ന് ഇപ്പോൾ വെളിച്ചത്തായി . തനിക്ക് രണ്ട് കുട്ടികളില്ല , എന്നാൽ രണ്ട് അനന്തരവർ ഉണ്ടെന്നാണ് സാറാ ടെയ്ലറുടെ പ്രതികരണം . സാറാ രണ്ട് കുട്ടികളുടെ അമ്മയാണെന്നായിരുന്നു സാമൂഹ്യ മാധ്യമങ്ങളിലെ പ്രചരണം . ഏകദിനത്തിൽ ഏറ്റവും വേഗതയിൽ 1000 റൺസ് പിന്നിട്ട താരമാണ് സാറാ . 2012ലെയും 2013ലെയും മികച്ച ടി20 താരമായിരുന്നു സാറാ . 2014ലും 2015ലും ഏറ്റവും മികച്ച വനിത ക്രിക്കറ്റ് താരത്തിനുള്ള പുരസ്കാരവും സാറാ നേടി . പുരുഷൻമാർക്കൊപ്പം പ്രഫഷണൽ ക്രിക്കറ്റിൽ കളിച്ച ആദ്യ വനിതാ താരമാണ് സാറാ ടെയ്ലർ . കടുത്ത മാനസിക സമ്മർദങ്ങൾക്ക് അടിമപ്പെട്ടിരുന്ന സാറാ വൻ തിരിച്ചുവരവാണ് ലോകകപ്പിൽ നടത്തിയത് . ട്വിറ്ററിലൂടെയാണ് സാറാ പ്രതികരിച്ചത് .


ആൻഡ്രോയിഡ് ഉപയോക്താക്കൾക്കായി പുതിയ ഫീച്ചർ കൊണ്ടുവരികയാണ് ഗൂഗിൾ മാപ്സ് . വൈകാതെ തന്നെ യാത്ര ചെയ്യുവാനുള്ള മികച്ച സമയം കാണിക്കുന്ന ഗ്രാഫും പുറത്തിറക്കാനാണ് ഗൂഗിൾ മാപ്സിൻറെ പദ്ധതി . പരീക്ഷനമെന്നോണം ഇപ്പോൾ അമേരിക്കയിലും ബ്രിട്ടനിലും മാത്രം അവതരിപ്പിച്ചിരിക്കുന്ന ഈ ഫീച്ചറിൽ . നിലവിലുള്ള സമയത്തിൻറെ അരമണിക്കൂർ മുമ്പും ഏതാനും മണിക്കൂറുകൾ ശേഷവുമുള്ള മികച്ച സമയത്തെ ലംബരേഖയുടെ സഹായത്തോടെ കാണിച്ചു തരും . ഈ രേഖയ്ക്ക് മുകളിലായാണ് സമയം സൂചിപ്പിക്കുന്നത് . ഈ വിവരങ്ങളിൾ എങ്ങനെ ലക്ഷ്യസ്ഥലത് എത്തും എന്ന് മാത്രമല്ല എത്രസമയത്തിനുള്ളിൽ ലക്ഷ്യസ്ഥലത്ത് എത്താം എന്നും ഏതു സമയത്ത് ഇറങ്ങുന്നതാണ് യാത്രയ്ക്ക് ഏറ്റവും മികച്ചത് എന്നുമൊക്കെ പറഞ്ഞുതരും . “ഈ പുതിയ ഫീച്ചർ ആൻഡ്രോയിഡ് ഉപയോക്താക്കൾക്ക് മാത്രമാണ് ഇപ്പോൾ പുറത്തിറക്കിയിരിക്കുന്നത് . പോവേണ്ടസ്ഥലം കൊടുത്തയുടനെ ഇത് പൊങ്ങി വരും ” ദി വെർജ് റിപ്പോർട്ട് ചെയ്യുന്നു . ഈയടുത്തായി ഇന്ത്യൻ ഉപയോക്താക്കളെ മാത്രം കണക്കിലെടുത്ത് കൊണ്ട് ഗൂഗിൾ പുതിയ ഹോം സ്ക്രീൻ അവതരിപ്പിച്ചിരുന്നു . കുറഞ്ഞ ഇന്റർനെറ്റ് സൌകര്യത്തിലും ഗൂഗിൾ മാപ്സിൻറെ പ്രവർത്തനം കാര്യക്ഷമമാകുന്ന രീതിയിൽ ക്രമീകരിച്ചിട്ടുള്ളതാണ് പുതിയ ഹോം പേജ് . ഗൂഗിൾ മാപ്സ് ആപ്ലിക്കേഷൻ തുറന്നാൽ ഉടനടി തന്നെ പോവേണ്ട ദിശയും ഗതാഗതത്തിന്റെ വിവിധ രീതികളുമാണ് കാണിക്കുക . ഇനി ഇന്റർനെറ്റ് ഡാറ്റാ ഉപയോഗിക്കാതെ വഴികൾ തിരഞ്ഞെടുക്കണം എങ്കിൽ വഴികൾ സേവ് ചെയ്ത് വെക്കാനുമുള്ള സൌകര്യം ഗൂഗിൾ മാപ്സ് നൽകുന്നുണ്ട് .


പ്രളയത്തെ ഞാൻ പോസിറ്റീവായി കാണുന്നതെന്ന് നടൻ അലെൻസിയർ . സമത്വം , മതേതരത്വം , മൂല്യബോധം എന്നിവ മലയാളികളെ ഓർമ്മപ്പെടുത്താനും അനുഭവിപ്പിക്കാനും അവസരമൊരുക്കി എന്ന അർഥത്തിൽ പ്രളയത്തെ താൻ ഗുണപരമായ കാലത്തിൻറെ ഇടപെടൽ ആയിട്ടാണ് വിലയിരുത്തുന്നതും അദ്ദേഹം വിവരിച്ചു . തിരുവനന്തപുരം വലിയതോപ് സെന്റ് റോക്ക്സ് കോൺവെന്റ് സ്കൂളിൽ നടന്ന ' സ്നേഹ പ്രളയമെഴുത്ത് ' പരിപാടി ഉത്ഘാടനം ചെയ്തു സംസാരിക്കുകയായിരുന്നു അദ്ദേഹം . പ്രളയത്തിൽ പെട്ട പാലക്കാട് മോയൻ മോഡൽ ഹയർ സെക്കണ്ടറി സ്കൂൾ വിദ്യാർത്ഥികൾക്കാവശ്യമായ പുസ്തകങ്ങൾ എഴുതി നൽകുന്ന പരിപാടിയായിരുന്നു ' സ്നേഹ പ്രളയമെഴുത്ത് ' . പണക്കാരനും പാവപ്പെട്ടവനും ഒരുപോലെ ദുരിതാശ്വാസ ക്യാമ്പിൽ സ്നേഹത്തോടെ കഴിയുന്നു , അമ്പലത്തിൽ നിസ്കരിക്കാൻ ബന്ധപ്പെട്ടവർ അവസരമൊരുക്കിക്കൊടുക്കുന്നു തുടങ്ങിയ അസുലഭ കാഴ്ചകൾ കാണാൻ തനിക്ക് പ്രളയകാലം അവസരം തന്നു എന്ന് അലൻസിയർ തുടർന്ന് വിശദീകരിച്ചു . ദുരിതക്കയങ്ങൾക്കിടയിലും നന്മയുടെ തുരുത്തുകൾ സൃഷ്ടിക്കാൻ പ്രളയത്തിന് കഴിഞ്ഞു . സ്കൂളിലെ എൻസിസി വിദ്യാർത്ഥികൾ ശേഖരിച്ച പഠന വസ്തുക്കൾ വിഴിഞ്ഞം മദർ പോർട്ട് ആക്ഷൻ സമിതി പ്രസിഡന്റ് ഏലിയാസ് ജോൺ ഏറ്റു വാങ്ങി . പ്രളയത്തിൽ പുസ്തകങ്ങൾ നഷ്ടപ്പെട്ട വിദ്യാർത്ഥികൾക്ക് ഓരോരുത്തർക്കും എട്ട് വിഷയങ്ങളുടെ നോട്ടുകൾ എഴുതി വിതരണം ചെയ്യുകയാണ് പരിപാടിയുടെ ലക്ഷ്യം . ഇതൊനോടകം അഞ്ഞൂറ് പേർക്ക് ബോക്കുകൾ നൽകിയതായി ബന്ധപ്പെട്ടവർ അറിയിച്ചു . വി - മാക്ക് ' സ്നേഹ പ്രളയമെഴുത്തു ' പരിപാടിയുടെ കൺവീനർ ഗിരിജ ടീച്ചർ , സ്കൂൾ മാനേജർ സിസ്റ്റർ ആൻ , അധ്യാപകരായ മേഴ്സി മാർഗരറ്റ് , സജി എന്നിവർ പ്രസംഗിച്ചു . ഹാർബർ വിജയൻ , പ്രശാന്ത് ഡേവിഡ് , ശ്രീജിത്ത് , അഞ്ജു പോൾ , ദീപ്തി , ഷേർലി , അന്നക്കുട്ടി ജോസഫ് മറ്റധ്യാപകർ തുടങ്ങിയവർ പകർത്തിയെഴുത്തിനു നേതൃത്വം നൽകി . എഴുതിയ പുസ്തകങ്ങളും ശേഖരിച്ച സാധനങ്ങളും നാളെ പാലക്കാട്ടേക്ക് അയക്കും .


കേരളത്തിൽ ബിഎസ്എൻഎല്ലിൻറെ 4ജി സേവനം ആരംഭിച്ചു . ഇടുക്കിയിലാണ് 4ജി സേവനം ആരംഭിക്കുന്നത് . ആദ്യഘട്ടത്തിൽ ഇടുക്കിയിലെ ഉടുമ്പൻചോല , ചെമ്മണ്ണാർ , സേനാപതി , കല്ലുപാലം എന്നീ പ്രദേശങ്ങളിലാണ് ബിഎസ്എൻഎൽ 4ജി സേവനം ലഭിക്കുക . വൈകാതെ കൂടുതൽ പ്രദേശങ്ങളിലേക്ക് 4ജി സേവനം വ്യാപിപ്പിക്കുമെന്ന് ബിഎസ്എൻഎൽ അറിയിച്ചു . ഇന്ത്യയിൽ ആദ്യമായി ബിഎസ്എൻഎൽ 4ജി സേവനം അവതരിപ്പിക്കുന്നത് കേരള സർക്കിളിലാണ് എന്നൊരു പ്രത്യേകത കൂടിയുണ്ട് . ഉപഭോക്താവിന്റെ തിരഞ്ഞെടുത്ത ഒരു ലാൻഡ്ലൈൻ നമ്പറിലേക്കു പരിധിയില്ലാത്ത ലോക്കൽ / STD / റോമിംഗ് കാളുകൾ വിളിക്കാൻ കഴിയുന്ന മൈബൈൽ ഹോം പ്ലാനും ആരംഭിച്ചു . ഉപഭോക്താവിന് തന്രെ ലാൻഡ്ലൈൻ നമ്പറിനോട് അവസാനത്തെ ആറക്കങ്ങൾ വരെ സാമ്യമുള്ള മൊബൈൽ നമ്പർ തെരഞ്ഞെടുക്കുവാനുള്ള സൌകര്യം ഒരുക്കിയിട്ടുണ്ട് . സംസ്ഥാന ബാലാവകാശ സംരക്ഷണ കമ്മീഷൻ അദ്ധ്യക്ഷ ശോഭ കോശിയ്ക്കു ` ഹോം പ്ലാൻ 67 ന്രെ ആദ്യ സിം നൽകിയാണ് ഉദ്ഘാടനം നിർവ്വഹിച്ചത് . അമേരിക്കയിലേക്കും നേപ്പാളിലേക്കും ഇന്റർനാഷണൽ മൊബൈൽ പ്രീ പെയ്ഡ് റോമിങ് സൌകര്യവും ബിഎസ്എൻഎൽ ഇന്ന് മുതൽ ആരംഭിച്ചു . ഇരുപതു രൂപയുടെ സംസാരമൂല്യവും 500 MB ഡാറ്റയും ആദ്യമാസം സൌജന്യമായി ലഭിക്കും . 10 KBക്ക് ഒരു പൈസ എന്നതായിരിക്കും ഡാറ്റാ നിരക്ക് . 110 , 200 , 500 , 1000 എന്നീ ടോപ്അപ്പുകൾക്ക് മുഴുവൻ സംസാരമൂല്യം ലഭിക്കും . ഫ്രണ്ട്സ് ആൻഡ് ഫാമിലി സ്കീം പ്രകാരം ഈ പ്ലാനിൽ നിന്നും ഏതെങ്കിലും നാല് ലോക്കൽ നമ്പറുകളിലേക്ക് ബി . എസ് . എൻ . എൽ നമ്പറിന് മിനിട്ടിന് 20 പൈസ നിരക്കിലും മറ്റ് നമ്പറുകളിലേയ്ക്ക് മിനിട്ടിന് 30 പൈസ നിരക്കിലും വിളിക്കാൻ സാധിക്കുമെന്ന് ബി എസ് എൻ എൽ അറിയിച്ചു . അമേരിക്കയിലേക്കും നേപ്പാളിലേക്കും ഇന്റർനാഷണൽ മൊബൈൽ പ്രീ പെയ്ഡ് റോമിങ് സൌകര്യം അമേരിക്കയിലെ പ്രവാസി ഇന്ത്യക്കാർക്കും സന്ദർശകർക്കും ഉപകരിക്കുന്ന തരത്തിൽ റ്റി - മൊബൈൽ കമ്പനിയുമായി ചേർന്ന് ഇന്റർനാഷണൽ മൊബൈൽ പ്രീ പെയ്ഡ് റോമിങ് സൌകര്യം നിലവിൽ വന്നു . നേപ്പാളിലേക്കുള്ള റോമിങ് സൌകര്യം എൻസെൽ കമ്പനിയുമായി ചേർന്നാണ് നടപ്പാക്കിയിരിക്കുന്നത് . ഇൻകമിങ് എസ് എം എസുകൾ സൌജന്യമാണ് എന്നത് ഈ പ്ലാനിന് പ്രത്യേകതയാണെന്ന് ബി എസ് എൻ എൽ പറയുന്നു . . റോമിങ് സമയത്ത് ഉള്ള സൌജന്യ ഇൻകമിങ് കോളർ ഐഡി സൌകര്യവും ലഭിക്കും


സഞ്ജയ് ലീല ബൻസാലിയുടെ ബിഗ് ബഡ്ജറ്റ് ചിത്രം പദ്മാവതി തിയേറ്ററുകളിൽ എത്തുന്നതിന് മുമ്പ് തന്നെ പ്രമുഖരുടെ പ്രശംസ പിടിച്ച് പറ്റിയിരുന്നു . ദീപിക , രൺവീർ സിംഗ് , ഷാഹിദ് കപൂർ എന്നിവർ ഒന്നിക്കുന്ന ചിത്രത്തിലെ ഗാനവും ട്രെയിലറും ഇരുകയ്യും നീട്ടിയാണ് പ്രേക്ഷകരും സ്വീകരിച്ചത് . ഇപ്പോൾ ചിത്രവുമായി ബന്ധപ്പെട്ട പുതിയ വാർത്ത ബോളിവുഡിൻറെ ക്യൂട്ട് ഗേൾ ആലിയയുടെ വാക്കുകളും ദീപികയുടെ മറുപടിയുമാണ് . ട്വിറ്ററിലാണ് ദീപികയെ പ്രശംസിച്ച് ആലിയ കുറിച്ചത് . ദീപികയെ കണ്ടാൽ രാജ്ഞിയെ പോലെയുണ്ടെന്നും അത് താൻ ദീപികയോട് പറഞ്ഞിട്ടുണ്ടെന്നും തനിക്കൊരിക്കലും ദീപികയെ പോലെ അഭിനയിക്കാനോ , മനോഹരിയായിരിക്കാനോ കഴിയില്ലെന്നുമാണ് ആലിയ പറയുന്നത് . ആലിയയുടെ ഈ സ്നേഹത്തിന് മനോഹരമായ മറുപടിയാണ് ദീപിക നൽകിയത് . ' എൻറെ ആലു , നീ പറയുന്നതെന്താണ് . . . ഐ ലവ് യൂ ' . ക്യൂട്ട് ഗേൾ ആലിയയോടുള്ള ദീപികയുടെ ക്യൂട്ട് മറുപടി എന്തായാലും ആരാധകർക്ക് ഇഷ്ടപ്പെട്ടു .


കഴുത്തിന് പരിക്കേറ്റതിനെ തുടർന്ന് ഇംഗ്ലണ്ടിൽ നടക്കുന്ന കൌണ്ടി ക്രിക്കറ്റിൽ കളിക്കാൻ കഴിയാത്ത വിരാട് കോലിക്ക് പിന്തുണയുമായി കോച്ച് രവി ശാസ്ത്രി . ഇന്ത്യൻ ക്രിക്കറ്റ് താരങ്ങൾക്ക് നൽകുന്ന അമിതഭാരം കുറയ്ക്കണമെന്ന് രവി ശാസ്ത്രി ഒരിക്കൽ കൂടി ഓർമിപ്പിച്ചു . കോലി എല്ലാവരെയും പോലെ ഒരു മനുഷ്യനാണ് . അദ്ദേഹം ഒരു മെഷീനല്ല , അദ്ദേഹം ജീവിക്കുന്നത് റോക്കറ്റ് ഇന്ധനം കൊണ്ടല്ല എന്നും രവി ശാസ്ത്രി പറഞ്ഞു . വിശ്രമമില്ലാതെ കളികൾ ചാർട്ട് ചെയ്യുന്നതിനെതിരെ നേരത്തെയും രംഗത്തെത്തിയ രവി ശാസ്ത്രി ബിസിസിഐക്കെതിരായ ഒളിയമ്പെയ്തു . കോലി കളിക്കാത്തതിൽ വിഷമം രേഖപ്പെടുത്തി സറെ ക്രിക്കറ്റ് ക്ലബ് രംഗത്തെത്തിയതോടെയാണ് രവി ശാസ്ത്രിയുടെ പ്രതികരണം . സെറെ ക്രിക്കറ്റ് ക്ലബ് ഇതിനോടകം കോലി കളിക്കില്ലെന്ന് വ്യക്തമാക്കി വാർത്താക്കുറിപ്പ് ഇറക്കി . വിഷമമുണ്ടെങ്കിലും പരിക്ക് മൂലമുള്ള ബിസിസിഐയുടെ തീരുമാനത്തെ ബഹുമാനിക്കുന്നതായും സെറെ വ്യക്തമാക്കി . ഐപിഎല്ലിന് ശേഷം അഫ്ഗാനെതിരായ പരമ്പര കളിക്കാതെ നേരെ സെറെയിൽ ചേരാനായിരുന്നു കോലി തീരുമാനിച്ചിരുന്നത് . ഇംഗ്ലണ്ടിൽ നടക്കാനിരിക്കുന്ന പരമ്പരിയിൽ ഇത് ഗുണം ചെയ്യുമെന്നായിരുന്നു വിലയിരുത്തൽ . ബിസിസിഐയുടെ മേൽനോട്ടത്തിൽ കോലിയുടെ ആരോഗ്യം മെച്ചപ്പെടുത്താനുള്ള ശ്രമങ്ങൾ തുടരും . ജൂൺ 15ന് ആരംഭിക്കുന്ന ഫിറ്റ്നസ് ടെസ്റ്റിൽ കോലി പങ്കെടുക്കുമെന്നാണ് വിവരം .


ഇവാൻ സാവിഡിസിനെ ഫുട്ബോൾ ലോകം മറന്ന് കാണില്ല . ഗ്രീക്ക് സൂപ്പർ ലീഗ് ടീം പിഎഒക്കെ ( PAOK ) എഫ്സിയുടെ ഉടമ . രണ്ടാഴ്ച മുൻപ് കൈത്തോക്കുമായി ഗ്രൌണ്ടിലേക്കിറങ്ങി വാർത്തകളിൽ ഇടംപിടിച്ച ടീം ഉടമ . എഇക്കെ ആതൻസിനു എതിരായ മത്സരത്തിനിടെയാണ് സാവിഡിസ് അരയിൽ തിരുകിയ കൈത്തോക്കുമായി ഗ്രൌണ്ടിലെത്തിയത് . റഫറിയുടെ തീരുമാനം ചോദ്യം ചെയ്യാനായിട്ടായിരുന്നു കൈത്തോക്ക് പ്രയോഗം . ഇപ്പോൾ ആ പ്രയോഗത്തിന് വേണ്ടവിധത്തിൽ കിട്ടി . അടുത്ത മൂന്ന് വർഷം മത്സരങ്ങളൊക്കെ വീട്ടിലിരുന്ന് കാണാം . ഒരു സ്റ്റേഡിയത്തിലേക്കും പ്രവേശിക്കാൻ കഴിയാത്ത രീതിയിലാണ് ലീഗ് അധികൃതർ സാവിഡിസിനെ കുടുങ്ങിയത് . ഒരു ലക്ഷം രൂപ പിഴയായും അടയ്ക്കണം . മാത്രമല്ല , ക്ലബിന്റെ മൂന്ന് പോയിന്റുകളും നഷ്ടമാവും .


ഇന്ത്യക്കെതിരെ ആദ്യ രണ്ട് ടെസ്റ്റുകളിൽ പുറത്തിരുന്ന ഓസ്ട്രേലിയൻ ഓൾറൌണ്ടർ മിച്ചൽ മാർഷ് മെൽബൺ ടെസ്റ്റിലാണ് ടീമിലേക്ക് തിരിച്ചുവിളിക്കപ്പെട്ടത് . പീറ്റർ ഹാൻഡ്സ്കോംബിന് പകരമായിട്ടാണ് താരം ടീമിലെത്തിയത് . എന്നാൽ ഒരിക്കലും ആഗ്രഹിച്ച സ്വീകരണമല്ല മാർഷിന് ലഭിച്ചത് . പന്തെറിഞ്ഞപ്പോൾ വിക്കറ്റൊന്നും നേടാൻ കഴിഞ്ഞില്ലെന്ന് മാത്രമല്ല , പോരത്തതിന് ഓസ്ട്രേലിയൻ ആരാധകരുടെ തന്നെ കൂവലും നേരിടേണ്ടി വന്നു . അതും ഹാൻഡ്സ്കോംബിന്റെ ആരാധകർ തന്നെ . പീറ്റർ ഹാൻഡ്സ്കോംബ് മെൽബൺകാരുടെ സ്വകാര്യ അഭിമാനമാണ് . എന്നാൽ രണ്ടിലൊരാളെ ടീമിലെടുക്കാൻ കഴിയുമായിരുന്നുള്ളൂ . ഒടുക്കം ടീം പ്രഖ്യാപിച്ചപ്പോൾ ഭാഗ്യം തുണച്ചത് മിച്ചൽ മാർഷിനെ . ഹാൻഡ്സ്കോംബിന് ബെഞ്ചിരിലിക്കേണ്ടിവന്നു . ബോക്സിങ്ങ് ഡേ ടെസ്റ്റിന്റെ ഒന്നാം ദിനം കളിക്കാരുടെ പേരുകൾ മൈക്കിൽ വിളിച്ചുപറയുന്ന സമയം മെൽബണിലെ കാണികൾ ആ തീരുമാനത്തോടുള്ള എതിർപ്പ് ഉറക്കെ പ്രകടിപ്പിക്കുക തന്നെ ചെയ്തു . മിച്ചൽ മാർഷിന്റെ പേര് വിളിച്ചു പറഞ്ഞതും അവർ കൂവിയാർത്തു . പെർത്തിൽ ജനിച്ച മാർഷ് തന്റെ ഡൊമസ്റ്റിക് കരിയർ മുഴുവൻ കളിച്ചിട്ടുള്ളത് പശ്ചിമ ഓസ്ട്രേലിയയിലാണ് . മെൽബണാവട്ടെ ആവട്ടെ ഹാൻഡ്സ്കോംബിന്റെ ഹോം ഗ്രൌണ്ടുമാണ് . ഇതുതന്നെയാണ് ആരാധകർ കൂവാൻ കാരണവും . ഒരു ഓസ്ട്രേലിയൻ കളിക്കാരനെ ഓസ്ട്രേലിയക്കാർ തന്നെ കൂവുന്നത് വളരെ കഷ്ടമാണ് ഓസീസ് താരം ബാറ്റ്സ്മാൻ ട്രാവിസ് ഹെഡ് പറഞ്ഞു . മുൻ ഓസീസ് താരം മിച്ചൽ ജോൺസണും ആരാധകരുടെ കൂവലിനെതിരെ പ്രതികരിച്ചു .


ഏയർടെൽ ഇൻറർനെറ്റ് ടിവി അവതരിപ്പിച്ചു . ഇൻറർനെറ്റ് അധിഷ്ഠിതമായി ആൻഡ്രോയ്ഡിൽ പ്രവർത്തിക്കുന്ന സെറ്റ് ടോപ്പ് ബോക്സാണ് ഇത് . സ്മാർട്ട് ടിവിയുമായി ഇതിനെ കണക്ട് ചെയ്യാം . നെറ്റ്ഫ്ലിക്സ് , ആമസോൺ പ്രൈം , ക്രോംകാസ്റ്റ് എന്നിവയിലെ കണ്ടൻറ് ടിവിയിലേക്ക് ഇതുവഴി ലഭിക്കും . സെറ്റ് ടോപ്പ് ബോക്സിൻറെ വില അടക്കം മൂന്നുമാസത്തേക്കുള്ള സബ്സ്ക്രിപ്ഷന് 4,999 രൂപയും , ഒരു വർഷത്തേക്ക് വരിക്കാർ ആകണമെങ്കിൽ 7,999 രൂപയുമാണ് ചിലവ് . ഓൺലൈൻ , ഓഫ് ലൈൻ കണ്ടൻറുകളുടെ ഒരു വൈവിദ്ധ്യമാണ് ഏയർടെൽ ഇൻറർനെറ്റ് ടിവി ഒരുക്കുക എന്നാണ് ഏയർടെൽ ഡിടിഎച്ച് മേധാവി സുനിൽ ടാൽഡർ പറയുന്നു . കൂടുതൽ ഇൻറർനെറ്റ് വീഡിയോ വ്യൂ തങ്ങളുടെ നെറ്റ്വർക്കിലൂടെ വർദ്ധിപ്പിക്കുക എന്നതാണ് ഇതിലൂടെ ഏയർടെൽ ലക്ഷ്യമിടുന്നത് . ഏപ്രിൽ 13 മുതൽ ആമസോൺ വഴിയാണ് ഈ സെറ്റ് ടോപ്പ് ബോക്സ് വിൽപ്പന ആരംഭിക്കുക . ഇതിനോടൊപ്പം ഏയർടെൽ ഓഫ് ലൈൻ സ്റ്റോറുകളിൽ നിന്നും ഇത് വാങ്ങുവാൻ സാധിക്കും . അടുത്തമാസം ഫ്ലിപ്പ്കാർട്ട് പോലുള്ള ഓൺലൈൻ സൈറ്റുകളിലൂടെയും ഈ സെറ്റ് ടോപ്പ് ബോക്സ് വിൽപ്പന തുടങ്ങും .


ഇന്ത്യക്കെതിരായ നാലാം ടെസ്റ്റിന് മുൻപ് ഇംഗ്ലണ്ടിന് വൻ തിരിച്ചടി . പരിക്കേറ്റ പേസ് ഓൾറൌണ്ടർ ക്രിസ് വോക്സിന് മത്സരം നഷ്ടമായേക്കും എന്നാണ് റിപ്പോർട്ടുകൾ . വലതുകാൽ തുടയ്ക്ക് പരിക്കേറ്റ താരം പരിശീലനത്തിനിറങ്ങിയില്ല . നേരത്തെ പരിമിത ഓവർ മത്സരങ്ങൾക്കിടയിലും താരത്തിൻറെ പരിക്ക് ഇംഗ്ലണ്ടിനെ വലച്ചിരുന്നു . ഓഗസ്റ്റ് 30 മുതൽ സതാംപ്റ്റണിലാണ് നാലാം ടെസ്റ്റ് . ജയിച്ചാൽ ഇംഗ്ലണ്ടിന് പരമ്പര നേടാം . ലോർഡ്സിൽ നടന്ന രണ്ടാം ടെസ്റ്റിൽ പുറത്താകാതെ 137 റൺസും നാല് വിക്കറ്റും വീഴ്ത്തി മാൻ ഓഫ് ദ് മാച്ച് പുരസ്കാരം വോക്സ് നേടിയിരുന്നു . വോക്സിന് പകരം മറ്റാരെയും ടീമിലെടുക്കുന്നതിനെ കുറിച്ച് ആലോചിക്കുന്നില്ല എന്നാണ് ഇംഗ്ലീഷ് ക്രിക്കറ്റ് ബോർഡിൻറെ പ്രതികരണം . എന്നാൽ വോക്സിന് കളിക്കാനാവാതെ വന്നാൽ ആദ്യ രണ്ട് ടെസ്റ്റുകളിൽ തിളങ്ങിയ സാം കുരാന് അവസരം നൽകിയേക്കും . മൂന്നാം ടെസ്റ്റിൽ കുരാൻ കളിച്ചിരുന്നില്ല .


അന്തരിച്ച പ്രമുഖ ക്രിക്കറ്റ് പരിശീലകൻ രമാകാന്ത് അച്രേക്കറിന് ആദരമർപ്പിച്ച് മാസ്റ്റർ ബ്ലാസ്റ്റർ സച്ചിൻ ടെൻഡുൽക്കർ . സ്കൂൾ പഠനകാലയളവിൽ സച്ചിനിലെ പ്രതിഭയെ കണ്ടെത്തി രൂപപ്പെടുത്തിയ പരിശീലകനാണ് അച്രേക്കർ . ക്രിക്കറ്റ് ലോകത്തിന് എക്കാലത്തെയും മികച്ച ബാറ്റ്സ്മാനെ സമ്മാനിച്ച മാന്ത്രികൻ . അച്രേക്കർ എപ്പോഴും ഞങ്ങളുടെ ഹൃദയങ്ങളിൽ ജീവിക്കുമെന്ന് പ്രിയ ശിഷ്യനായ സച്ചിൻ കുറിച്ചു . സ്വർഗത്തിലെ ക്രിക്കറ്റ് അച്രേക്കർ സറിൻറെ സാന്നിധ്യത്താൽ സമ്പന്നമായിരിക്കും . മറ്റനേകം വിദ്യാർത്ഥികളെ പോലെ ക്രിക്കറ്റിൻറെ ബാലപാഠങ്ങൾ പഠിച്ചത് അച്രേക്കറിൽ നിന്നാണ് . തൻറെ ജീവിതത്തിലെ അദേഹത്തിൻറെ സംഭാവനകൾ പറഞ്ഞറിയിക്കാനാകില്ല . താനിപ്പോൾ നിൽക്കുന്ന ഉയരങ്ങൾക്ക് അടിത്തറയിട്ടത് അദേഹമാണെന്നും മാസ്റ്റർ ബ്ലാസ്റ്റർ ട്വീറ്റ് ചെയ്തു . കഴിഞ്ഞ മാസം മറ്റ് ചില ശിഷ്യൻമാർക്കൊപ്പം രമാകാന്ത് അച്രേക്കറിനെ കണ്ടതും സച്ചിൻ ഓർമ്മിക്കുന്നു . ശരിയായി കളിക്കാനും ജീവിക്കാനും പഠിപ്പിച്ച ഗുരുവാണ് അച്രേക്കറെന്നും സച്ചിൻ കുറിച്ചു . വിവിഎസ് ലക്ഷ്മണനും മുഹമ്മദ് കൈഫും അടക്കമുള്ള മുൻ താരങ്ങളും അനുസ്മരിച്ചു . ഇന്ത്യൻ ക്രിക്കറ്റിന് ഒരു മരതകം സമ്മാനിച്ച രമാകാന്ത് എന്നായിരുന്നു വിവിഎസിൻറെ ട്വീറ്റ് . സച്ചിന് ടെൻഡുൽക്കർ എന്ന വലിയ സമ്മാനം ഞങ്ങൾക്ക് സമ്മാനിച്ചയാളാണ് അച്രേക്കർ എന്നാണ് കൈഫിൻറെ വാക്കുകൾ . മുംബൈയിൽ ഇന്നലെയായിരുന്നു 86കാരനായ അച്രേക്കറിൻറെ അന്ത്യം . അച്രേക്കറിന് കായികരംഗത്തെ പരിശീലകർക്ക് നൽകുന്ന ദ്രോണാചര്യ പുരസ്കാരം 1990ൽ ലഭിച്ചിട്ടുണ്ട് . 2010ൽ പത്മശ്രീയും നൽകി രാജ്യം രമാകാന്ത് അച്രേക്കറിനെ ആദരിച്ചു . എല്ലാ അധ്യാപകദിനത്തിലും രമാകാന്ത് അച്രേക്കറിനെ കാണാൻ സച്ചിൻ എത്തുമായിരുന്നു . അജിത് അഗാക്കർ , സഞ്ജയ് ബംഗാർ , വിനോദ് കാബ്ലി , രമേശ് പവാർ തുടങ്ങി ക്രിക്കറ്റിൽ വലിയ ശിഷ്യ സമ്പാദ്യമുണ്ട് രമാകാന്ത് അച്രേക്കറിന് .


ടീം ഇന്ത്യയുടെ നായകൻ വിരാട് കോലിയെ പുകഴ്ത്തി മുൻ നായകൻ സൌരവ് ഗാംഗുലി . ഇന്ത്യയുടെ എക്കാലത്തേയും മികച്ച നായകരിൽ ഒരാളാകാനുള്ള കഴിവ് വിരാട് കോലിക്കുണ്ടെന്ന് ഗാംഗുലി പറഞ്ഞു . അടുത്ത 15 മാസങ്ങളായിരിക്കും കോലിക്ക് പ്രധാനപ്പെട്ടത് എന്ന് ഞാൻ കരുതുന്നു . ദക്ഷിണാഫ്രിക്ക , ഇംഗ്ലണ്ട് , ഓസ്ട്രേലിയ എന്നിവടങ്ങളിലുള്ള പരമ്പരകളും ലോകകപ്പും ആയിരിക്കും പ്രധാനം . എനിക്ക് തോന്നുന്നു കോലി ശരിയായ ദിശയിലാണെന്നാണ് . ടീം സന്നദ്ധരാക്കുകയാണ് കോലി ചെയ്യുന്നത് . താരങ്ങളെ തെരഞ്ഞെടുക്കുകയും അവസരങ്ങൾ നൽകുകയും ചെയ്യുന്നു . ന്യൂസിലാൻഡിനെയും ശ്രീലങ്കയെയും പരാജയപ്പെടുത്തും എന്ന കാര്യത്തിൽ ഒരു സംശയവുമില്ല - സൌരവ് ഗാംഗുലി പറഞ്ഞു .


സിനിമാ മന്ത്രി തിരുവഞ്ചൂർ രാധാകൃഷ്ണന് തെരഞ്ഞെടുപ്പ് വിജയാശംസയുമായി മോഹൻലാലും പ്രിയദർശനും . തിരുവഞ്ചൂർ രാധാകൃഷ്ണന്റെ വീട്ടിലെത്തിയായിരുന്നു സന്ദർശനം . രാവേറെ വൈകിയിരുന്നു . താരത്തിന്റെ വരവറിഞ്ഞ് തിങ്ങിക്കൂടിയ ആരാധകർ . വീട്ടുമുറ്റം നിറഞ്ഞും മതിലിൽ കയറി നിരന്നിരുന്നും നേരം പോയത് അറിഞ്ഞതേ ഇല്ല . ആദ്യമെത്തിയത് പ്രം പ്രകാശ് . ഒടുവിൽ കാത്തിരിപ്പ് അവസാനിപ്പിച്ച് മോഹൻലാലിന്റെ കാറെത്തി . കൂടെ പ്രിയദർശനും . തിരുവഞ്ചൂരിൻറെ സ്വീകരണമേറ്റുവാങ്ങി വീടിനകത്തേക്ക് . കുഞ്ഞുസൽകാരവും കുശലം പറച്ചിലും . പിന്നെ ക്യാമറക്ക് മുന്നിലൊരൽപ്പം തെരഞ്ഞെടുപ്പ് വർത്തമാനം . പത്തനാപുരത്തെ തെരഞ്ഞെടുപ്പ് പൊതുയോഗത്തിൽ പങ്കെടുത്ത ശേഷമാണ് മോഹൻലാൽ കോട്ടയത്തെത്തിയത് . വാഗമണിലെ ഷൂട്ടിംഗ് ലൊക്കേഷനിലേക്കുള്ള യാത്രയിലാണെന്ന് ആരോധകരോട് ലാൽ പറഞ്ഞു .


തന്റെ മരണശേഷം ആയിരത്തിമൂന്നൂറ് കോടി രൂപ വിലമതിക്കുന്ന സ്വത്തുക്കളെല്ലാം സന്നദ്ധ പ്രവർത്തനങ്ങൾക്കായി ദാനം ചെയ്യുമെന്ന് പ്രഖ്യാപിച്ച് പ്രശസ്ത ഹോങ്കോങ്ങ് ചലച്ചിത്ര താരം ചൌ യുൻ - ഫാറ്റ് . ഇതിന് തന്റെ ഭാര്യയുടെ ശക്തമായ പിന്തുണയുണ്ടെന്നും യുൻ - ഫാറ്റ് പറഞ്ഞു . ഈ പണം എല്ലാക്കാലത്തും നിങ്ങൾക്ക് സൂക്ഷിച്ച് വയ്ക്കാനാകില്ല . ഒരുദിവസം നിങ്ങൾ ഈ ഭൂമിയിൽനിന്ന് എന്നന്നേക്കുമായി പോകേണ്ടി വരും . മരിക്കുമ്പോൾ ഇവയെല്ലാം മറ്റുള്ളവർക്ക് ഉപയോഗിക്കാനായി ഉപേക്ഷിക്കേണ്ടി വരും . മരിച്ചു കഴിഞ്ഞാൽ ബാങ്ക് അക്കൌണ്ടിൽ പണം സൂക്ഷിക്കാനാകില്ലെന്നും യുൻ - ഫാറ്റ് കൂട്ടിച്ചേർത്തു . ദക്ഷിണ കൊറിയയിലെ മുൻഹവ ബ്രോഡ്കാസ്റ്റിംഗ് കോർപ്പറേഷൽ നൽകിയ അഭിമുഖത്തിലാണ് യുൻ - ഫാറ്റിന്റെ തുറന്നുപറച്ചിൽ . ഓസ്കാർ ചിത്രം പൈറേറ്റ്സ് ഓഫ് കരീബിയൻ , എ ബെറ്റർ ടുമോറോ എന്നീ ഹോളിവുഡ് ചിത്രങ്ങളിലൂടെ ശ്രദ്ധേയനായ താരമാണ് യുൻ - ഫാറ്റ് . ക്രൌച്ചിംഗ് ടൈഗർ , ഹിഡൻ ഡ്രാഗൺ എന്നിവയാണ് മറ്റു ചിത്രങ്ങൾ . 2015ലെ ഫോബ്സിന്റെ ലോകത്തിലെ ഏറ്റവുമധികം പ്രതിഫലം വാങ്ങുന്ന താരങ്ങളുടെ പട്ടികയിൽ ഇടം നേടിയിട്ടുണ്ട് . റസൽ ക്രോവിനൊപ്പം 24 - ാം സ്ഥാനത്തായിരുന്നു യുൻ - ഫാറ്റ് . കോടീശ്വരനാണെങ്കിലും ഇപ്പോഴും പൊതുഗതാഗതം ഉപയോഗിക്കുന്ന ചൌ താൻ അഭിനയിച്ച ചിത്രങ്ങളുടെ ടിക്കറ്റ് പോലും ക്യൂവിൽ നിന്നാണ് എടുക്കാറുള്ളത് .


ഇരുപത്തിയൊന്നാമത് കോമൺവെൽത്ത് ഗെയിംസിന് ഓസ്ട്രേലിയയിലെ ഗോൾഡ് കോസ്റ്റിൽ ഇന്ന് തിരിതെളിയും . ഉച്ചയ്ക്ക് മൂന്ന് മണിക്കാണ് വർണാഭമായ ഉദ്ഘാടന ചടങ്ങുകൾ . പ്രകൃതിരമണീയമായ ഗോൾഡ് കോസ്റ്റ് നഗരത്തിൻറെ പൈതൃകം വിളിച്ചോതുന്ന കലാവിരുന്നാണ് ഉദ്ഘാടന ചടങ്ങിനായി ഒരുക്കിയിരിക്കുന്നത് . 71 രാജ്യങ്ങളിൽ നിന്നുള്ള കായികതാരങ്ങൾ 19 ഇനങ്ങളിലായി മാറ്റുരയ്ക്കും . 225 അംഗ ഇന്ത്യൻ ടീമിനെ മാർച്ച് പാസ്റ്റിൽ ബാഡ്മിൻറൺ താരം പി വി സിന്ധു നയിക്കും . ഇന്ത്യൻ വനിതാ താരങ്ങൾ സാരിക്ക് പകരം സ്യൂട്ട് അണിഞ്ഞ് ഉദ്ഘാടന ചടങ്ങിനെത്തുന്ന ആദ്യ ഗെയിംസാണിത് . 2014ലെ ഗ്ലാസ്ഗോ ഗെയിംസിൽ 15 സ്വർണമടക്കം 64 മെഡലുകളോടെ അഞ്ചാം സ്ഥാനത്തായിരുന്നു ഇന്ത്യ . ഗെയിംസ് ഈമാസം 15ന് സമാപിക്കും .


തുണ്ടുകടലാസ് കൊണ്ടല്ല ഇപ്പോൾ സ്മാർട്ട് ഉപകരണങ്ങളാണ് കോപ്പിയടിക്കാർ വരുന്നത് . പറയുന്നത് ലോകത്തിലെ തന്നെ ഏറ്റവും വലിയ യൂണിവേഴ്സിറ്റികളിൽ ഒന്നാണ് . 2012 നു ശേഷം ലണ്ടനിലെ ക്യൂൻ മേരി സർവകലാശാലകളിലെ കോപ്പിയടിയിൽ 42 ശതമാനം വർധനയുണ്ടായെന്നാണു സർക്കാർ രേഖകൾ . ഓൺലൈനായി വാങ്ങുന്ന 938 രൂപയ്ക്ക് ലഭിക്കുന്ന ഉപകരണങ്ങളാണു പലപ്പോഴും വിദ്യാർഥികളുടെ ആയുധം . ഇവകൂടാതെ സ്മാർട്ട് ഫോണുകൾ , വാച്ചുകൾ , ശ്രവണസഹായി എന്നിവയെയും വിദ്യാർഥികൾ കോപ്പിയടിക്ക് ഉപയോഗിക്കുന്നതായി ദ് ഗാർഡിയൻ റിപ്പോർട്ട് ചെയ്തു . കോപ്പിയടിക്കു പിടിയിലായ മൂന്നിൽ രണ്ട് വിദ്യാർഥികളും സ്മാർട്ട് ഡിവൈസുകളെയാണ് ആശ്രയിച്ചതെന്നാണു ക്യൂൻ മേരി സർവകലാശാലയുടെ റിപ്പോർട്ടിൽ പറയുന്നു . ഇ - ബേയിൽനിന്ന് 1,000 രൂപയിൽ താഴെ വിലയ്ക്കു ലഭിക്കുന്ന വയർലെസ് നാനോ ഇയർഫോണിനെയാണു കൂടുതൽ വിദ്യാർഥികളും ആശ്രയിച്ചത് . മുടി ധാരാളമുള്ള വിദ്യാർഥികൾ ഇത് ഉപയോഗിച്ചാൽ കണ്ടെത്താൻ പ്രയാസമാണ് . യുവി ലൈറ്റ് പെന്നാണു മറ്റൊരു വിഭാഗത്തിനു പ്രിയം . സൂത്രവാക്യങ്ങൾ സൂക്ഷിക്കാൻ കഴിയുന്ന കാൽകുലേറ്ററുകളും തരംഗമായി മാറുകയാണ് . 14 മുതൽ 24 വയസുവരെയുള്ളവരാണു കോപ്പിയടിക്കു സ്മാർട്ട് ഉപകരണങ്ങളെ ആശ്രയിക്കുന്നവരിൽ മുന്നിൽ .


കിശോർലാൽ എന്ന ചോക്കലേറ്റ് കച്ചവടക്കാരന്റെ പ്രതിദിന വരുമാനം പരമാവധി 500 രൂപയൊക്കെയാണ് . വീടുകൾ തോറും കയറിയിറങ്ങി മിഠായി വിറ്റ് കിട്ടുന്ന പണം കൊണ്ടാണ് അദ്ദേഹം കുടുംബത്തോടൊപ്പം ജീവിച്ചുപോകുന്നത് . ചോക്കലേറ്റുകൾ സൂക്ഷിച്ചുവെയ്ക്കാൻ ഒരു മുറിയുണ്ടെന്നല്ലാതെ ഒരു കട പോലും അദ്ദേഹത്തിന് സ്വന്തമായില്ല . വലിയ കുഴപ്പമില്ലാതെ തട്ടിയും മുട്ടിയും മുന്നോട്ടുപോകുന്നതിനിടെ കഴിഞ്ഞയാഴ്ച ആദായ നികുതി വകുപ്പിന്റെ നോട്ടീസ് കൈയ്യിൽ കിട്ടിയപ്പോഴാണ് കാര്യങ്ങൾ കീഴ്മേൽ മറിഞ്ഞത് . തന്റെ ബാങ്ക് അക്കൌണ്ടിൽ കോടികളുടെ പണമിടപാടുകൾ പതിവായി നടക്കുന്നുവെന്നും അതിന്റെ ഉറവിടം വ്യക്തമാക്കണമെന്നുമായിരുന്നു ആദായ നികുതി വകുപ്പ് അധികൃതരുടെ ആവശ്യം . സംഗതി എന്താണെന്ന് പിടികിട്ടാതെ അക്കൌണ്ട് വിവരങ്ങൾ പരിശോധിച്ചപ്പോൾ അദ്ദേഹം ശരിക്കും ഞെട്ടി . 18 , 14 , 98 , 815 രൂപയുണ്ട് അതിൽ . കിശോർലാൽ ബാങ്ക് അക്കൌണ്ട് തുറന്നത് തന്നെ ഈ അടുത്ത കാലത്താണ് . അഹമ്മദാബാദ് ആസ്ഥാനമായുള്ള ശ്രീ രേണുകാമാത മൾട്ടിസ്റ്റേറ്റ് കോ ഓപറേറ്റീവ് അർബൻ ബാങ്ക് അടുത്തിടെ വിജയവാഡയിൽ ഒരു ശാഖ തുറന്നപ്പോൾ സുഹൃത്തുക്കളായ മറ്റ് കച്ചവടക്കാർക്കൊപ്പം അദ്ദേഹവും പോയി ഒരു അക്കൌണ്ട് തുറക്കുകയായിരുന്നു . അധികം വൈകാതെ തന്നെ മുംബൈയിൽ നിന്നുള്ള ചില സംശയകരമായ ഇടപാടുകൾ ആ അക്കൌണ്ടിൽ നടക്കുന്നുവെന്ന് ആദായ നികുതി വകുപ്പ് അധികൃതർ കണ്ടെത്തുകയായിരുന്നു . എന്താണ് സംഭവിച്ചതെന്ന് തനിക്കും പിടികിട്ടിയില്ലെന്ന് കിശോർലാൽ ആദായ നികുതി വകുപ്പ് അധികൃതരെയും അറിയിച്ചു . താൻ അക്കൌണ്ടിൽ കാര്യമായ ഇടപാടൊന്നും നടത്തിയിട്ടില്ല . പണം ആരാണ് ഇടുന്നതെന്നോ എടുക്കുന്നതെന്നോ തനിക്ക് അറിയില്ലെന്നും അദ്ദേഹം പറഞ്ഞു . ഇതോടെ ബാങ്ക് അധികൃതർക്ക് നേരെയാണ് ഇപ്പോൾ സംശയം ഉയരുന്നത് . ബാങ്കിലെ സി . സി . ടി . വി ദൃശ്യങ്ങൾ പത്ത് ദിവസത്തിനകം നൽകണമെന്ന് ആദായ നികുതി വകുപ്പ് അധികൃതർ ബാങ്കിനോട് ആവശ്യപ്പെട്ടിട്ടുണ്ട് . ഇത് കിട്ടുമ്പോഴെങ്കിലും തന്റെ നിരപരാധിത്വം തെളിയിക്കാനാവുമെന്നാണ് കിശോർ ലാലിന്റെ പ്രതീക്ഷ .


നഷ്ടം സഹിക്കാനാവാതെ സേവനങ്ങൾ അവസാനിപ്പിക്കുന്ന റിലയൻസ് കമ്മ്യൂണിക്കേഷൻസ് ( ആർകോം ) മാനദണ്ഡങ്ങൾ പാലിക്കാതെ ജീവനക്കാരെ നിർബന്ധിച്ച് രാജിവെയ്പ്പിക്കുന്നുവെന്ന് പരാതി . വ്യക്തിപരമായ കാരണങ്ങൾ കൊണ്ട് രാജിവെയ്ക്കുന്നു എന്നെഴുതി രാജിക്കത്ത് നൽകാനാണ് കമ്പനിയുടെ എച്ച് . ആർ വിഭാഗം ജീവനക്കാർക്ക് അനൌദ്ദ്യോഗികമായി നിർദ്ദേശം നൽകുന്നത് . അനിൽ അംബാനിയുടെ ഉടമസ്ഥതയിലുള്ള റിലയൻസ് കമ്മ്യൂണിക്കേഷൻസ് 44,300 കോടിയുടെ നഷ്ടത്തിലേക്കാണ് കൂപ്പുകുത്തിയിരിക്കുന്നത് . നവംബർ 30 മുതൽ 2ജി , 3ജി സേവനങ്ങളും വോയ്സ് കോൾ സംവിധാനവും അവസാനിപ്പിക്കുകയാണ് കമ്പനി നേരത്തെ തന്നെ അറിയിച്ചിട്ടുണ്ട് . അടുത്തമാസം മുതൽ 4ജി സേവനം മാത്രം നൽകുന്ന കമ്പനിയായി റിലയൻസ് കമ്മ്യൂണിക്കേഷൻസ് മാറും . സ്വന്തമായി സ്പെക്ട്രമോ ലൈസൻസോ ഇല്ലാതെ മറ്റ് കമ്പനികളിൽ നിന്ന് വാടകയ്ക്ക് എടുത്തായിരിക്കും തുടർന്ന് നാമമാത്രമായെങ്കിലും ആർകോം പ്രവർത്തിക്കുക . ഇതൊടൊപ്പം ഒരു തരത്തിലുമുള്ള മാനദണ്ഡങ്ങൾ പാലിക്കെതെയും ആനുകൂല്യങ്ങൾ നൽകാതെയും ജീവനക്കാരെ പിരിച്ചുവിടുകയാണ് . ഫോണിൽ വിളിച്ചശേഷം വ്യക്തിപരമായ കാരണങ്ങൾ കൊണ്ട് രാജിവെയ്ക്കുന്നു എന്ന് എഴുതി നൽകാൻ ആവശ്യപ്പെടുകയാണ് . ആനുകൂല്യങ്ങളെക്കുറിച്ചൊന്നും കമ്പനി മിണ്ടുന്നില്ല . ചിലരോടൊക്കെ ജനുവരിയിൽ ആനുകൂല്യങ്ങൾ നൽകുമെന്നും പറയുന്നുണ്ട് . നവംബർ മാസത്തെ ശമ്പളം മുഴുവനായി നൽകുമെന്ന് അറിയിച്ചിട്ടുണ്ടെങ്കിലും ഒക്ടോബറിലെ ശമ്പളം പോലും പലർക്കും ഇതുവരെ കിട്ടിയിട്ടില്ല . രാജിവെയ്ക്കാനുള്ള അറിയിപ്പ് ചോദ്യം ചെയ്യുന്നവരെ രായ്ക്ൿരാമാനം രാജ്യത്തിന്റെ മറ്റൊരു കോണിലേക്ക് സ്ഥലം മാറ്റുന്നുവെന്നും പറയുന്നുണ്ട് . സഹോദരൻ മുകേശ് അംബാനിയുടെ ഉടമസ്ഥതയിലുള്ള റിലയൻസ് ജിയോ പ്രവർത്തനം തുടങ്ങിയതിന് ശേഷമാണ് അനിൽ അംബാനിയുടെ റിലയൻസ് കമ്മ്യൂണിക്കേഷൻ നഷ്ടത്തിലേക്ക് കൂപ്പുകുത്തിയത് .


പന്തിൽ കൃത്രിമം കാണിച്ച സംഭവത്തിൽ ഓസീസ് ക്യാപ്റ്റൻ സ്റ്റീവ് സ്മിത്തിനെതിരേ മുൻ താരം സൈമൻ കാറ്റിച്ച് . പരിശീലകൻ ഡാരൻ ലീമാന് സംഭവത്തിൽ പങ്കില്ലെന്ന സ്മിത്തിൻറെ വാദം തള്ളി കാറ്റിച്ച് രംഗത്തെത്തി . പോക്കറ്റിൽ സൂക്ഷിച്ച വസ്തു മാറ്റാൻ വോക്കിടോക്കിയിലൂടെ താരങ്ങൾക്ക് നിർദേശം നൽകിയത് ലീമാനും പങ്കാളിത്തത്തിൻറെ തെളിവാണെന്ന് കാറ്റിച്ച് ചൂണ്ടിക്കാട്ടി . അതേസമയം , ആരാധകരുടെ രോഷം ശമിപ്പിക്കാൻ ക്രിക്കറ്റ് ഓസ്ട്രേലിയ ശ്രമം തുടങ്ങി . ആരാധകർക്ക് അയച്ച തുറന്ന കത്തിൽ സിഇഒ ജയിംസ് സതർലൻഡ് , കേപ്ടൌണിലെ നാണക്കേടിന് മാപ്പ് ചോദിച്ചു . വിവാദങ്ങളെ ഒരുമിച്ച് നിന്ന് മറികടക്കാൻ ശ്രമിക്കുമെന്ന് താത്ക്കാലിക ക്യാപ്റ്റൻ ടിം പെയ്ൻ പറഞ്ഞു . വിവാദത്തെ കുറിച്ച് അന്വേഷിക്കാൻ ക്രിക്കറ്റ് ഓസ്ട്രേലിയ നിയോഗിച്ച സമിതി ദക്ഷിണാഫ്രിക്കയിലെത്തി . സ്മിത്ത് , വാർണർ പരിശീലകൻ ലീമാൻ എന്നിവരുടെ മൊഴി രേഖപ്പെടുത്തിയ ശേഷം റിപ്പോർട്ട് സമർപ്പിക്കും . ഓസ്ട്രേലിയൻ ബോർഡിൻറെ പെരുമാറ്റച്ചട്ടം അനുസരിച്ച് ക്രിക്കറ്റിൻറെ മാന്യതയ്ക്ക് വിരുദ്ധമായ നടപടികൾക്ക് ആജീവനാന്ത വിലക്ക് വരെ ഏർപ്പെടുത്താനാകും . ഐപിഎല്ലിൽ നിന്ന് സ്മിത്തിനെും വാർണറിനെയും പുറത്താക്കണമെന്ന ആവശ്യം ഉയരുന്നുണ്ടെങ്കിലും , ബിസിസിഐയുടെ നിർദേശത്തിനായി കാത്തിരിക്കുകയാണ് ടീമുകൾ .


ആൻഡ്രോയ്ഡിൻറെ നിലവിലുള്ള പതിപ്പ് ആൻഡ്രോയ്ഡ് മാഷ്മെലോ 10 ശതമാനം ആൻഡ്രോയ്ഡ് ഗാഡ്ജറ്റുകളിൽ മാത്രമാണ് ഉപയോഗിക്കുന്നതെന്ന് ഗൂഗിൾ . എന്നാൽ ഇതിന് മുൻപ് ഇറങ്ങിയ ആൻഡ്രോയ്ഡ് ലോലിപ്പോപ്പ് ഏതാണ്ട് 20 ശതമാനം ആൻഡ്രോയ്ഡ് ഗാഡ്ജറ്റുകളിൽ പ്രവർത്തിക്കുന്നുണ്ട് . എന്നാൽ ഇത് പ്രതീക്ഷിച്ച വളർച്ചയ്ക്ക് ഒപ്പമല്ലെന്നാണ് ഗൂഗിൾ വിലയിരുത്തുന്നത് . പുറത്തിറങ്ങിയ കാലത്ത് ഇന്ത്യ പോലുള്ള മാർക്കറ്റുകളിൽ മാഷ്മെലോ വലിയ മുന്നേറ്റം നടത്തിയിരുന്നു . സാംസങ്ങിൻറെ ഫ്ലാഗ്ഷിപ്പ് മോഡലുകളായ ഗ്യാലക്സി എസ്7 , എസ്7 എഡ്ജ് എന്നിവ മാഷ്മെലോ ഓപ്പറേറ്റിംഗ് സിസ്റ്റത്തിലാണ് ഇറങ്ങിയത് . എന്നാൽ മെയ് മാസത്തോടെ മാഷ്മെലോ അപ്ഡേഷനിൽ വലിയ കുറവ് സംഭവിച്ചു എന്നാണ് റിപ്പോർട്ട് . ഗൂഗിൾ ആൻഡ്രോയ്ഡിൻറെ പുതിയ പതിപ്പായ ആൻഡ്രോയ്ഡ് എൻ പുറത്തിറക്കാനുള്ള ഒരുക്കത്തിലാണ് . ഏതാണ്ട് 15 ശതമാനം ആൻഡ്രോയ്ഡ് ഉപകരണങ്ങളെയാണ് ആൻഡ്രോയ്ഡ് എൻ ലക്ഷ്യം വയ്ക്കുന്നത് എന്നാണ് റിപ്പോർട്ട് . ലോകത്ത് ഇപ്പോഴും ആൻഡ്രോയ്ഡിൻറെ മുൻപതിപ്പുകളായ ഐസ്ക്രീം സാൻറ്വിച്ച് , ജെല്ലിബീൻ തുടങ്ങിയവയ്ക്ക് ഇപ്പോഴും 30 ശതമാനത്തോളം വിപണി പങ്കാളിത്തം ഉണ്ടെന്നാണ് റിപ്പോർട്ട് . അത് തെളിയിക്കുന്ന കണക്കുകൾ താഴെ കാണാം . ചിത്രം കടപ്പാട് - പിസി വേൾഡ്


72ാമത് സന്തോഷ് ട്രോഫിയിൽ കേരളം ഫൈനലിൽ . മിസോറാമിനെ പരാജയപ്പെടുത്തിയാണ് കേരളം ഫൈനലിന് യോഗ്യത നേടിയത് . അഫ്ദാലിന്റെ ഏകഗോളിലായിരുന്ന കേരളത്തിന്റെ വിജയം . ഫൈനലിൽ ബംഗാളാണ് കേരളത്തിന്റെ എതിരാളി . കർണാടയെ തോൽപ്പിച്ചാണ് ബംഗാൾ എത്തിയത് . നേരത്തെ ഗ്രൂപ്പ് ഘട്ടത്തിൽ കേരളം ബംഗാളിനെ തോൽപ്പിച്ചിരുന്നു . 54ആം മിനുട്ടിലാണ് ഗോൾ പിറന്നത് . എം . എസ് . ജിതിൻ ഒറ്റയ്ക്ക് കൊണ്ടുവന്ന പന്ത് രാഹുലിന് മറിച്ച് നൽകി . എന്നാൽ രാഹുലിന്റെ പ്രതിരോധത്തിൽ തട്ടിത്തെറിച്ചു . എന്നാൽ റീ ബൌണ്ടിൽ അഫ്ദാൽ ഗോൾ നേടി .


ഇന്ത്യ - ഓസീസ് അവസാന ടെസ്റ്റിൽ റിഷഭ് പന്തും രവീന്ദ്ര ജഡേജയും സൃഷ്ടിച്ചത് റെക്കോർഡ് കൂട്ടുകെട്ട് . ഏഴാം വിക്കറ്റിൽ 204 റൺസാണ് ഇരുവരും ചേർന്ന് അടിച്ചുകൂട്ടിയത് . ഓസ്ട്രേലിയയിൽ ടെസ്റ്റിൽ ഏഴാം വിക്കറ്റിൽ ഏതൊരു ടീമിൻറെയും ഉയർന്ന സ്കോറാണിത് . മെൽബണിൽ 1983ൽ ഓസ്ട്രേലിയൻ താരങ്ങളായ ഗ്രഹാം ലൂപ്പും ഗ്രെഗ് മാത്യൂസും നേടിയ 185 റൺസിൻറെ റെക്കോർഡ് ഇതോടെ പഴങ്കഥയായി . പൂജാര പുറത്തായശേഷം ഇന്ത്യ ആറ് വിക്കറ്റിന് 418 റൺസ് എന്ന നിലയിൽ നിൽക്കുമ്പോഴാണ് ഇരുവരും ക്രീസിൽ ഒന്നിച്ചത് . ഈ കൂട്ടുകെട്ട് ഇന്ത്യൻ ഇന്നിംഗ്സിലെ 622 റൺസ് വരെ നീണ്ടുനിന്നു . ജഡേജ 81 റൺസെടുത്ത് പുറത്തായതോടെ ഇന്ത്യ ഒന്നാം ഇന്നിംഗ്സ് ഏഴിന് 622 എന്ന നിലയിൽ ഡിക്ലയർ ചെയ്യുകയായിരുന്നു . പന്ത് 159 റൺസുമായി പുറത്താകാതെ നിന്നു . ഇരട്ട സെഞ്ചുറിക്ക് ഏഴ് റൺസകലെ പുറത്തായ ചേതേശ്വർ പൂജാരയ്ക്ക് ശേഷം ഇരുവരുടെയും ബാറ്റിംഗ് മികവാണ് ഇന്ത്യയെ കൂറ്റൻ സ്കോറിലെത്തിച്ചത് .


സത്യൻ അന്തിക്കാടിന് നന്ദി പറഞ്ഞ് ശ്രീനിവാസന്റെ മകനും നടനും സംവിധായകനുമായ വിനീത് ശ്രീനിവാസൻ . തന്റെ അച്ഛനിൽ നിന്ന് വീണ്ടും ഏറ്റവും മികച്ചതിനെ പുറത്ത് കൊണ്ടുവന്നതിന് നന്ദിയെന്നാണ് വിനീത് ശ്രീനിവാസൻ പറയുന്നത് . സാമൂഹ്യമാധ്യമത്തിലൂടെയാണ് വിനീത് ശ്രീനിവാസന്റെ പ്രതികരണം . വിനീത് ശ്രീനിവാസന്റെ ഫേസ്ബുക്ക് പോസ്റ്റ് സത്യൻ അങ്കിൾ , വീണ്ടും എൻറെ അച്ഛനിൽ നിന്ന് ഏറ്റവും മികച്ചതിനെ പുറത്ത് കൊണ്ടുവന്നതിന് നന്ദി . ആസ്റ്റർ മെഡിസിറ്റിയിൽ നിന്ന് അദ്ദേഹം ഡിസ്ചാർജ് ആയ ദിവസം മുതൽ അദ്ദേഹത്തെ ശ്രദ്ധയോടെ പരിപാലിച്ചതിന് നന്ദി . ഞാൻ പ്രകാശൻ എന്ന ചിത്രത്തിന് വേണ്ടി ഞാൻ പ്രാർഥിച്ചിരുന്നു . ആ പ്രാർഥനകൾ ഫലം കണ്ടതിന് ഇപ്പോൾ ദൈവത്തോട് നന്ദി പറയുന്നു . സത്യൻ അന്തിക്കാടും ശ്രീനിവാസനും ഒരിടവേളയ്ക്കു ശേഷം ഒന്നിച്ച ഞാൻ പ്രകാശന് തീയേറ്ററിൽ മികച്ച പ്രതികരണമാണ് ലഭിക്കുന്നത് .


കൂറ്റൻ സ്കോർ ഉയർത്തിയപ്പോൾ അനായാസ ജയം സ്വപ്നം കണ്ട ഇന്ത്യയെ കീവികൾ ശരിക്കും വിറപ്പിച്ചു . കോളിൻ മൺറോയും ( 62 പന്തിൽ 75 ) , ക്യാപ്റ്റൻ കെയ്ൻ വില്യാംസണും ( 64 ) , റോസ് ടെയ്ലറും ( 39 ) , ടോം ലതാമും ( 52 പന്തിൽ 65 ) , ഹെൻറി നിക്കോൾസും ( 24 പന്തിൽ 37 ) ചേർന്ന് ജയം തട്ടിയെടുത്തെന്ന് തോന്നിച്ചെങ്കിലും അവസാന ഓവറുകളിൽ നിക്കോൾസിനെ ഭുവനേശ്വർ ബൌൾഡാക്കിയതും ബൂമ്രയുടെ നേരിട്ടുള്ള ത്രോയിൽ ലതാം പുറത്തായതും ന്യൂസിലൻഡിന്റെ വിജയസ്വപ്നങ്ങൾക്ക് വിലങ്ങുതടിയായി . അതുവരെ വിജയപ്രതീക്ഷയിലായിരുന്ന കീവീസിന് ഈ ഇരട്ടപ്രഹരത്തിൽ നിന്ന് വിജയം എത്തിപ്പിടിക്കാനായില്ല . 92 റൺസ് വഴങ്ങിയ ഭുവനേശ്വർകുമാർ അവസാന ഓവറുകളിൽ ഉജ്ജ്വലമായി പന്തെറിഞ്ഞത് ഇന്ത്യക്ക് തുണയായി . ഭുവിയും ബൂമ്രയും ചേർന്നെറിഞ്ഞ അവസാന അഞ്ചോവറിലാണ് കളിയും പരമ്പരയും ഇന്ത്യയുടെ കൈപ്പിടിയിലായത് . ഇന്ത്യക്കായി ചാഹൽ 47 റൺസ് വഴങ്ങി രണ്ടു വിക്കറ്റ് വീഴ്ത്തി . ഹർദ്ദീക് പാണ്ഡ്യ ബാറ്റിംഗിലും ബൌളിംഗിലും ( അഞ്ചോവറിൽ 47 ) നിരാശപ്പെടുത്തി . പരമ്പരയിലെ ആദ്യമത്സരം കീവീസ ജയിച്ചപ്പോൾ രണ്ടു മൂന്നും മത്സരങ്ങൾ ജയിച്ചാണ് ഇന്ത്യയുടെ പരമ്പര നേട്ടം .


ചൈനീസ് സ്മാർട്ഫോൺ കമ്പനിയായ ജിയോണി കട ബാധ്യതയിലെന്ന് റിപ്പോർട്ട് . കമ്പനിയുടെ ചെയർമാൻ ലിയു ലിറോങ്ങിന്റെ ചൂതാട്ടമാണ് കമ്പനി കടക്കെണിയിലാകാൻ കാരണമെന്ന് ചൈന മോർണിങ്ങ് പോസ്റ്റ് റിപ്പോർട്ട് ചെയ്യുന്നു . ഏകദേശം 1000 കോടി ( 10,04,68,80,000 രൂപ ) രൂപ ലിയുവിന് ചൂതാട്ടത്തിൽ നഷ്ടപ്പെട്ടതായാണ് റിപ്പോർട്ട് . അതേസമയം പണം ദുരൂപയോ ഗം ചെയ്തിട്ടില്ലെന്നും കമ്പനിയിൽ നിന്നും പണം കടമെടുക്കുകയാണ് ചെയ്തതെന്നും സെക്യൂരിറ്റി ടൈംസിന് നൽകിയ അഭിമുഖത്തിൽ ലിയു വ്യക്തമാക്കി . ഇന്ത്യയിൽ വൻ വിൽപനയുള്ള സ്മാർട്ട് ഫോണാണ് ജിയോണി . അഞ്ച് സ്മാർട്ഫോൺ ബ്രാൻഡുകളിൽ ജനപ്രീതിയുള്ള കമ്പനിയാണിത് . 2013ലാണ് ജിയോണി ഇന്ത്യൻ വിപണിയിൽ എത്തുന്നത് . ജിയോണിയുടെ ഇന്ത്യയിലെ മുൻ സിഇഒ അരവിന്ദ് ആർ വോഹറയ്ക്കും മൊബൈൽഫോൺ കമ്പനിയായ കാർബണിനും ജിയോണിയുടെ ഇന്ത്യയിലെ യൂണിറ്റ് വിൽക്കാൻ കമ്പനി ഈ വർഷം ആദ്യം തീരുമാനിച്ചിരുന്നു .


ബിലഹരി സംവിധാനം ചെയ്യുന്ന പോരാട്ടത്തിന്റെ ട്രെയിലർ പുറത്തുവിട്ടു . ബാലതാരമായി സിനിമാ - ടെലിവിഷൻ രംഗത്ത് ശ്രദ്ധിക്കപ്പെട്ട ശാലിൻ സോയയാണ് പ്രധാന കഥാപാത്രത്തെ അവതരിപ്പിക്കുന്നത് . സുഹൃത്തുക്കളുടെ കുഞ്ഞുസഹായങ്ങൾ സ്വരുക്കൂട്ടി പ്ലാൻ ബി ഇൻഫോടെയിൻമെൻറ്സിൻറെ ബാനറിൽ വെറും ഇരുപത്തയ്യായിരം രൂപയ്ക്കാണ് സംവിധായകൻ ബിലഹരിയും സംഘവും പോരാട്ടം എന്ന ചലച്ചിത്രം പൂർത്തിയാക്കിയിരിക്കുന്നത് . ദ ദിവസവും വൈകീട്ട് ആറര വരെമാത്രം നീണ്ട ഷൂട്ടിങ്ങിന് ലൊക്കേഷനായത് ബിലഹരിയുടെയടക്കം , അയൽക്കാരുടെയും ബന്ധുക്കളുടെയും വീടുകളായിരുന്നു . ശാലിൻ സോയ ഒഴിച്ചാൽ മിക്കവരും പുതുമുഖങ്ങളാണ് . മറ്റൊരു പ്രധാനകഥാപാത്രത്തെ നവജിത് നാരായണൻ എന്ന തീയറ്റർ ആർട്ടിസ്റ്റ് അവതരിപ്പിച്ചപ്പോൾ ബാക്കി കഥാപാത്രങ്ങളെയെല്ലാംതന്നെ അവതരിപ്പിച്ചത് സംവിധായകൻറെയും ക്യാമറാമാൻറെയും രക്ഷിതാക്കളും , ബന്ധുക്കളും , സുഹൃത്തുക്കളുമാണ് . പ്ലാൻ ബി ഇൻഫോടെയിൻമെന്റ്സിന്റെ സ്ഥാപകസംഘത്തിലൊരാളായ വിനീത് വാസുദേവ് ഒരു പ്രധാന കഥാപാത്രത്തെ അവതരിപ്പിച്ചിരിക്കുന്നു . ചലച്ചിത്രമേളകളിൽ പ്രദർശനത്തിന് തയ്യാറെടുക്കുന്ന ചിത്രം ചർച്ചചെയ്യുന്നത് സാമൂഹ്യപ്രസക്തിയുള്ള സുപ്രധാനമായ ചില വിഷയങ്ങളാണ് . ചലച്ചിത്രനടിയ്ക്കും , കാമുകന്റെ പ്രണയം നിഷേധിച്ചതിന് പെട്രോൾ ഒഴിച്ച് കത്തിച്ച് കൊലപ്പെടുത്തിയ എറണാകുളം ഹോസ്പിറ്റലിലെ നഴ്സിനുമടക്കം നേരിടേണ്ടിവന്ന , സമൂഹമാധ്യമങ്ങളിൽ ചർച്ചയായ നിരവധി വിഷയങ്ങളിൽ അധികരിച്ചാണ് ' പോരാട്ടം ' തയ്യാറായിരിക്കുന്നത് . തിരക്കഥയില്ലാതെ ലൊക്കേഷനിൽ കഥാപാത്രങ്ങളിലൂടെ കഥയുടെ തുടർച്ച പൂരിപ്പിക്കുന്ന ഉപായമാണ് പോരാട്ടത്തിനുപിന്നിൽ പ്രവർത്തിച്ചവർ അവലംബിച്ചത് . നിരവധി പരസ്യ ചിത്രങ്ങൾക്കുവേണ്ടി ക്യാമറ ചലിപ്പിച്ച ശ്രീരാജ് രവീന്ദ്രൻ ഛായാഗ്രഹണത്തോടൊപ്പം ചിത്രത്തിന്റെ നിർമാതാക്കളിൽ ഒരാളുമാണ് . 4k നിലവാരത്തിലാണ് ചിത്രം ഷൂട്ട് ചെയ്തിരിക്കുന്നത് .


മൈക്കിൾ ജാക്സന്റെ മാജിക് ചുവടിന് പിന്നിലെ രഹസ്യം പുറത്തായി . മൈക്കിൾ ജാക്സന്റെ അസാധ്യമെന്ന് തോന്നുന്ന രീതിയിലുള്ള നൃത്തച്ചുവടുകൾക്ക് പിന്തുണ നൽകിയത് ശാസ്ത്രവും ചില കൺകെട്ട് വിദ്യകളുമെന്നാണ് പഠനം . മൂൺവാക്ക് പോലെ തന്നെ ഏറെ പ്രസിദ്ധമായ മൈക്കിൾ ജാക്സന്റെ 45 ഡിഗ്രിയിലുള്ള ഗുരുത്വാകർഷണത്തെ വെല്ലുന്ന ചുവടുകളെ സംബന്ധിച്ചാണ് വെളിപ്പെടുത്തൽ . എൺപതുകളിൽ പുറത്തിറങ്ങിയ ജാക്സന്റെ ആൽബങ്ങൾ അതുവരെ ആരും കണ്ടിട്ടില്ലാത്തതും അസാധ്യമെന്ന് കരുതിയതുമായ ചുവടുകൾ ഉൾപ്പെടുന്നതായിരുന്നു . അതിലൊന്നായിരുന്നു എവിടെയും തൊടാത്ത നിലയിൽ 45 ഡിഗ്രിയോളം മുന്നോട്ട് വളഞ്ഞുകൊണ്ടുള്ള നിന്നുള്ള ചുവട് . മൈക്കിൾ ജാക്സനോടുള്ള അപാരമായ ആരാധനയുള്ള മൂന്ന് ഇന്ത്യൻ ന്യൂറോ വിദഗ്ധരുടേതാണ് കണ്ടെത്തൽ . ചണ്ഡിഗഡ് സ്വദേശികളായ നിഷാന്ത് യാഗ്നിക്ക് , മഞ്ജുലാൽ ത്രിപാഠി , സന്ദീപ് മൽഹോത്ര എന്നിവരാണ് ജാക്സന്റെ 45 ഡിഗ്രി നൃത്തത്തേക്കുറിച്ച് പഠിച്ചത് . എത്രവലിയ മെയ്വഴക്കമുള്ള നർത്തകൻ ആണെങ്കിലും പരമാവധി 25 - 30 ഡിഗ്രി മാത്രമേ വളയാൻ മനുഷ്യന് സാധിക്കൂ എന്നാണ് ഇവരുടെ കണ്ടെത്തൽ . അതിൽ കൂടുതൽ വളയാൻ ശ്രമിച്ചാൽ നട്ടെല്ലിനേൽക്കുക അപകടകരമായ പരുക്കായിരിക്കും സാധാരണ ഗതിയിൽ സംഭവിക്കുക . സ്മൂത്ത് ക്രിമിനൽ എന്ന വിഡിയോയിലാണ് മൈക്കിൾജാക്സൻ 45 ഡിഗ്രി മുന്നോട്ടുവളഞ്ഞുള്ള ചുവടുവെക്കുന്നത് . തന്റെ ഷൂ തറനിരപ്പിൽ ഉറച്ചു നിന്നുകൊണ്ടായിരുന്നു ജാക്സന്റെ പ്രകടനം . സഹനർത്തകരും ഈ ചുവട് വെക്കുന്നുണ്ടെങ്കിലും ഒരുപടി കൂടിയ നിലയിലായിരുന്നു ജാക്സന്റെ അത്ര മികച്ചതല്ലായിരുന്നു അവരുടെ ചുവടുകൾ . പ്രത്യേകം പേറ്റന്റ് നേടിയ ഷൂ ഉപയോഗിച്ചായിരുന്നു മൈക്കിൾ ജാക്സൻ ഈ പ്രകടനം നടത്തിയത് . ഈ സ്റ്റെപ്പിന്റെ സമയത്ത് മാത്രം ഉപയോഗിക്കാവുന്ന ഷൂവിൽ നിന്നും സ്റ്റേജിലേക്ക് നീളുന്ന ഒരു ആണിയാണ് രഹസ്യങ്ങളിൽ പ്രധാനമായത് . ഇതിനൊപ്പം കണങ്കാലിനെ പ്രത്യേകം സഹായിക്കുന്ന ഷൂവിന്റെ ഡിസൈനും ഈ ചുവടിന് കാരണമായിയെന്ന് ഇവർ വിലയിരുത്തുന്നു . സ്റ്റേജിൽ നിന്നും തത്സമയം ബന്ധിപ്പിക്കാനാകുന്ന കാഴ്ച്ചകാർക്ക് അദൃശ്യമായ ചില കേബിളുകളും ആ നൃത്തച്ചുവടിന് പൂർണ്ണത നൽകിയെന്നാണ് കണ്ടെത്തൽ . ജേണൽ ഓഫ് ന്യൂറോ സർജറിയിലാണ് ഈ പഠനം പ്രസിദ്ധീകരിച്ചത് . എന്നാൽ മെക്കിൾ ജാക്സന്റെ ഷൂ പ്രത്യേക തരത്തിൽ നിർമിച്ചതായിരുന്നുവെന്നും പഠനം കണ്ടെത്തി . സാധാരണ നർത്തകർ ഈ ചുവടുകൾ അനുകരിക്കാൻ ശ്രമിക്കുന്നത് നട്ടെല്ലിന് ക്ഷതം സംഭവിക്കാൻ ഇടയാക്കുന്നതാണെന്നാണ് ന്യൂറോ വിദഗ്ധർ വിശദമാക്കുന്നത് . വേണ്ടത്ര മുൻകരുതലുകളില്ലാതെ ജാക്സനെ അനുകരിക്കാൻ ശ്രമിച്ചാൽ നട്ടെല്ലിനടക്കം അപകടകരമായ പരിക്ക് പറ്റാനുള്ള സാധ്യത ഏറെയാണെന്നും ന്യൂറോ സർജന്മാർ മുന്നറിയിപ്പ് നൽകുന്നു .


രാജ്യത്തെ ഏറ്റവും വലിയ മൂന്നാമത്തെ ഐ . ടി കമ്പനിയായ വിപ്രോ ആറുനൂറിലധികം ജീവനക്കാരെ പിരിച്ചുവിടാനൊരുങ്ങുന്നെന്ന് റിപ്പോർട്ട് . ജീവനക്കാരുടെ പ്രവർത്തനം വിലയിരുത്തിയ ശേഷം തൃപ്തികരമല്ലെന്ന് കണ്ടെത്തിയവർക്കാണ് പുറത്തേക്കുള്ള വഴി കാണിച്ചതെന്നാണ് വിശദീകരണം . ഈ വർഷം തന്നെ രണ്ടായിരത്തോളം പേരെ ഇത്തരത്തിൽ ഒഴിവാക്കാൻ സാധ്യതയുണ്ടെന്നും പറയപ്പെടുന്നു . അമേരിക്ക അടക്കമുള്ള വിവിധ രാജ്യങ്ങളിലേക്ക് ഐ . ടി ജീവനക്കാർക്ക് വിസ അനുവദിക്കുന്നതിന് കടുത്ത നിയന്ത്രണങ്ങൾ വന്നുകൊണ്ടിരിക്കുയാണ് . നിലവിലെ സാഹചര്യത്തിൽ ഇന്ത്യൻ ഐ . ടി കമ്പനികളുടെ വരുമാനത്തിന്റെ 60 ശതമാനവും വടക്കേ അമേരിക്കയിൽ നിന്നാണ് . യൂറോപ്പിൽ നിന്ന് 20 ശതമാനം വരുമാനം ലഭിക്കുമ്പോൾ മറ്റ് വിവിധ രാജ്യങ്ങളിലെ പ്രവർത്തനത്തിൽ നിന്നാണ് ബാക്കി വരുമാനം ലഭിച്ചുകൊണ്ടിരിക്കുന്നത് . ഓട്ടോമേഷനും ആർട്ടിഫിഷ്യൽ ഇന്റലിജൻസും പോലുള്ളവയുടെ ആവിർഭാവത്തോടെ ഐ . ടി കമ്പനികൾ ജീവനക്കാരുടെ എണ്ണം വൻതോതിൽ കുറയ്ക്കുന്നതിനിടെയാണ് വിസ നിയന്ത്രണവും പ്രതിസന്ധി സൃഷ്ടിക്കുന്നത് . ബംഗളുരു ആസ്ഥാനമായി പ്രവർത്തിക്കുന്ന വിപ്രോയ്ക്ക് 1.79 ലക്ഷം ജീവനക്കാരാണുള്ളത് .


ലേഡിസൂപ്പർസ്റ്റാർ നയൻതാരയും വിഘ്നേഷ് ശിവയും ഒന്നിക്കുന്നത് കാണാൻ ആരാധകർ കാത്തിരിക്കാൻ തുടങ്ങിയിട്ട് ഏറെ നാളായി . എന്നാൽ ഇരുവരും പ്രണയത്തിലാണെന്ന കാര്യം ഔദ്യോഗികമായി പ്രഖ്യാപിച്ചിരുന്നില്ല . എങ്കിലും സോഷ്യൽ മീഡിയയിലെ ചിത്രങ്ങൾ വഴിയും പൊതുപരിപാടികൾക്ക് ഒരുമിച്ച് എത്തിയും തങ്ങൾ പ്രണയത്തിലാണെന്ന് ഇരുവരും പറയാതെ പറഞ്ഞിട്ടുണ്ട് . നയൻതാര സിനിമയിലെത്തി 14 വർഷങ്ങൾ പിന്നിട്ടപ്പോഴും താരത്തെ അഭിനന്ദിച്ച് വിഘ്നേഷ് ശിവ എത്തിയിരുന്നു . തന്റെ എല്ലാ നേട്ടങ്ങൾക്കും ഒപ്പം നിന്ന വിഘ്നേഷിന് നയൻസ് തിരിച്ച് നന്ദി പറഞ്ഞിട്ടുണ്ട് . പക്ഷേ ആദ്യമായി നയൻതാര വിഘേ്നേഷ് തന്റെ പ്രതിശ്രുത വരനെന്ന് വിശേഷിപ്പിച്ചിരിക്കുകയാണ് . ഒരു പ്രമുഖ ഇംഗ്ലീഷ് പത്രം സംഘടിപ്പിച്ച വേൾഡ് ഓഫ് വുമൺ 2018 ചടങ്ങിൽ പ്രസംഗിക്കുന്നതിനിടെയാണ് നയൻതാരയുടെ വെളിപ്പെടുത്തൽ . " എനിക്ക് പിന്തുണ നൽകിയതിന് എന്റെ മാതാപിതാക്കളോടും പ്രതിശ്രുത വരനോടും നന്ദി പറയുന്നു . ഈ അവാർഡ് ദാന ചടങ്ങ് മറ്റ് ഫിലിം അവാർഡുകളിൽ നിന്ന് വളരെ വ്യത്യസ്തമാണ് . അവാർഡ് സ്വീകരിക്കാൻ ഇവിടെ എത്തിയ സ്ത്രീകളിൽ നിന്നും ലഭിച്ച ഊർജവുമായാണ് ഞാൻ വീട്ടിലേക്ക് മടങ്ങുക " - നയൻതാര പറഞ്ഞു .


അടുത്ത വർഷം മുതൽ റെയിൽവേ ബജറ്റില്ല . റെയിൽ ബജറ്റും ഉൾപ്പെടുത്തിയുള്ള പൊതുബജറ്റ് അവതരിപ്പിക്കും . കേന്ദ്ര മന്ത്രിസഭയുടേതാണ് തീരുമാനം . റെയിൽവേയ്ക്കായി പ്രത്യേക ബജറ്റ് അവതരിപ്പിക്കുകയെന്ന പതിവ് അവസാനിപ്പിക്കണമെന്ന നിതി ആയോഗ് ശുപാർശയാണ് കേന്ദ്ര മന്ത്രിസഭ അംഗീകരിച്ചത് . റെയിൽവേയുടെ ദീർഘകാല താത്പര്യം കണക്കിലെടുക്കുമ്പോൾ റെയിൽ ബജറ്റും ഉൾപ്പെടുത്തിയുള്ള പൊതുബജറ്റാണ് അഭികാമ്യമെന്നാണ് റെയിൽവേയുടെ അഭിപ്രായം . 1924ൽ തുടങ്ങിയ പതിവാണ് അവസാനിപ്പിക്കുന്നത് . പ്രത്യേക ബജറ്റുകൊണ്ട് റെയിൽവേക്ക് ഗുണമില്ലെന്നാണ് നിതി ആയോഗിൻറെ വിലയിരുത്തൽ . ഫ്രബ്രുവരിയിലെ അവസാന പ്രവർത്തി ദിവസം ബജറ്റ് അവതരിപ്പിക്കുന്നതിന് പകരം ഫെബ്രുവരി ഒന്നിന് അവതരപ്പിക്കും .


ഐഫോൺ 8 വാർത്തകളിൽ നിറയാൻ തുടങ്ങിയിട്ട് വർഷം ഒന്ന് തികയുന്നു . ഐഫോൺ 7 ഇറങ്ങുന്ന കാലത്ത് തന്നെ ആപ്പിൾ ഐഫോണിൻറെ പത്താംവാർഷികത്തിൽ അവതരിപ്പിക്കുന്ന പതിപ്പിൻറെ പ്രത്യേകതകൾ ടെക് ലോകത്തെ ' പാണന്മാർ ' പാടുവാൻ തുടങ്ങിയെന്നതാണ് സത്യം . സെപ്തംബറിൽ ഐഫോൺ 8 ഇറങ്ങും എന്നാണ് പുതിയ റിപ്പോർട്ട് . എന്നാൽ പതിവ് പോലെ അമേരിക്കയിൽ ഇറങ്ങുന്ന ഫോൺ ഇന്ത്യ പോലുള്ള രാജ്യങ്ങളിൽ എത്താൻ സമയമെടുക്കും . ഒപ്പം ഐഫോൺ 8ന് മൂന്ന് പതിപ്പുകൾ എങ്കിലും ഉണ്ടാകുമെന്നും സൂചനയുണ്ട് . ഈ പാദത്തിൽ 2 ദശലക്ഷം മുതൽ നാല് ദശലക്ഷംവരെ മാത്രമായിരിക്കും ഐഫോൺ 8 ഇറങ്ങുക എന്നാണ് വിപണി വിലയിരുത്തലുകാരായ കെജിഐ സെക്യൂരിറ്റിയുടെ റിപ്പോർട്ട് . അതായത് ഇന്ത്യയിൽ എത്താൻ സമയം പിടിച്ചെക്കുമെന്ന് സാരം . അതേ സമയം ഐഫോൺ 7എസ് , 7 എസ് പ്ലസ് എന്നിവയ്ക്ക് വലിയ വിൽപ്പനയാണ് നടക്കുന്നത് . അതേ സമയം തന്നെ ടെക്സ്റ്റാറ്റിക് . കോം ഐഫോൺ 8ൻറെ ചിത്രങ്ങൾ പുറത്തുവിട്ടിട്ടുണ്ട് . ബ്ലാക്ക് കളർ പതിപ്പാണ് ചിത്രത്തിലുള്ളത് . ഇത്തവണ ലംബമായി നിൽക്കുന്ന ക്യാമറ സെറ്റിംഗാണ് ഐഫോണിൽ കാണുവാൻ സാധിക്കുന്നത് . ഒപ്പം ഇരട്ട ക്യാമറകൾ എന്ന പ്രത്യേകതയുമുണ്ട് . ഇത് പ്രകാരം പിന്നിലും ടെച്ചിംഗ് ഐഡി സംവിധാന പുതിയ ഐഫോണിലുണ്ടാകുമെന്ന റൂമർ പരക്കുന്നുണ്ട് ടെക് ലോകത്ത് . മുൻപിൽ ഫിംഗർപ്രിൻറ് സ്കാനർ അപ്രത്യക്ഷമായതാണ് കാണുവാൻ സാധിക്കുന്നത് . അതായത് പിന്നിലെ ആപ്പിൾ ലോഗോ ഫിംഗർ പ്രിൻറ് സ്കാനറാകും എന്ന തരത്തിലുള്ള ചിത്രങ്ങളും പ്രചരിക്കുന്നു . ഒഎൽഇഡി സ്ക്രീൻ ആയിരിക്കും ഫോണിന് എന്നാണ് റിപ്പോർട്ട് . ഒപ്പം വയർലെസ് ചാർജ്ജിംഗ് , നോ ഹോം ബട്ടൺ , ആപ്പിൾ എ11 ചിപ്പ് , എആർ ഫീച്ചർ എന്നിവയും ആപ്പിൾ ഐഫോൺ 8 ൽ പ്രതീക്ഷിക്കുന്നു .


സംസ്ഥാന സ്കൂൾ കായികമേളയിൽ 11 ഇനങ്ങൾ പൂർത്തിയായപ്പോൾ 33 പോയിന്റോടെ എറണാകുളം ജില്ലയാണ് മുന്നിൽ . 21 പോയിന്റുള്ള പാലക്കാട് രണ്ടാമതും 18 പോയിന്റുമായി കോഴിക്കോട് മൂന്നാം സ്ഥാനത്തുമാണ് . സ്കൂളുകളിൽ 13 പോയിന്റുള്ള കോതമംഗലം മാർ ബേസിലാണ് മുന്നിൽ . 9 പോയിന്റുള്ള പാലക്കാട് പറളി ഹൈസ്കൂൾ രണ്ടാം സ്ഥാനത്തുണ്ട് . കായികോത്സവത്ത്തിന്റെ ആദ്യദിനത്തിൽ ദേശീയ റെക്കോർഡ് മറികടന്ന പ്രകടനത്തോടെ പി എൻ അജിത്തും അനുമോൾ തമ്പിയും താരങ്ങളായി . 3000 മീറ്ററിലാണ് അനുമോളുടെ നേട്ടമെങ്കിൽ അജിത് 5000 മീറ്ററിൽ മീറ്റ് റെക്കോർഡും മറികടന്നാണ് നേട്ടം സ്വന്തമാക്കിയത് . സീനിയർ പെൺകുട്ടികളുടെ 3000 മീറ്ററിലാണ് അനുമോൾ തമ്പി ദേശീയ റെക്കോർഡ് മറികടന്നത് . 9 മിനിറ്റ് 50.89 സെക്കൻഡിലാണ് അനുമോൾ ഓടിയെത്തിയത് . കോതമംഗലം മാർ ബേസിൽ സ്കൂളിൽ നിന്നുള്ള താരമാണ് അനുമോൾ . കഴിഞ്ഞ മീറ്റിലെ വെള്ളി ഇത്തവണ സ്വർണമായത് ഏറെ സന്തോഷം നൽകുന്നുവെന്ന് അനുമോൾ പറഞ്ഞു . ജൂനിയർ ആൺകുട്ടികളുടെ 3000 മീറ്ററിൽ തിരുവനന്തപുരം സായിയിൽ നിന്നുള്ള സൽമാൻ ഫാറൂഖ് സ്വർണം നേടി . ജൂനിയർ പെൺകുട്ടികളുടെ 3000 മീറ്ററിൽ പാലക്കാട് കല്ലടി സ്കൂളിന്റെ ചാന്ദ്നീ സിയ്ക്കാണ് സ്വർണം . ജൂനിയർ ആൺകുട്ടികളുടെ ജാവ്ലിൻ ത്രോയിൽ മേറ്റ് റെക്കോർഡോടെ മാർ ബേസിലിന്റെ യാദവ് നരേഷ് കൃപാൽ സ്വർണം നേടി . സബ് ജൂനിയർ വിഭാഗം ഹൈജമ്പിൽ തുടർച്ചയായ രണ്ടാം വർഷവും പത്തനംതിട്ടയുടെ ഭരത് രാജ് സ്വർണ നേട്ടം ആവർത്തിച്ചു . പുല്ലാട് എസ് വി എച്ച് എസ് എസിൽ നിന്നുള്ള താരമാണ് ഭരത് രാജ് . 600 മീറ്ററിലും ലോങ്ങ് ജമ്പിലും ഭരത് ഇനി മത്സരിക്കുന്നുണ്ട് .


ഓസ്ട്രേലിയക്കെതിരായ മൂന്നാം ട്വന്റി - 20യിൽ കളിയിലെ കേമനായ ക്രുനാൽ പാണ്ഡ്യ 66 സ്ഥാനങ്ങൾ ഉയർന്ന് 98 - ാം സ്ഥാനത്തെത്തി . കുൽദപീപും സാംപയും ആദ്യ പത്തിലെത്തിയതോടെ ബൌളർമാരുടെ ആദ്യ പത്തു റാങ്കുകളിൽ ഒമ്പതും സ്പിന്നർമാർ കൈയടക്കി . പാക്കിസ്ഥാന്റെ ഫഹീം അഷ്ഫറഫ് മാത്രമാണ് ആദ്യ പത്തിലെ ഏക പേസ് ബൌളർ . അഫ്ഗാനിസ്ഥാന്റെ റഷീദ് ഖാൻ തന്നെയാണ് ഒന്നാം സ്ഥാനത്ത് . അതേസമയം , ഓസ്ട്രേലിയക്കെതിരായ ട്വന്റി - 20യിൽ അവസരം ലഭിക്കാതിരുന്ന ഇന്ത്യയുടെ യുസ്വേന്ദ്ര ചാഹൽ ഏഴ് സ്ഥാനങ്ങൾ താഴോട്ടിറങ്ങി പതിനൊന്നാം സ്ഥാനത്തായി . ഭുവനേശ്വർകുമാർ ഇരുപതാമതും ജസ്പ്രീത് ബൂമ്ര 21 - ാം സ്ഥാനത്തുമാണ് . ബാറ്റിംഗ് റാങ്കിഗിൽ ഓസ്ട്രേലിയക്കെതിരായ പരമ്പരയിലെ മിന്നുന്ന പ്രകടനത്തോടെ ശീഖർ ധവാൻ 10 സ്ഥാനങ്ങൾ ഉയർന്ന് 11 - ാം സ്ഥാനത്തെത്തി . അതേസമയം , കെ എൽ രാഹുൽ മൂന്ന് സ്ഥാനം താഴോട്ടിറങ്ങി ആറാം സ്ഥാനത്തായപ്പോൾ രോഹിത് ശർമ ഒരു സ്ഥാനം മെച്ചപ്പെടുത്തി ഒമ്പതാമതാണ് . എന്നാൽ അവസാന മത്സരത്തിൽ അർധസെഞ്ചുറിയുമായി ടീമിന്റെ വിജയശിൽപിയായ ഇന്ത്യൻ നായകൻ വിരാട് കോലി പതിനാലാം സ്ഥാനം നിലനിർത്തി . ഓസീസ് നായകൻ ആരോൺ ഫിഞ്ച് മൂന്നാം സ്ഥാനത്തേക്ക് വീണപ്പോൾ ഓസീസിന്റെ ഗ്ലെൻ മാക്സ്വെൽ ഒരുസ്ഥാനം ഉയർന്ന് അഞ്ചാം സ്ഥാനത്തെത്തി . ബാറ്റിംഗ് റാങ്കിംഗിൽ പാക്കിസ്ഥാന്റെ ബാബർ അസം തന്നെയാണ് ഒന്നാമത് . കോളിൻ മൺറോ രണ്ടാം സ്ഥാനത്തുണ്ട് .


മുപ്പതുകളിൽ എത്തിയിട്ടും ഇന്നും തെന്നിന്ത്യയിൽ ഏറ്റവും വലിയ പ്രതിഫലം വാങ്ങുന്ന നടികളിൽ ഒരാളാണ് നയൻതാര . എന്നും നയൻസിൻറെ വ്യക്തി ജീവിതയും സിനിമ ജീവിതവും എൻറർടെയ്മെൻറ് കോളങ്ങളിലെ ചൂടുള്ള വിഷയമാണ് . യുവ സംവിധായകനുമായുള്ള പ്രണയം വാർത്തയാകുമ്പോൾ പഴയ ഒരു പ്രണയം നയൻസിനെ വേട്ടയാടുന്നു എന്നാണ് പുതിയ വാർത്ത . പ്രഭുദേവയുമായി വിവാഹം വരെ എത്തിയ പ്രണയവും മതം മാറ്റവുമാണ് നയൻസിൻറെ ഇപ്പോഴത്തെ പ്രശ്നം . അന്ന് പ്രഭു ദേവയുടെ പേര് നയൻസ് ടാറ്റു വരെയാക്കിയ എല്ലിന് പിടിച്ച പ്രേമം ആയിരുന്നു അന്ന് . നയൻസിനെ വിവാഹം കഴിക്കാനായി പ്രഭുദേവ ആദ്യ വിവാഹബന്ധം ഉപേക്ഷിച്ചതും വാർത്തയായിരുന്നു . എന്നാൽ ഒടുവിൽ ആരാധകരെ ഞെട്ടിച്ചുകൊണ്ടു വിവാഹത്തിന് ഏതാനം ആഴ്ചകൾക്കു മുമ്പാണ് പ്രഭുദേവയും നയൻസും വേർപിരിഞ്ഞത് . എന്നാൽ ഇപ്പോൾ അതല്ല വിഷയം . ഒരു ഇടവേളയ്ക്കു ശേഷം പ്രഭുദേവ നായകനായി എത്തുന്ന ദേവി എന്ന ചിത്രമാണ് ഇപ്പോൾ ചർച്ച വിഷയം . എം എൽ വിജയ് സംവിധാനം ചെയ്യുന്ന ചിത്രം താരത്തിൻറെ മുൻകാമുകി നയൻസിനെക്കുറിച്ചുള്ള കഥയാണ് ഉള്ളതാണെന്നാണു തമിഴകത്തെ സംസാരം . തിരക്കഥയ്ക്കു നയൻസിന്റെ യഥാർത്ഥ ജീവിതവുമായി ബന്ധം ഉണ്ടെന്നും പറയുന്നു . എന്നാൽ ഈ വാർത്തയോടു നായികയുടെ അണിയറ പ്രവർത്തകൾ പ്രതികരിച്ചിട്ടില്ല . ഹിന്ദിയിലും തെലുങ്കിലും അഭിനേത്രി എന്ന പേരിൽ ചിത്രം എത്തും . തമന്നയാണു പ്രഭുദേവയുടെ നായിക .


രാജ്യത്ത് അന്തരീക്ഷ മലിനീകരണം കുറയ്ക്കുന്നതിൻറെ ഭാഗമായി 15 ഇന കർമ്മ പദ്ധതി തയ്യാറാക്കി നിതി ആയോഗ് . രാജ്യത്തെ ഏറ്റവും വായു മലിനീകരണം അനുഭവിക്കുന്ന 10 നഗരങ്ങളിലാണ് പദ്ധതി നടപ്പാക്കുന്നത് . കാൺപൂർ , ഫരിദാബാദ് , ഗയ , വാരണാസി , ആഗ്ര , ഗുർഗാവോൺ , മുസാഫർപുർ , ലഖ്നൌ , പാട്ന , ദില്ലി എന്നിവയാണ് രാജ്യത്ത് മലിനീകരണം രൂക്ഷമായ പത്ത് നഗരങ്ങൾ . ഇവിടങ്ങളിലാണ് പദ്ധതി നടപ്പാക്കുന്നത് . ലോകാരോഗ്യ സംഘടന തയ്യാറാക്കിയ മലിനീകരണം ഏറ്റവും പ്രതിസന്ധി സൃഷ്ടിക്കുന്ന ഇന്ത്യയിലെ ആദ്യ പത്ത് നഗരങ്ങളുടെ ഇവയായിരുന്നു . ബ്രീത്ത് ഇന്ത്യയെന്നാണ് നിതി ആയോഗ് കർമ്മ പദ്ധതിക്ക് നൽകിയിരിക്കുന്ന പേര് . ഇലക്ട്രിക് വാഹനങ്ങൾ പ്രോത്സാഹിപ്പിക്കുക , സ്വകാര്യ ഡീസൽ വാഹനങ്ങൾ ഘട്ടം ഘട്ടമായി നിർത്തുക , വിളകളുടെ അവശിഷ്ടങ്ങൾ കത്തിച്ച് മലിനീകരണം സൃഷ്ടിക്കുന്നതിന് പകരം അവ സാമൂഹ്യ നന്മയ്ക്ക് ഉപയോഗപ്പെടുന്ന തരത്തിൽ നയം രൂപികരിക്കുക തുടങ്ങിയവയാണ് പദ്ധതിയുടെ ഭാഗമായ നടപടികൾ . പടിഞ്ഞാറൻ ഇന്ത്യയിൽ നിന്നുളള പൊടിക്കാറ്റ് മൂലം കഴിഞ്ഞമാസം രാജ്യതലസ്ഥാനമായ ദില്ലിയിലെ വായു മലിനീകരണം അതിരൂക്ഷമായതായി കേന്ദ്ര മലിനീകരണം നിയന്ത്രണ ബോർഡ് കണ്ടെത്തിയിരുന്നു . ഇതെത്തുടർന്ന് നടപടികൾ വേഗത്തിലാക്കാൻ കേന്ദ്ര സർക്കാരിൽ സമ്മർദ്ദം ശക്തമായിരുന്നു .


ഇന്ത്യയിലെ സ്മാർട് ഫോൺ വിപണിയിൽ 31 ശതമാനം വിഹിതമാണ് ചൈനീസ് ബ്രാൻറായ ഷവോമി ഇപ്പോൾ കൈവരിച്ചിരിക്കുന്നത് . ഇതിനാൽ തന്നെ സാംസങ്ങ് , ആപ്പിൾ എന്നീ ലോക വിപണിയിലെ വൻനിരക്കാരെ ഷവോമി വളരെ പിന്നിലാക്കി . റെഡ്മി നോട്ട് 5 എന്ന ഗാഡ്ജറ്റ് ഷവോമിക്ക് വലിയ മുന്നേറ്റമാണ് ഈ വർഷം നൽകിയത് . കഴിഞ്ഞ നാലു മാസത്തിനിടെ ഷവോമി വിറ്റത് 50 ലക്ഷം റെഡ്മി നോട്ട് 5 ഹാൻഡ്സെറ്റുകളാണ് . റെഡ്മി നോട്ട്5 , നോട്ട് 5 പ്രോ ഹാൻഡ്സെറ്റുകളെല്ലാം അതിവേഗത്തിലാണ് വിറ്റഴിഞ്ഞത് . കുറഞ്ഞ കാലത്തിനിടെ ഇന്ത്യയിൽ വിറ്റുപോയ സ്മാർട് ഫോൺ എന്ന റെക്കോർഡും റെഡ്മി നോട്ട് 5 സ്വന്തമാക്കി കഴിഞ്ഞു . കഴിഞ്ഞ ഫെബ്രുവരി 14 നാണ് ഇന്ത്യയിൽ റെഡ്മി നോട്ട് 5 , നോട്ട് 5 പ്രോ അവതരിപ്പിച്ചത് . ആദ്യ വിൽപ്പനയിൽ തന്നെ മൂന്നു ലക്ഷം ഫോണുകൾ വിറ്റിരുന്നു . വിലക്കുറവിൽ ലഭിക്കുന്നു എന്നതും ഒരു 20,000 രൂപ ഫോണിൻറെ ഫീച്ചറുകളുമാണ് ഈ ഫോണിനെ വിപണിയുടെ പ്രിയപ്പെട്ട ഇനമാക്കിയത് . ശരാശരി ഇന്ത്യൻ ഉപയോക്താവിന്റെ മനസറിഞ്ഞിറക്കുന്ന ഷവോമിയുടെ നോട്ട് സീരിസ് വില കൊണ്ടാണ് വിപണി പിടിച്ചത് എന്നാണ് ടെക് വിദഗ്ധരുടെ അഭിപ്രായം . എന്തൊക്കെയാണ് റെഡ്മി നോട്ട് 5 ന്റെ പ്രധാന ഫീച്ചറുകളെന്നു നോക്കാം . ഫീച്ചറുകളേക്കാളേറെ വിലക്കുറവിലൂടെയാണ് ഷവോമി ഉപയോക്താവിനു നേരെ ലക്ഷ്യമിട്ടത് . റെഡ്മി നോട്ട്5 , നോട്ട് 5 പ്രോ എന്നിവയുടെ പ്രധാന ആകർഷണീയത അവയുടെ വിശാലമായ 5.99 ഇഞ്ച് ഡിസ്പ്ലെയാണ് .


വലിയ കളികളുടെ തമ്പുരാൻ താൻതന്നെയെന്ന് തെളിയിച്ച് റൊണാൾഡോ ഗോൾവേട്ടയ്ക്ക് തുടക്കമിട്ടു . മാൻസുകിച്ചിൻറെ മിന്നും ഗോളിലൂടെ യുവൻറസിൻറെ മറുപടി . രണ്ടാംപകുതിയിൽ റയൽ മാത്രം . ആദ്യം കാസിമിറോയുടെ ലോംഗ്റേഞ്ചർ . തൊട്ടുപിന്നാലെ റൊണാഡോ മാജിക് . ക്വാഡ്രാഡോ ചുവപ്പ് കാർഡ് കണ്ടതോടെ യുവൻറസ് പത്തു പേരായി ചുരുങ്ങി . കിരീടധാരണം ആഘോഷമാക്കി അസെൻസിയോ . എസി മിലാന് ശേഷം കിരീടം നിലനിർത്തുന്ന ആദ്യ ടീമുമായി സിനദിൻ സിദാൻറെ റയൽ . 1989ലും90ലുമായിരുന്നു മിലാൻറെ നേട്ടം .